പുകവലി നിറുത്തുമ്പോള് തടി കൂടുന്നതെന്തുകൊണ്ട് ? - Boolokam\nHome Health Fitness പുകവലി നിറുത്തുമ്പോള് തടി കൂടുന്നതെന്തുകൊണ്ട് ?\nപുകവലി നിറുത്തുമ്പോള് തടി കൂടുന്നതെന്തുകൊണ്ട് ?\nപുകവലി നിറുത്തുന്നവരില് ഉടനെ തന്നെ തൂക്കം വര്‍ദ്ധിക്കുന്നതായി കണ്ടുവരുന്നുണ്ട് . എന്താണ് ഇതിന്റെ കാരണം? പുകവലി അവസാനിപ്പിക്കുമ്പോള് ആളുകളുടെ വിശപ്പ് കൂടുകയും കൂടുതലായി ഭക്ഷണം കഴിക്കുകയും ചെയ്യുന്നതാണ് ഇങ്ങിനെ തടി കൂടുവാന് കാരണം ആവുന്നതെന്നായിരുന്നു പൊതുവെ ഉള്ള ധാരണ. എന്നാല് സംഗതി അങ്ങിനെ അല്ല എന്ന് പുതിയ പഠനങ്ങള് സൂചിപ്പിക്കുന്നു.\nപുകവലി ഉപേക്ഷിക്കുന്ന ഒരാളിന്റെ ആമാശയത്തില് ഉള്ള ബാക്ടീരിയകള്‍ക്ക് വ്യത്യാസം വരുന്നതാണ് ഇങ്ങിനെ ഭാരം കൂടുവാന് കാരണം എന്നാണ് പുതിയ കണ്ടെത്തല്. ഒരാള് പുകവലി നിറുത്തി അല്‍പ സമയം കഴിയുമ്പോള് തന്നെ ശരീരം അതിന്റെ റിക്കവറി ആരംഭിച്ചു കഴിഞ്ഞിരിക്കും. പന്ത്രണ്ടു മണിക്കൂറിനകം ശരീരത്തിലെ ഓക്‌സിജന്റെ അളവ് പൂര്‍വ സ്ഥിതിയില് ആവും. മണം, രുചി തുടങ്ങിയവ പൂര്‍വ സ്ഥിതിയില് ആവും. കൂടുതല് ഉന്മേഷം അനുഭവപ്പെടുകയും ചെയ്യും.\nഹൃദയ സംബന്ധമായ രോഗങ്ങള് വരാനുള്ള സാധ്യത കുറയും. പക്ഷാഘാതം, ശ്വാസ കോശ സംബന്ധമായ രോഗങ്ങള്, ശ്വാസ കോശത്തിന്റെ ക്യാന്‍സര് തുടങ്ങിയ മാരക രോഗങ്ങളും നമ്മെ വിട്ടു പോകുവാന് പുകവലി നിറുത്തുന്നത് കൊണ്ട് സാധിക്കും.\nPrevious articleഈ റഷ്യന് വിവാഹ വീഡിയോ പൊളിക്കും !\nNext articleവന് ഉരുള്‍പൊട്ടലില് കഷ്ടിച്ചു രക്ഷപ്പെടുന്ന കാറിന്റെ വീഡിയോ വൈറലായി


സൂക്ഷിക്കുക! ഇവ വയറ്റില് വിഷം വിതയ്ക്കും | Healthy Eating\nകപ്പയും നേന്ത്രപ്പഴവും ഒരുമിച്ച് കഴിച്ചാല് ദഹനക്കുറവ് ഉണ്ടാകും\nPublished: Nov 2, 2016, 04:03 PM IST\nആരോഗ്യം പ്രദാനം ചെയ്യുന്നതിനോടൊപ്പം രോഗങ്ങള് സമ്മാനിക്കുന്നതും ആഹാരരീതി തന്നെയാണ്. ഒരിക്കല് പാകം ചെയ്ത ശേഷം വീണ്ടു പാകം ചെയ്ത് കഴിക്കുന്ന ഭക്ഷണം, ഏറെ നേരം ഫ്രിഡ്ജില് വെച്ച ആഹാരം ഇവയെല്ലാം രോഗങ്ങളുടെ ഉറവിടങ്ങളാണ്.\nഎന്ത് കഴിക്കുന്നു എന്നതിനോടൊപ്പം തന്നെ പ്രാധാന്യമര്‍ഹിക്കുന്നവയാണ് ആഹാരം എത്ര തോതില് കഴിക്കുന്നു, ഏത് നേരം കഴിക്കുന്നു എന്നതും.\nഇത് കൂടാതെ വിരുദ്ധാഹാരങ്ങളാണ് ആഹാരശൈലിയിലെ മറ്റൊരു വില്ലന്. പേര് സൂചിപ്പിക്കുന്നത് പോലെ പ്രകൃതത്തിലും പലവിധ ഘടകങ്ങളിലും വൈരുധ്യമുളള ഭക്ഷണപദാര്‍ത്ഥങ്ങള് ഒരുമിച്ച് കഴിക്കുന്നതാണ് ഇവിടെ പ്രശ്‌നങ്ങള് സൃഷ്ടിക്കുന്നത്.\nഇത്തരത്തില് ചില ഭക്ഷണപദാര്‍ത്ഥങ്ങള് ഒരുമിച്ച് കഴിച്ചാല് ശരീരത്തിനകത്ത് ചെന്ന് വിഷാംശമായി മാറുകയും ചെയ്യും. വിരുദ്ധാഹാരങ്ങള് ഉറക്കമില്ലായ്മ, ക്ഷീണം, വിളര്‍ച്ച, ത്വക്ക് രോഗങ്ങള് തുടങ്ങി ഫിസ്റ്റുല, മതിഭ്രമം എന്നിവയ്ക്ക് വരെ കാരണമാകും. അത്തരത്തില് ഒഴുവാക്കേണ്ട ചില വിരുദ്ധാഹാരങ്ങള് ഇതാ....\nപാലും പഴവും ഒരുമിച്ച് കഴിക്കുന്നത് കഫം, അലര്‍ജി, ജലദോഷം എന്നിവയുണ്ടാകാന് കാരണമാകും. കഴിക്കുമ്പോള് പഴത്തിനും പാലിനും മധുരമാണുളളതെങ്കിലും ദഹനപ്രക്രിയയില് പാലിന് പുളിരസവും പഴത്തിന് മധുരവുമാണ് ഉളളത്. അതിനാല് ഈ വ്യത്യസ്ത രസങ്ങള് ചേരുന്നത് ശരീരത്തിന് ദോഷം ചെയ്യും.\nപാലും തണ്ണിമത്തനും ഒരുമിച്ച് കഴിച്ചാല് പാലിന് ദഹനം സംഭവിക്കാന് ഏറെ നേരം എടുക്കും എന്നാല് വളരെ പെട്ടെന്ന് ദഹിക്കുന്ന തണ്ണിമത്തനെ ദഹിപ്പിക്കാനായി ശരീരം ഉത്പാദിപ്പിക്കുന്ന ദഹനരസം പാല് കട്ടിയാകുന്നതിനും ദഹനം തടസ്സപ്പെടാനും ഇടയാക്കും.\nനെയ്യും തേനും വിരുദ്ധാഹാരമാണ്. കാരണം നെയ്യ് പൊതുവെ ശരീരത്തിന് തണുപ്പ് പ്രദാനം ചെയ്യുന്ന പദാര്‍ത്ഥമാണ് പക്ഷെ തേന് ശരീരത്തിന്റെ ചൂട് കൂടാന് കാരണമാകുന്ന പദാര്‍ത്ഥമാണ്. അതിനാല് തന്നെ നെയ്യും തേനും വൈരുധ്യഫലമാണ് ദഹനപ്രക്രിയക്ക് ശേഷം ശരീരത്തിന് നല്‍കുക.\nഫ്രൂട്ട്‌സിനൊപ്പം മറ്റ് ആഹാരങ്ങള് വേണ്ട\nഫ്രൂട്ട്‌സ് എപ്പോഴും മറ്റ് ആഹാരത്തോടൊപ്പം കഴിക്കാതിരിക്കുന്നതാണ് നല്ലത്. കാരണം എല്ലാ പഴവര്‍ഗങ്ങളെയും ശരീരം വളരെ പെട്ടെന്ന് തന്നെ ദ്ഹിപ്പിക്കും. പക്ഷെ ഫ്രൂട്ട്‌സിനൊപ്പം മറ്റ് ആഹാരം കഴിക്കുമ്പോള് ഇരു പദാര്‍ത്ഥങ്ങളുടെയും ദഹനം തടസ്സപ്പെടുകയും ഇത് ദഹനക്കുറവ്, അസിഡിറ്റി, ഗ്യാസ് എന്നിങ്ങനെ നിരവധി ആരോഗ്യപ്രശ്‌നങ്ങള്‍ക്കിടയാക്കുകയും ചെയ്യും.\nബീന്‍സ് വെണ്ണ എന്നിവ ഏറെ നേരമെടുത്ത് ദഹിക്കുന്നവയാണ്. അതുകൊണ്ട് തന്നെ ഇവ രണ്ടും ഒരുമിച്ച് കഴിക്കുമ്പോള് ദഹനത്തിന് ഏറെ നേരം വേണ്ടിവരികയും ശരീരത്തിന് ക്ഷീണമനുഭവപ്പെടുകയും ചെയ്യുന്നു.\nഭക്ഷണം കഴിച്ചയുടന് ശീതളപാനീയങ്ങള് വേണ്ട\nകട്ടിയുളള ആഹാരപദാര്‍ത്ഥങ്ങള് കഴിച്ചയുടന് ശീതളപാനീയങ്ങള് കഴിക്കുന്നത് ദഹനവ്യവസ്ഥയെ സാരമായി ബാധിക്കുന്നു ഇത് ദഹനക്കേടിനൊപ്പം മറ്റ് ഉദരരോഗങ്ങള്‍ക്കും കാരണമാകുന്നു. ശീതളപ്പാനീയത്തോടൊപ്പം ഐസ്‌ക്രീമും ആഹാരം കഴിച്ചയുടന് ഒഴുവാക്കുന്നതാണ് നല്ലത്.\nകപ്പയും നേന്ത്രപ്പഴവും ഒരുമിച്ച് വേണ്ട\nതാരതമ്യേന ദഹനത്തിന് ഏറെ നേരം വേണ്ടിവരുന്ന കപ്പയും നേന്ത്രപ്പഴവും ഒരുമിച്ച് കഴിച്ചാല് ദഹനക്കുറവ് ഉണ്ടാകും.\nഉരുളക്കിഴങ്ങിലടങ്ങിയിരിക്കുന്ന സൊലാനിന് എന്ന രാസപദാര്‍ത്ഥം ആല്‍ക്കഹോളിലെ രാസഘടകങ്ങളുമായി പ്രവര്‍ത്തിച്ച് ക്ഷീണത്തിനും തളര്‍ച്ചയ്ക്കും കാരണമാകും.\nചായപ്പൊടിയില് അടങ്ങിയിരിക്കുന്ന കൊമാരിന് എന്ന രാസഘടകം ഇഞ്ചിയുമായി പ്രവര്‍ത്തിക്കുന്നത് രക്തത്തിന്റെ സ്വാഭാവിക ഘടനയെ ബാധിക്കും. തുടര്‍ച്ചയായി ചായയും ഇഞ്ചിയും ചേര്‍ന്ന മിശ്രിതം കഴിക്കുന്നത് രക്തത്തിന്റെ കട്ടപിടിക്കാനുളള കഴിവിനെ സാരമായി ബാധിക്കും.\nപാലും മീനും ഒരുമിച്ച് വേണ്ട\nപാല് ശരീരത്തിന് തണുപ്പ് പ്രദാനം ചെയ്യുമ്പോള് മീന് ശരീരത്തിന് ചൂടാണ് പ്രദാനം ചെയ്യുന്നത്. അതിനാല് പാലും മീനും ഒരുമിച്ച് കഴിക്കുന്നത് രക്തത്തിന്റെ സുഗമമായ ഒഴുക്കിനെ തടസ്സപ്പെടുത്തും.\nരോഗങ്ങളെ ആപ്പിലാക്കാന് ആപ്പിള് കഴിക്കൂ\nമുതിർന്നവർക്കിഷ്ടം മധുരപാനീയങ്ങളും പലഹാരങ്ങളും\nകൊളസ്‌ട്രോള് കുറയ്ക്കാന് ചില എളുപ്പവഴികള്\nഎരിവ് മാത്രമല്ല, ഊർജവുമാണ് പച്ചമുളക്


ഉറപ്പാണ്, സഞ്ചാരികൾ നിരാശപ്പെടില്ല; ആലപ്പുഴയിൽ പുരോഗമിക്കുന്നത് 10 കോടിയുടെ പദ്ധതികൾ | Alappuzha | Kerala | Deshabhimani | Sunday Nov 28, 2021\nആലപ്പുഴ > സഞ്ചാരികൾക്കായി ആലപ്പുഴയിൽ നാല് മാസത്തിനിടെ 10 കോടിയിലേറെ രൂപയുടെ പദ്ധതികൾ പൂർത്തിയാകും.\nതൈക്കാട്ടുശേരി പാലത്തിന് സമീപം വേസൈഡ് അമിനിറ്റി സെന്റർ, ചുങ്കം ചക്കരപുരയ്‌ക്കൽ -കായൽച്ചിറ നടപ്പാത വികസനം, പുന്നമട സ്‌റ്റാർട്ടിങ് പോയിന്റ് നടപ്പാത നവീകരണം, ആലപ്പുഴ വിജയാപാർക്കിൽ വേൾഡ് ക്ലാസ് ടോയ്‌ലെറ്റ് എന്നിവയാണ് പദ്ധതികൾ. ടോയ്‌ലെറ്റ് ഒഴികെ ബാക്കിയെല്ലാം മാർച്ചോടെ പൂർത്തിയാകുമെന്നാണ് പ്രതീക്ഷയെന്ന് ടൂറിസം അധികൃതർ പറഞ്ഞു.\nവേ സൈഡ് അമിനിറ്റി\nതുറവൂർ തൈക്കാട്ടുശേരി പാലത്തിന് സമീപമാണ് വേ സൈഡ് അമിനിറ്റി സെന്റർ. കെൽ ആണ് നിർമാണ ഏജൻസി. 3.39 കോടിയുടെ ഭരണാനുമതിയുള്ള പദ്ധതിയുടെ 25 ശതമാനം പൂർത്തിയായി. ഗ്രൗണ്ട് ഏരിയ വികസനം, അലങ്കാര തൂണുകൾ, ഗേറ്റ്‌വേ, പാത്ത്‌വേ വിത്ത് ടർഫ്, പാർക്കിങ്, കളിസ്ഥലം, ശുചിമുറികൾ എന്നിവയുണ്ടാകും.\nചുങ്കം ചക്കരപുരയ്‌ക്കൽ -കായൽച്ചിറ നടപ്പാത വികസനത്തിന് 3.55 കോടിയാണ് അനുവദിച്ചത്. കെഐഐഡിസിയാണ് നിർമാണം. 15 ശതമാനം പ്രവൃത്തി പൂർത്തിയായി. 400 മീറ്റർ നീളത്തിൽ 3.50 മീറ്റർ വീതിയിൽ ടൈലിട്ടും 350 മീറ്റർ നീളത്തിൽ മൂന്നുമീറ്റർ വീതിയിൽ മറ്റൊരു പാത്ത്‌വേയും ബോട്ട്‌ലാൻഡിങ് സൗകര്യങ്ങളും സംരക്ഷണ ഭിത്തിയുമൊരുങ്ങും. സഞ്ചാരികൾക്ക് ചുങ്കത്തുനിന്ന് എളുപ്പത്തിൽ ചക്കരപ്പുരയ്‍ക്കലെത്തി പുരവഞ്ചിയിൽ കയറാം. പുന്നമട സ്‌റ്റാർട്ടിങ് പോയിന്റ് നടപ്പാത നവീകരണത്തിന് 1.32 കോടിയുടെ പ്രവൃത്തി പുരോഗമിക്കുകയാണ്.\n20 ശതമാനം പ്രവൃത്തി പൂർത്തിയായി. സംരക്ഷണ ഭിത്തി, 520 മീറ്റർ നീളത്തിൽ മൂന്നുമീറ്റർ വീതിയിൽ നടപ്പാത, ബോട്ട് ലാൻഡിങ്ങിന് 30 ബൊള്ളാർഡ്, മഴക്കൂടാരം, സോളാർ ലൈറ്റ്, ലാൻഡ്‌സ്‌കേപ്പിങ് എന്നിവയുണ്ടാകും.\nആലപ്പുഴ ബീച്ചിലെ വിജയ പാർക്കിലാണ് വേൾഡ് ക്ലാസ് ടോയ്‌ലെറ്റ് നിർമിക്കുക. 1.51 കോടിയാണ് നിർമാണചെലവ്. ഷവർ കോംപ്ലക്‌സ്, യൂറിനൽ, ടോയ്‌ലറ്റ് തുടങ്ങിയവ അന്താരാഷ്‌ട്ര നിലവാരത്തിൽ സ്‌ത്രീകൾക്കും പുരുഷന്മാർക്കും പ്രത്യേകമൊരുക്കും.\nതീരദേശ നിയന്ത്രണ മേഖലയായതിനാൽ കേരള കോസ്‌റ്റൽ സോൺ മാനേജ്‌മെന്റ് അതോറിറ്റി അനുമതി ലഭിച്ചാലുടൻ നിർമാണം തുടങ്ങും. പുന്നമട ഫിനിഷിങ് പോയിന്റിലെ പാർക്കിങ് ഏരിയ സമീപത്തെ അപ്രോച്ച് റോഡിനൊപ്പം ഉയർത്താൻ 97 ലക്ഷവും അനുവദിച്ചിട്ടുണ്ട്.\nവേസൈഡ് അമിനിറ്റി സെന്റർ


December 29, 2018 , ഷാജി രാമപുരം\nഡിട്രോയിറ്റ്: ഇന്റര് നാഷണല് പ്രയര് ലൈനില് 2019 ജനുവരി ഒന്ന് ചൊവ്വാഴ്ച്ച വൈകിട്ട്9മണിക്ക് ഇവാഞ്ചലിക്കല് ചര്‍ച്ച് ഓഫ് ഇന്ത്യയുടെ വികാരി ജനറല് വെരി.റവ.സി.കെ.ജേക്കബ് പുതുവര്‍ഷ സന്ദേശം നല്‍കുന്നു.\nസഭാ വ്യത്യാസം ഇല്ലാതെ എല്ലാവര്‍ക്കും അല്‍പസമയം പ്രാര്‍ത്ഥിക്കുവാനും, ധ്യാനിക്കുവാനും എല്ലാ ചൊവ്വാഴ്ചയും ന്യുയോര്‍ക്ക് സമയം വൈകിട്ട്9മണിക്കാണ് ഓണ്‍ലൈനിലൂടെ ഇതിന് വേദി ഒരുക്കുന്നത്.\nഹ്യുസ്റ്റണ് കേന്ദ്രമായി പ്രവര്‍ത്തിക്കുന്ന ഇന്റര് നാഷണല് പ്രയര്‍ലൈനില് ഇതിനോടകം തന്നെ ലോകത്തിന്റെ വിവിധ ഭാഗങ്ങളില് നിന്ന് അനേകര് ആണ് പങ്കെടുക്കുന്നത്. വിവിധ സഭകളിലെ ബിഷപ്പുമാര്, വൈദീകര്, അത്മായ നേതാക്കള് എന്നിവരാണ് ഓരോത്തവണയും വചനദൂത് നല്‍കുന്നത്.\n16417150665 Access Code 530464# എന്ന ഫോണ് നമ്പറില് ഏവര്‍ക്കും പങ്കെടുത്ത് അനുഗ്രഹം പ്രാപിക്കാവുന്നതാണ്.\nസി.വി സാമുവേല് (ഡിട്രോയിറ്റ്) 586 216 0602


Ranbir Kapoor Birthday From Priyanka Chopra To Katrina Kaif Women In Ranbir's Life Before Alia - Malayalam Filmibeat\n| Updated: Tuesday, September 28, 2021, 13:14 [IST]\nബോളിവുഡിലെ സൂപ്പര് താരമായ രണ്‍ബീര് കപൂറിന്റെ ജന്മദിനമാണ് ഇന്ന്. താരകുടുംബത്തില് നിന്നും സിനിമയിലെത്തിയ രണ്‍ബീര് തന്നിലുള്ള പ്രതീക്ഷകള് കാത്തുകൊണ്ട് ബോളിവുഡിലെ സൂപ്പര്‍താരമായി വളരുകയായിരുന്നു. അഭിനയ പ്രതിഭ കൊണ്ടും സ്വന്തമായൊരു ഇടം നേടിയെടുക്കാന് രണ്‍ബീറിന് സാധിച്ചു. ഇന്ന് രണ്‍ബീറിന്റെ ജന്മദിനമാണ്. സിനിമകള് പോലെ തന്നെ രണ്‍ബീറിന്റെ പ്രണയങ്ങളും എന്നും വാര്‍ത്താ പ്രാധാന്യം നേടിയിട്ടുണ്ട്. യുവനടി ആലിയ ഭട്ടും രണ്‍ബീറും തമ്മിലുള്ള പ്രണയം ഇന്ന് ബോളിവുഡിലെ ഹോട്ട് ടോപ്പിക്കാണ്.\nഎന്നാല് ആലിയയ്ക്കും മുമ്പും രണ്‍ബീറിന്റെ ജീവിതത്തില് പ്രണയങ്ങളുണ്ടായിരുന്നു. സൂപ്പര്‍നായികമാരായ ദീപിക പദുക്കോണ് മുതല് കത്രീന കൈഫ് വരെ രണ്‍ബീറിന്റെ ഹൃദയം കവര്‍ന്നവരാണ്. ഇന്ന് പിറന്നാള് ആഘോഷിക്കുകയാണ് രണ്‍ബീര്. ഈ പിറന്നാള് ദിനത്തില് രണ്‍ബീറിന്റെ പ്രണയങ്ങളെക്കുറിച്ചും താരവുമായി ചേര്‍ത്തുവെക്കപ്പെട്ട പേരുകളെക്കുറിച്ചും വിശദമായി വായിക്കാം തുടര്‍ന്ന്.\nരണ്‍ബീറും ദീപിക പദുക്കോണും തമ്മിലുള്ള പ്രണയം ഒരുകാലത്ത് ബോളിവുഡിലെ പ്രധാന ചര്‍ച്ചാ വിഷയമായിരുന്നു. ഇരുവരും തങ്ങളുടെ കരിയറിന്റെ തുടക്കകാലത്താണ് പ്രണയത്തിലാകുന്നത്. നാളുകള് പ്രണയിക്കുകയും ചെയ്തു. വിവാഹത്തെക്കുറിച്ച് വരെ ചര്‍ച്ചകളുണ്ടായിരുന്നു. എന്നാല് പിന്നീട് ഇരുവരും തമ്മില് പിരിയുകയായിരുന്നു. രണ്‍ബീറിന് മറ്റ് ബന്ധങ്ങളുണ്ടെന്ന് ദീപിക തിരിച്ചറിഞ്ഞതോടെയായിരുന്നു ഈ പ്രണയം തകര്‍ന്നത്. ഇതേക്കുറിച്ച് ദീപിക തന്നെ തുറന്നു പറഞ്ഞിട്ടുണ്ട്. എന്തായാലും പിന്നീട് പ്രശ്നങ്ങളെല്ലാം പരിഹരിക്കുകയും ഇരുവരും നല്ല സുഹൃത്തുക്കളായി തുടരുകയും ചെയ്തു. ഒരുമിച്ച് അഭിനയിക്കുകയും ചെയ്തു. ദീപിക പിന്നീട് രണ്‍വീര് സിംഗിനെ വിവാഹം കഴിക്കുകയും ചെയ്തു.\nബോളിവുഡിലെ മറ്റൊരു ഹോട്ട് കപ്പിളായിരുന്നു രണ്‍ബീറും കത്രീന കൈഫും. ഇരുവരും നിരവധി സിനിമകളില് ഒരുമിച്ച് അഭിനയിച്ചിരുന്നു. ഈ സമയത്താണ് ഇവര് പ്രണയത്തിലാകുന്നത്. ദീര്‍ഘകാലം രണ്‍ബീറും കത്രീനയും പ്രണയിച്ചിരുന്നു. രണ്‍ബീറുമായുള്ള വിവാഹത്തിനായി താന് തയ്യാറായിരുന്നുവെന്ന് പിന്നീട് കത്രീന തന്നെ തുറന്നു പറഞ്ഞിട്ടുണ്ട്. ജഗ്ഗാ ജാസൂസിന്റെ ചിത്രീകരണം നടക്കുന്നതിനിടെയാണ് രണ്‍ബീറും കത്രീനയും പിരിയുന്നത്. എന്നാല് ഇവര് ഇപ്പോഴും നല്ല സുഹൃത്തുക്കളാണ്.\nസഞ്ജയ് ലീലാ ബന്‍സാലിയുടെ സാവരിയ്യയിലൂടെ അരങ്ങേറിയ താരങ്ങളാണ് രണ്‍ബീറും സോനം കപൂറും. ഇരുവരും പ്രണയത്തിലാണെന്ന് ആ സമയത്ത് റിപ്പോര്‍ട്ടുകളുണ്ടായിരുന്നു. എന്നാല് ഈ ബന്ധം അധികനാള് നീണ്ടു നിന്നില്ല. പിരിഞ്ഞ ശേഷം രണ്‍ബീറിനെതിരെ സോനം പരസ്യമായി തന്നെ ചില പ്രസ്താവനകള് നടത്തിയും വാര്‍ത്തകളില് ഇടം നേടിയിരുന്നു. പിന്നീട് ഈ പ്രശ്നങ്ങളും അവസാനിച്ചു. രണ്‍ബീറും ആലിയയും തങ്ങളുടെ പ്രണയം വെളിപ്പെടുത്തിക്കൊണ്ട് ആദ്യമായി ഒരുമിച്ചൊരു പൊതുവേദിയിലെത്തുന്നത് സോനം കപൂറിന്റെ വിവാഹത്തിനായിരുന്നു.\nരണ്‍ബീറിന്റെ കരിയറിലെ നിര്‍ണായകമായ ചിത്രമാണ് റോക്ക്സ്റ്റാര്. നടന് എന്ന നിലയില് രണ്‍ബീറിന്റെ കരിയറിനെ മാറ്റി മറിച്ച സിനിമ. ചിത്രത്തിലെ നായികയായിരുന്നു നര്‍ഗിസ് ഫഖ്രി. നര്‍ഗിസിന്റെ അരങ്ങേറ്റ ചിത്രമായിരുന്നു റോക്ക്സ്്റ്റാര്. സിനിമയുടെ ചിത്രീകരണത്തിനിടെ രണ്‍ബീറും നര്‍ഗിസും പ്രണയത്തിലായതായി റിപ്പോര്‍ട്ടുകളുണ്ടായിരുന്നുവെങ്കിലും അധികം വൈകാതെ തന്നെ ഈ ബന്ധം അവസാനിച്ചതായാണ് റിപ്പോര്‍ട്ടുകള്. സൂപ്പര് നായികയായ പ്രിയങ്ക ചോപ്രയുടെ പേരും രണ്‍ബീറിനൊപ്പം ചേര്‍ത്തുവെക്കപ്പെട്ടിട്ടുണ്ട്. ഇരുവരും അഞ്ജാനാ അഞ്ജാനിയിലാണ് ഒരുമിച്ച് അഭിനയിച്ചത്. എന്നാല് ഈ ബന്ധവും അധികനാള് നീണ്ടു നിന്നില്ല.\nഷാരൂഖ് ഖാന് ചിത്രം റെയ്സിലൂടെയാണ് പാക് താരം മഹിറ ഖാന് ബോളിവുഡിലെത്തുന്നത്. മഹിറയും രണ്‍ബീറും ഒരുമിച്ച് അഭിനയിച്ചിട്ടില്ലെങ്കിലും ഇരുവരും ഒരുമിച്ചുള്ള ചിത്രങ്ങള് സോഷ്യല് മീഡിയയില് വൈറലായി മാറുകയായിരുന്നു. ഇരുവരും ഒരുമിച്ചിരുന്ന് പുകവലിക്കുന്ന ചിത്രം വിവാദമായി മാറിയിരുന്നു. എന്നാല് തങ്ങള് പ്രണയത്തിലായിരുന്നുവെന്ന റിപ്പോര്‍ട്ടുകളോട് രണ്‍ബീറും മഹിറയും പ്രതികരിക്കാന് കൂട്ടാക്കിയില്ല.\nAlso Read: ഒരു തുള്ളി കുടിക്കാത്ത മമ്മൂക്കയുടെ പേരില് ഞങ്ങള് കുറേ കുപ്പികള് വാങ്ങിച്ചു, മമ്മൂക്ക മാപ്പ്: മുകേഷ്\nതെന്നിന്ത്യന് താരസുന്ദരി ശ്രുതി ഹാസന്റെ പേരിനൊപ്പവും രണ്‍ബീറിന്റെ പേര് ചേര്‍ത്തുവെക്കപ്പെട്ടിരുന്നു. ഇരുവരും ഒരു പരസ്യ ചിത്രത്തില് ഒരുമിച്ച് അഭിനയിച്ചതോടെയാണ് ഈ ഗോസിപ്പുകള് പ്രചരിച്ചത്. അതേസമയം രണ്‍ബീറുമായി അടുപ്പത്തിലാകാന് ശ്രമിച്ചുവെന്ന തരത്തില് റിപ്പോര്‍ട്ടുകള് വന്ന താരമാണ് അമീഷ പട്ടേല്. ഒരു പാര്‍ട്ടിക്കിടെ അമീഷ രണ്‍ബീറുമായി അടുക്കാന് ശ്രമിച്ചുവെന്നും എന്നാല് അമീഷയെ ഒഴിവാക്കാനായി രണ്‍ബീര് പാര്‍ട്ടിയില് നിന്നും മടങ്ങുകയായിരുന്നുവെന്നുമാണ് റിപ്പോര്‍ട്ടുകള് പറഞ്ഞത്. സിനിമയിലെത്തും മുമ്പ് രണ്‍ബീറിന്റെ കാമുകിയായിരുന്നു അവന്തിക മാലിക്. അരങ്ങേറുന്നതിന് മുമ്പ് തന്നെ ആ ബന്ധം അവസാനിക്കുകയും ചെയ്തു.\n'ഇതാണ് ഏറ്റവും നാണംകെട്ട ചോദ്യം'; കാമുകിയെ രക്ഷിക്കാൻ മാധ്യമപ്രവർത്തകരെ ആക്ഷേപിച്ച് രൺബീർ!\nഇല്യാനയുമായുള്ള ലിപ് ലോക്കിനെ കുറിച്ച് ചോദിച്ചു , ദേഷ്യം വന്ന രൺബീർ സംവിധായകന് ഉമ്മ നൽകി\n'വഴക്കിടുമ്പോൾ എനിക്ക് കിട്ടിയ അവാർഡുകൾ നശിപ്പിക്കുമായിരുന്നു'; മുൻ കാമുകിയെ കുറിച്ച് രൺബീർ കപൂർ\nറിലീസിന് മുന്നേ സിനിമ രൺബീറിനേയും കുടുംബത്തേയും കാണിക്കണമെന്ന് ആലിയ; പറ്റില്ലെന്ന് കട്ടായം പറഞ്ഞ് ബൻസാലി\nനാല് വര്‍ഷം രണ്‍ബീറിനേയും ആലിയയേയും ആരും കണരുതേയെന്ന് ആഗ്രഹിച്ചു; എന്റെ സിനിമയെ നശിപ്പിക്കുകയാണ്!\nഎന്നെ തല്ലുകയും തെറി വിളിക്കുകയും ചെയ്യുമായിരുന്നു; ബന്‍സാലിക്കെതിരെ വെളിപ്പെടുത്തലുമായി രണ്‍ബീര്\n'ആര്' ഭാഗ്യാക്ഷരമാണോ? കാമുകനെക്കുറിച്ചുള്ള ചോദ്യത്തിന് നാണത്തോടെ ആലിയയുടെ മറുപടി\nRead more about: ranbir kapoor deepika padukone katrina kaif sonam kapoor\nRanbir Kapoor Birthday From Priyanka Chopra To Katrina Kaif Women In Ranbir's Life Before Alia


Teacher Asks Students to Slap Class6Girl 168 Times for Not Completing Homework | ഹോംവര്‍ക്ക് പൂര്‍ത്തിയാക്കാത്ത ആറാം ക്ലാസുകാരിക്ക് അധ്യാപകന് വിധിച്ചത് 168 അടി; 14 സഹപാഠികളെ കൊണ്ട് ശിക്ഷ നടപ്പാക്കാന് എടുത്തത് ആറു ദിവസം | Mangalam\nSaturday, July 20, 2019 Last Updated6Min 35 Sec ago English Edition\nThursday 16 May 2019 03.10 PM\nഹോംവര്‍ക്ക് പൂര്‍ത്തിയാക്കാത്ത ആറാം ക്ലാസുകാരിക്ക് അധ്യാപകന് വിധിച്ചത് 168 അടി; 14 സഹപാഠികളെ കൊണ്ട് ശിക്ഷ നടപ്പാക്കാന് എടുത്തത് ആറു ദിവസം\nസ്‌കൂളിലെ ശിക്ഷ കൂടി ഏറ്റുവാങ്ങിയതോടെ പെണ്‍കുട്ടി തീര്‍ത്തും അവശയായിരുന്നുവെന്നും ആശുപത്രിയില് പ്രവേശിപ്പിക്കേണ്ടിവന്നുവെന്നും പിതാവ് പറയുന്നു.\nഝബുവ: ഹോംവര്‍ക്ക് പൂര്‍ത്തിയാക്കാതെ സ്‌കൂളിലെത്തിയ ആറാം ക്ലാസുകാരിക്ക് അധ്യാപകന് വിധിച്ച ശിക്ഷ 168 അടി. 14 സഹപാഠികളെ ഉപയോഗിച്ച് ആറു ദിവസം കൊണ്ടാണ് അധ്യാപകന് ശിക്ഷ നടപ്പാക്കിയത്. 14 പേരും ദിവസം രണ്ട് തവണ വീതമാണ് വിദ്യാര്‍ത്ഥിനിക്ക് അടി നല്‍കിയത്.\nമധ്യപ്രദേശിലെ ഝബുവയില് ജവഹര് നവോദയ സര്‍ക്കാര് സ്‌കൂളില് 2018 ജനുവരി 11നാണ് സംഭവം നടന്നത്. അസുഖത്തെ തുടര്‍ന്ന് വിദ്യാര്‍ത്ഥിനി ജനുവരി ഒന്നു മുതല് പത്തുവരെ ക്ലാസില് പോയിരുന്നില്ല. 11ന് സ്‌കൂളിലെത്തിയ വിദ്യാര്‍ത്ഥിനി ഹോംവര്‍ക്ക് പൂര്‍ത്തിയാക്കിയില്ല എന്ന കാരണം പറഞ്ഞ് അധ്യാപകനായ മനോജ് വര്‍മ്മ (35) ശിക്ഷ വിധിക്കുകയായിരുന്നു.\nസംഭവത്തില് പെണ്‍കുട്ടിയുടെ പിതാവ് ശിവ പ്രതാപ് സിംഗ് സ്‌കൂള് മാന്‍േജ്‌മെന്റിന് പരാതി നല്‍കി. സംഭവം വിവാദമായതോടെ സ്‌കൂള് അധികൃതര് അന്വേഷണം നടത്തുകയും കുറ്റക്കാരനാണെന്ന് കണ്ടെത്തിയതിനെ തുടര്‍ന്ന് അധ്യാപകനെ സസ്‌പെന്റു ചെയ്യുകയുമായിരുന്നു. ഇതിനു പിന്നാലെ പിതാവ് ഇന്ത്യന് ശിക്ഷാനിയമത്തിലെ വിവിധ വകുപ്പുകള് പ്രകാരവും ജുവനൈല് ജസ്റ്റീസ് ആക്ട് പ്രകാരവും അധ്യാപകനെതിരെ പരാതി നല്‍കി.\nസ്‌കൂളിലെ ശിക്ഷ കൂടി ഏറ്റുവാങ്ങിയതോടെ പെണ്‍കുട്ടി തീര്‍ത്തും അവശയായിരുന്നുവെന്നും ആശുപത്രിയില് പ്രവേശിപ്പിക്കേണ്ടിവന്നുവെന്നും പിതാവ് പറയുന്നു. സംഭവത്തിനു ശേഷം സ്‌കൂളില് പോകാന് പെണ്‍കുട്ടി വിസമ്മതിച്ചുവെന്നും പിതാവ് ചൂണ്ടിക്കാട്ടി.\nഅതിനിടെ തിങ്കളാഴ്ചയാണ് അധ്യാപകന് അറസ്റ്റിലാകുന്നത്. ഇദ്ദേഹത്തെ മജിസ്‌ട്രേറ്റ് റിമാന്‍ഡ് ചെയ്തു.\nഅഞ്ചിലധികം പ്രായപൂര്‍ത്തിയാകാത്ത വിദ്യാര്‍ത്ഥികളെ ലൈംഗീകമായി പീഡിപ്പിച്ച സര്‍ക്കാര് സ്‌കൂള് അധ്യാപിക അറസ്റ്റില്\nമക്കളാറ്, അഭയം വൃദ്ധസദനം; തൊണ്ണൂറ്റിയഞ്ചാം വയസ്സില് കലക്ടറുടെ കനിവില് നാരായണന് വൃദ്ധസദനത്തിലെത്തി\nകേരളാ കോണ്‍ഗ്രസില് ജോസഫ് പിടിമുറുക്കുന്നു; വിപ്പും ചിഹ്‌നവും നല്‍കാനുള്ള അധികാരം ജില്ലാ പ്രസിഡന്റുമാരില്‍നിന്ന് ആക്ടിങ് ചെര്‍മാന് തിരികെയെടുത്തു\nഇത് 'ലേഡി ലക്കി'; ലക്ഷപ്രഭുവായി ജനിച്ച ഒരു കുട്ടി, ഒപ്പം ഒരു പിടി സംഖ്യകളുടെ കഥയും\nതാലിബാന് നേതാവിന്റെ മയക്കുമരുന്ന് സംഘത്തെ ഡല്‍ഹിപോലീസ് പൊക്കി ; പിടിച്ചെടുത്തത് 600 കോടി രൂപയുടെ 150 കിലോ ഹെറോയ്ന് ; തകര്‍ത്തത് അഫ്ഗാന്-പാക് മയക്കുമരുന്ന് മാഫിയ...!!


ചാമുണ്ഡിക്കഥ - സര്‍വ്വവിജ്ഞാനകോശം\n08:14, 17 ജനുവരി 2016-നു ഉണ്ടായിരുന്ന രൂപം സൃഷ്ടിച്ചത്:- Technoworld (സംവാദം | സംഭാവനകള്)\nഒരു തെക്കന്‍പാട്ട്. വില്ലടിച്ചാന്‍പാട്ടിനു പാടാറുള്ള ഈ കഥാഗാനം വാമൊഴിയായിട്ടാണ് കൈമാറ്റം ചെയ്യപ്പെട്ടിരുന്നത്. 1944-ല് കാഞ്ഞിരംകുളം കൊച്ചുകൃഷ്ണന് നാടാര് ഇത് മലയാളത്തില് അച്ചടിച്ച് പ്രകാശനം ചെയ്തു. മലയാളഭാഷയില് പ്രസിദ്ധീകൃതമായ ആദ്യത്തെ തെക്കന്‍പാട്ട് ഇതാണ്. ശൂരനാട്ടുകുഞ്ഞന്‍പിള്ളയുടെ അവതാരികയോടെയായിരുന്നു ഇതു പ്രസിദ്ധീകരിച്ചത്.\nചാമുണ്ഡിയുടെ കഥയാണ് ഇതിലെ പ്രതിപാദ്യം. 'അരന്റെ പുത്രി' എന്നു വിശേഷിപ്പിക്കപ്പെട്ടിട്ടുള്ള ഈ ദേവത കാളിയുടെ ഒരു പ്രകാരഭേദമാണെന്നു കാണാം. കഥാഗതി ഇങ്ങനെയാണ്. പാലാഴിമഥനത്തിനുശേഷം ദേവാസുരന്മാര് തമ്മിലുള്ള വിരോധം മൂര്‍ച്ഛിച്ചപ്പോള് അസുരന്മാരുടെ പ്രാര്‍ഥനയാല് ചണ്ഡന്, മുണ്ഡന് എന്നിവര് ജനിച്ചു. ഇവര് ദേവന്മാരുടെ സ്വൈരം നശിപ്പിച്ചപ്പോള്, ശിവന്റെ തൃക്കണ്ണില് നിന്നും ഭരണി നക്ഷത്രത്തില് ചാമുണ്ഡി ജനിച്ചു. വൈകാതെ ചാമുണ്ഡി ചണ്ഡമുണ്ഡന്മാരെ വധിച്ചു. പിന്നീട് ശിവാംശയായ ദേവി മലനാട്ടിലെത്തി ബലിപൂജാദികള് സ്വീകരിച്ചു കഴിഞ്ഞു. ഈ രൌദ്രദേവത മധുരയിലെത്തിയപ്പോള് മനുഷ്യര്‍ക്കും വളര്‍ത്തുമൃഗങ്ങള്‍ക്കും പല വിനാശങ്ങളും വന്നുപെട്ടു. പ്രശ്നവശാല് ദേവീസാന്നിധ്യം അറിഞ്ഞ മഹാരാജാവ് മധുരമന്തിരനെ വരുത്തി ദേവിയെ ബന്ധിച്ചു. അങ്ങനെ മാനാമധുരയില് പരദേവതയായി ചാമുണ്ഡി വാഴുകയായി.\nതെക്കന്‍പാട്ടുകളുടെ പൊതുസവിശേഷതകള് എല്ലാം ഒത്തിണങ്ങിയ ഒരു കഥാഗാനമാണിത്. ഇതിന്റെ ഉത്പത്തി പാണ്ഡ്യദേശത്തായിരിക്കും എന്നു ശൂരനാട്ടുകുഞ്ഞന്‍പിള്ള അനുമാനിക്കുന്നു. ഭാഷ തമിഴുകലര്‍ന്നതാണ്.\nമാതൃക :\t'ശങ്കോടൊത്ത തിരുക്കഴുത്തില്\nവിളങ്കും ആലിലപോല് വയറും\n(ദേവിയുടെ ശരീര വര്‍ണന)\n"http://web-edition.sarvavijnanakosam.gov.in/index.php?title=%E0%B4%9A%E0%B4%BE%E0%B4%AE%E0%B5%81%E0%B4%A3%E0%B5%8D%E0%B4%A1%E0%B4%BF%E0%B4%95%E0%B5%8D%E0%B4%95%E0%B4%A5" എന്ന താളില്‍നിന്നു ശേഖരിച്ചത്


സില്‍വര് ലൈന്; കേരളത്തിന് ആവശ്യമുളള വികസന പദ്ധതി, പിന്തുണച്ച് യെച്ചൂരി -\nസില്‍വര് ലൈന്; കേരളത്തിന് ആവശ്യമുളള വികസന പദ്ധതി, പിന്തുണച്ച് യെച്ചൂരി\nകണ്ണൂര് : എല്‍ഡിഎഫ് സര്‍ക്കാരിന്റെ സ്വപ്ന പദ്ധതിയായ സില്‍വര് ലൈനിന് സിപിഐ എം ജനറല് സെകട്ടറി സീതാറാം യെച്ചൂരിയുടെ പൂര്‍ണ്ണ പിന്തുണ. കേരളത്തിന് ആവശ്യമായ വികസന പദ്ധതിയാണ് സില്‍വര്‍ലൈനെന്ന് യെച്ചൂരി വാര്‍ത്താ സമ്മേളനത്തില് പറഞ്ഞു. ഇടത് സര്‍ക്കാരിന് താല്‍പ്പര്യമുള്ള പദ്ധതി മാത്രമല്ല സില്‍വര് ലൈന്. കേരളത്തിന്റെ വികസനങ്ങള്‍ക്ക് ആവശ്യമായ പദ്ധതി കൂടിയാണ്. കേരളാ വികസനമാണ് സംസ്ഥാന സര്‍ക്കാരിന്റെ ലക്ഷ്യം. സില്‍വര്‍ലൈന് അതിനാവശ്യമായ പദ്ധതിയാണ്.\nകേരളത്തിന്റെ സില്‍വര് ലൈന് പദ്ധതിയേയും മുംബൈ-അഹമ്മദാബാദ് ബുള്ളറ്റ് ട്രെയില് പദ്ധതിയേയും തമ്മില് താരതമ്യപ്പെടുത്തരുതെന്നും യെച്ചൂരി അഭ്യര്‍ത്ഥിച്ചു. രണ്ട് പദ്ധതികളുടേയും സാഹചര്യം വ്യത്യസ്തമാണെന്നാണ് സിപിഎം ജനറല് സെക്രട്ടറി നല്‍കുന്ന വിശദീകരണം. ബുള്ളറ്റ് ട്രെയിന് പദ്ധതിയുടെ ഭൂമിയേറ്റെടുക്കല് വ്യവസ്ഥയിലാണ് എതിര്‍പ്പുയര്‍ത്തിയതെന്നും കെ റെയില് പദ്ധതിയുടെ ഭൂമിയേറ്റെടുക്കല് വ്യവസ്ഥകള് തീരുമാനിക്കുന്നതേയുള്ളൂവെന്നും യെച്ചൂരി വിശദീകരിച്ചു. നിലവില് സര്‍വേ മാത്രമാണ് നടക്കുന്നതെന്നും മറ്റെല്ലാം പിന്നീടാണെന്നും യെച്ചൂരി ആവര്‍ത്തിച്ചു.\nഇടത് ജനാധിപത്യ ബദല് രാജ്യത്ത് സാധ്യമാക്കാനാണ് ശ്രമമെന്ന് യെച്ചൂരി വിശദീകരിച്ചു. രാജ്യത്ത് സിപിഎമ്മിന്റെ വര്‍ഗ ബഹുജന സംഘടനകളുടെ ഭാഗമായി തൊഴിലാളികളും അങ്കണ്‍വാടി ജീവനക്കാരും കര്‍ഷകരുമെല്ലാം ജനവിരുദ്ധ നയങ്ങള്‍ക്കെതിരെ പ്രതിഷേധിക്കുന്നുണ്ട്. എന്നാല് ഇതെല്ലാം വര്‍ഗീയ വിഷയങ്ങള് ഉയര്‍ത്തി ഹൈജാക്ക് ചെയ്യുകയാണ്. അതിനാണ് ഹിജാബ് പോലുള്ള വിഷയങ്ങള് ഉയര്‍ത്തിക്കൊണ്ടുവരുന്നതെന്നും അദ്ദേഹം പറഞ്ഞു.\nപാര്‍ട്ടിയെ ശക്തിപ്പെടുത്തുകയാണ് ലക്ഷ്യം. അത് നേതൃ തലത്തില് നടത്തേണ്ടതല്ല. ജനങ്ങള്‍ക്കിടയില് താഴേത്തട്ടില് നടക്കേണ്ടതാണ്. ജനങ്ങളുടെ പ്രയാസങ്ങള് ഉന്നയിച്ച് അവരെ അണിനിരത്തി പ്രതിഷേധങ്ങള് നടത്തിയാണ് പാര്‍ട്ടിയെ ശക്തിപ്പെടുത്തുക. ഇതിലൂടെയാണ് പാര്‍ട്ടിയെ ശക്തിപ്പെടുത്താന് ഉദ്ദേശിക്കുന്നത്.\nഹിന്ദി ഭാഷാ സ്വാധീന മേഖലയില് പാര്‍ട്ടിയെ ശക്തിപ്പെടുത്താന് ശ്രമിക്കും. ഈ മേഖലയിലെ സംസ്ഥാന നേതാക്കളുടെ യോഗം വിളിച്ചു ചേര്‍ക്കും. ഹിന്ദുത്വ വര്‍ഗീയ അജണ്ടയെ പ്രതിരോധിച്ച് ജനജീവിതം ദുസ്സഹമാക്കുന്ന വിഷയങ്ങളിലേക്ക് ശ്രദ്ധ മാറ്റിയെടുക്കേണ്ടെതുണ്ടെന്നും യെച്ചൂരി പറഞ്ഞു. അസമില് വര്‍ഗീയത ശക്തിപ്പെട്ട് വരികയാണ്. അതിന് ഭാവിയില് വളരെയേറെ പ്രത്യാഘാതം ഉണ്ടാവും. അതിനെ പ്രതിരോധിക്കേണ്ടതുണ്ട്. കര്‍ഷക നയങ്ങള്‍ക്കെതിരായ പ്രതിഷേധം കര്‍ഷ സംഘടനകള് സംയുക്തമായാണ് നടത്തിയത്. അതിന് മുന്‍പ് ഇത്തരത്തില് സംഘടിക്കാന് കര്‍ഷക സംഘടനകള്‍ക്ക് ശക്തിയേകിയത് കിസാന് സഭയുടെ നേതൃത്വത്തില് വിവിധ സംസ്ഥാനങ്ങളില് നടന്ന പ്രതിഷേധങ്ങളാണെന്നും അദ്ദേഹം ചൂണ്ടിക്കാട്ടി.\nരാജ്യത്ത് മതേതര സമൂഹം ഒന്നിക്കേണ്ടതുണ്ട്. ഹിന്ദുത്വ വര്‍ഗീയതക്കെതിരെ രാജ്യം ഒന്നിയ്ക്കണം. ഇടതു ജനാധിപത്യ ബദല് രാഷ്ട്രീയ പാര്‍ട്ടികളെ കൊണ്ട് മാത്രം നടക്കുന്നതല്ല. ഹിജാബും, മാംസം കഴിയ്ക്കുന്നതുമൊക്കെയാണ് ബി ജെ പിയ്ക്ക് പ്രശ്‌നം. ഇതാണ് പാര്‍ട്ടി കോണ്‍ഗ്രസില് ചര്‍ച്ചയായതും. തൊഴിലില്ലായ്മയും , ദാരിദ്ര്യവുമൊന്നും അവര്‍ക്ക് പ്രശ്‌നമില്ല. ഇത്തരം വിഷയങ്ങള് ഉയര്‍ത്തിക്കാട്ടി താഴേത്തട്ടില് പാര്‍ട്ടിയെ ശക്തിപ്പെടുത്താനാണ് ശ്രമം. പ്രാദേശിക പ്രശ്‌നങ്ങളില് ഇടപെട്ട് പരിഹാരം കാണാന് പാര്‍ട്ടി ശ്രമിക്കും. പാര്‍ട്ടി കോണ്‍ഗ്രസില് ആ തീരുമാനം ഉണ്ടായെന്നും യെച്ചൂരി പറഞ്ഞു.\nതിരുവല്ലയിലെ കര്‍ഷകന്റെ ആത്മഹത്യ; ജില്ലാ കളക്ടറോട് റിപ്പോര്‍ട്ട് തേടി കൃഷിമന്ത്രി\nതിരുവനന്തപുരത്ത് ആന പാപ്പാനെ കുത്തിക്കൊന്നു


അഭയ കേസ്: പുതിയ വെളിപ്പെടുത്തല് പരിശോധിയ്ക്കുന്നു | Malayalam News - V.S turns against Idukki Collector/രാജുനാരായണ സ്വാമിയ്ക്ക് വി.എസിന്‍റെ ഭീഷണി - Malayalam Oneindia\nഇടുക്കി: ജില്ലാ കലക്ടര് രാജു നാരായണസ്വാമിയെ ഫോണില് ബന്ധപ്പെട്ട് നടപടിയുണ്ടാകുമെന്ന് മുഖ്യമന്ത്രി വി.എസ് അച്യുതാനന്ദന് .\nടാറ്റയുടേതെന്ന് അവകാശപ്പെട്ട് മൂന്നാറിലെ സര്‍ക്കാര് വനഭൂമി ഏറ്റെടുത്തതിലുണ്ടായ നാണക്കേട് തീര്‍ക്കാനാണ് വി.എസ് ഉദ്യോഗസ്ഥരെ ബലിയാടാക്കാനുളള നീക്കം ആരംഭിച്ചത്. അടുത്ത മന്ത്രിസഭാ യോഗത്തില് തന്നെ സസ്പെന്‍ഷന് നടപടിയെടുക്കുമെന്നാണ് മുഖ്യമന്ത്രി നല്‍കിയ സൂചന.\nമുഖ്യമന്ത്രി ഏറ്റെടുത്ത ഭൂമി സംരക്ഷിത വനമായി നേരത്തേ തന്നെ വിജ്ഞാപനം ചെയ്‌ത ഭൂമിയാണെന്നാണു തഹസീല്‍ദാറുടെ റിപ്പോര്‍ട്ടിന്‍റെ അടിസ്ഥാനത്തില് ജില്ലാ കലക്ടര് വ്യക്‌തമാക്കിയിരുന്നത്. മുഖ്യമന്ത്രി സര്‍ക്കാറിന്‍റെ ബോര്‍ഡ് സ്ഥാപിച്ച സ്ഥലം ടാറ്റയുടേതല്ലെന്നും കലക്ടര് വ്യക്‌തമാക്കിയിരുന്നു.\nശനിയാഴ്ച ആറേമുക്കാലോടെയായിരുന്നു മുഖ്യമന്ത്രിയുടെ ഫോണ് കോള്. ബൂര്‍ഷ്വാ മാധ്യമങ്ങളോടു സംസാരിക്കുന്നവരെ ഞങ്ങള്‍ക്കു വേണ്ട. പറയുന്നത് അതേപടി അനുസരിക്കുന്നവരെ മതി. പറയുന്നതു പോലെയുള്ള റിപ്പോര്‍ട്ട് തരുന്നവരെയാണു വേണ്ടത് എന്നായിരുന്നുവത്രേ മുഖ്യമന്ത്രിയുടെ വാക്കുകള്.\nറവന്യു മന്ത്രി നിയമസഭയില് പ്രസ്‌താവന നടത്തിയ ദിവസം പലതവണ മുഖ്യമന്ത്രി ദില്ലിയില് നിന്നു കലക്ടറെ ഫോണില് ബന്ധപ്പെട്ടിരുന്നു. ഏറ്റെടുത്തതു സര്‍ക്കാറിന്‍റെ ഭൂമിയല്ലെന്നും ടാറ്റയുടേതാണെന്നും വ്യക്‌തമാക്കി റിപ്പോര്‍ട്ട് നല്‍കണമെന്നായിരുന്നു അന്നു മുതല് ആവശ്യപ്പെട്ടിരുന്നത്.\nസുരേഷ്കുമാറിന്‍റെ റിപ്പോര്‍ട്ടിനെക്കാള് വിശ്വാസ്യതയുണ്ടാകുക കലക്ടറുടെ റിപ്പോര്‍ട്ടിനാകുമെന്നും മുഖ്യമന്ത്രി പറഞ്ഞിരുന്നു. എന്നാല്, വസ്‌തുതാവിരുദ്ധമായ റിപ്പോര്‍ട്ട് നല്‍കാന് ബുദ്ധിമുട്ടുണ്ടെന്ന സ്വീകരിച്ചതിനെത്തുടര്‍ന്നാണ് വി.എസ് നിലപാട് മാറ്റിയത്.\nതര്‍ക്കത്തിനും വിവാദത്തിനുമില്ലെന്നു വ്യക്‌തമാക്കി പിന്നാക്കം പോയ വി.എസ് മുഖംരക്ഷിക്കാനുള്ള നീക്കമാണിപ്പോള് നടത്തുന്നത്.


പ്രതികള്‍ക്കെതിരെ കൃത്യമായ തെളിവുകളുണ്ടെന്ന് എഡിജിപി ശ്രീജിത്ത് - Welcome to Kerala Express News Portal\nHome പ്രതികള്‍ക്കെതിരെ കൃത്യമായ തെളിവുകളുണ്ടെന്ന് എഡിജിപി ശ്രീജിത്ത്\nകൊച്ചി: നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ വധിക്കാന് ഗൂഢാലോചന നടത്തിയ കേസില് ദിലീപടക്കമുള്ളവരെ കളമശ്ശേരി ക്രൈംബ്രാഞ്ച് ഓഫീസില് ചോദ്യം ചെയ്യുന്നത് തുടരുന്നു. എ ഡി ജി പി എസ് ശ്രീജിത്തിന്റെ മേല്‍നോട്ടത്തിലാണ് ദിലീപിനെ ചോദ്യം ചെയ്യുന്നത്.\nകേസില് സത്യം പുറത്തുകൊണ്ടുവരുമെന്നും, സത്യത്തിനനുസരിച്ച് മുന്നോട്ടുപോകുമെന്നും എസ് ശ്രീജിത്ത് വ്യക്തമാക്കി. ദിലീപിന്റെ സഹകരണവും നിസഹകരണവും തെളിവാകും. കോടതി നിര്‍ദേശം അനുസരിച്ചാണ് അന്വേഷണം മുന്നോട്ടുപോകുന്നത്. ദിലീപ് നിസഹകരിച്ചാല് കോടതിയെ അറിയിക്കുമെന്നും എ ഡി ജി പി പറഞ്ഞു.\n‘ദിലീപടക്കമുള്ള പ്രതികള്‍ക്കെതിരെ ഞങ്ങളുടെ കൈവശം ആവശ്യത്തിന് തെളിവുണ്ട്. തെളിവുകളെ പറ്റി ഇപ്പോള് വെളിപ്പെടുത്താനാകില്ല. കേസ് വിജയിക്കുമെന്ന് ഉത്തമ വിശ്വാസമുണ്ട്.’ എസ് ശ്രീജിത്ത് പറഞ്ഞു. ആറാം പ്രതിയായ ശരത്താണോ കേസിലെ ‘വിഐപിയെന്ന്’ ഇപ്പോള് പറയാനാകില്ലെന്നും, ആവശ്യമെങ്കില് കൂടുതല് പേരെ ചോദ്യം ചെയ്യുമെന്നും അദ്ദേഹം കൂട്ടിച്ചേര്‍ത്തു.


താഴത്തങ്ങാടി ബസ് ദുരന്തത്തിന്റെ ഓര്‍മകളുമായി കടത്തുകാരന്\n29 May, 2018 at 06:21 AM\nദുരന്തം7വര്‍ഷം മുമ്പ്\nതാഴത്തങ്ങാടി ബസ് ദുരന്തമുണ്ടായിട്ട് ഇന്ന് ഏഴുവര്‍ഷം. അശ്രദ്ധയും അമിത വേഗവുമാണ് 11 പേരുടെ മരണത്തിനിടയാക്കിയ ദുരന്തമുണ്ടാക്കിയത്. ദുരന്തമുഖത്ത് ആദ്യം രക്ഷാപ്രവര്‍ത്തനം നടത്തിയ കടത്തുകാരന് ഓര്‍ത്തെടുക്കുകയാണ് ആ ദിവസം.\nഇന്നും കബീര് എന്ന കടത്തുകാരന്റെ കണ്ണിലും കാതിലുമുണ്ട് ആ ദുരന്തം. ഏഴു വര്‍ഷം മുമ്പാണ് കോട്ടയം കുമരകത്തെ അറുപുഴയിലേക്ക് വൈദ്യുതി പോസ്റ്റിലിടിച്ച് 40 യാത്രക്കാരടങ്ങുന്ന സ്വകാര്യ ബസ് നിയന്ത്രണം വിട്ട് മറിഞ്ഞത്. മരണക്കയത്തിലേക്ക് മുങ്ങിത്താഴ്ന്ന കുറേപ്പേര്‍ക്കെങ്കിലും രക്ഷകനായി അന്ന് കടത്തുകാരന് കബീര് സ്ഥലത്തുണ്ടായിരുന്നു.\nബസ് ഡ്രൈവറുടെ അശ്രദ്ധയും അമിതവേഗവുമാണ് ദുരന്തത്തിലേക്ക് വഴിവെച്ചത്. ഒപ്പം വീതി കുറഞ്ഞ വഴിയ്ക്കാകട്ടെ അന്ന് സംരക്ഷണഭിത്തിയും ഉണ്ടായിരുന്നില്ല.\nദുരന്തമുണ്ടായ സ്ഥലത്ത് മാത്രം മതില്‍കെട്ടി പിന്നീട് സംരക്ഷണഭിത്തിയുണ്ടാക്കി. മുന്നോട്ടുനീങ്ങിയാല് സ്ഥിതി മാറി. കല്ല്ക്കെട്ടില്ലാതെ തുറന്നുകിടക്കുന്ന വഴിയോരങ്ങള് ഇപ്പോഴും കാണാം. ചേര്‍ത്തല - കുമരകം, കോട്ടയം വഴിയോടുന്ന സ്വകാര്യബസുകള് മരപ്പാച്ചില് അവസാനിപ്പിച്ചിട്ടുമില്ല.


സംസ്ഥാനത്ത് ക്രമസമാധാനനില തകര്‍ന്നു : ചെന്നിത്തല :: Janmabhumi Daily\nSaturday 17 June 2017 8:32 pm IST\nഹരിപ്പാട്: സംസ്ഥാനത്ത് ക്രമസമാധാനനില തകര്‍ന്നുവെന്ന് പ്രതിപക്ഷ നേതാവ് രമേശ് ചെന്നിത്തല. ഇതിന് ഉദാഹരണമാണ് സിനിമാതാരത്തിന് നേരെയുണ്ടായ ഗുണ്ടകളുടെ ആക്രമണമെന്നും അദ്ദേഹം പറഞ്ഞു. ഗുണ്ടാ, മാഫിയ ആക്രമണങ്ങളിലും കൊലപാതകങ്ങളിലും പ്രതിഷേധിച്ച് ചെന്നിത്തല സ്വന്തം മണ്ഡലമായ ഹരിപ്പാട്ട് നടത്തുന്ന സത്യഗ്രഹം തുടരുകയാണ്. കഴിഞ്ഞ പത്ത് ദിവസത്തിനിടെ ഹരിപ്പാട്ടും സമീപ മണ്ഡലമായ കായം‌കുളത്തും പത്ത് കൊലപാതകങ്ങളാണ് നടന്നത്. കൂടാതെ സംസ്ഥാനത്ത് ക്വട്ടേഷന് സംഘങ്ങളുടെ ആക്രമണങ്ങളും സ്ത്രീകള്‍ക്കെതിരെയുള്ള ആക്രമണങ്ങളും വ്യാപകമായി. ഇതില് പ്രതിഷേധിച്ചാണ് രമേശ് ചെന്നിത്തല പന്ത്രണ്ട് മണിക്കൂര് സത്യഗ്രഹം ഇരിക്കുന്നത്. സംസ്ഥാനത്ത് ആഭ്യന്തര വകുപ്പ് പൂര്‍ണ പരാജയമാണ്. മുഖ്യമന്ത്രി ആഭ്യന്തര വകുപ്പ് ഒഴിയേണ്ട സമയം അതിക്രമിച്ചിരിക്കുകയാണ്. കഴിഞ്ഞ എട്ട് മാസങ്ങള്‍ക്കിടെ നാല് തവണ കേരളത്തില് എസ്.പിമാരെ മാറ്റി നിയമിച്ചു. എന്നിട്ടും കേരളത്തില് ഗുണ്ടകളും സാമൂഹ്യവിരുദ്ധന്മാരും അഴിഞ്ഞാട്ടം നടത്തുകയാണ്. ഇടതു സര്‍ക്കാര് അധികാരത്തില് വന്നതിന്ശേഷം നടന്ന 13 രാഷ്ട്രീയ കൊലപാതകങ്ങളില് നാലെണ്ണവും മുഖ്യമന്ത്രിയുടെ മണ്ഡലത്തിലാണ്. സ്ത്രീ സുരക്ഷയുടെ പേരില് വോട്ട് തേടി അധികാരത്തിലെത്തിയ ഇടതുമുന്നണി സര്‍ക്കാരിന്റെ കീഴില് സ്ത്രീ സുരക്ഷിതയല്ല. ഇതിനുള്ള ഏറ്റവും അവസാനത്തെ ഉദാഹരണമാണ് കൊച്ചിയില് സിനിമാതാരത്തിന് നേരെയുള്ള ആക്രമണമെന്നും രമേശ് ചെന്നിത്തല പറഞ്ഞു.\nസംസ്ഥാനത്ത് സമാന്തര പോലിസ് സ്റ്റേഷനുകള് പ്രവര്‍ത്തിക്കുന്നില്ല: ചെന്നിത്തല\nഅഖിലേഷ് സര്‍ക്കാര് ക്രമസമാധാനനില തകര്‍ക്കുന്നെന്ന് മായാവതി


Aguero brace sets City on their way\nഅഗ്യൂറോ മിന്നി; സിറ്റിക്ക് ജയം\nTuesday 16th August 2011 11:37pm\nമാഞ്ചസ്റ്റര് : ഫുട്‌ബോള് ഇതിഹാസം ഡിയഗോ മറഡോണയുടെ അനന്തരവനും അര്‍ജെന്റീനന് താരവുമായ സെര്‍ജിയോ അഗ്യുറോയുടെ ഇരട്ട ഗോളുകളുടെ പിന്‍ബലത്തില് ഇംഗ്ലീഷ് പ്രീമിയര് ലീഗില് മാഞ്ചസ്റ്റര് സിറ്റിക്ക് തകര്‍പ്പന് തുടക്കം ജയം. പുതിയ സീസണിലെ തങ്ങളുടെ ആദ്യമത്സരത്തില് ലീഗിലെ അരങ്ങേറ്റക്കാരായ സ്വാന്‍സീയെയാണ് സിറ്റി 4-0ത്തിന് തോല്‍പ്പിച്ചത്.\nഈ സീസണില് അത്‌ലറ്റികോ മാഡ്രിഡില് നിന്ന് 38 ദശലക്ഷം യൂറോയ്ക്ക് സിറ്റിയിലെത്തിയ അഗ്യുറോ സിറ്റിക്കായുള്ള അരങ്ങേറ്റം ഗംഭീരമാക്കി. പകരക്കാരനായിറങ്ങി കളിയുടെ 68ാം മിനിറ്റിലും ഇന്‍ഞ്ചുറി ടൈമിലുമായിരുന്നു അഗ്യുറോ എതിര് വലയില് ഗോളുകള് നിക്ഷേപിച്ചത്. എഡിന് സെക്കോയും ഡേവിഡ് സില്‍വയുമാണ് മറ്റ് സ്‌കോറര്‍മാര്.\nക്യാപ്റ്റനും ടീമിന്റെ കഴിഞ്ഞ തവണത്തെ ടോപ് സ്‌കോററുമായ കാര്‍ലോസ് ടെവസിനെ കൂടാതെ കളിക്കാനിറങ്ങിയ സിറ്റിയെ ആദ്യപകുതിയില് ഗോള് സ്‌കോര് ചെയ്യുന്നതില് നിന്ന് തടയിടാന് സ്വാന്‍സീക്ക് കഴിഞ്ഞു. എന്നാല് രണ്ടാം പകുതിയില് എഡ്വിന് ഡിസ്‌ക്കോ സിറ്റിയുടെ ഗോള് വേട്ടക്ക് തുടക്കമിട്ടു.\nപത്ത് മിനിറ്റിന് ശേഷം അഗ്യൂറോ സിറ്റിക്കായ് തന്റെ ആദ്യ ഗോള് കണ്ടെത്തി. 71-ാം മിനിറ്റില് സ്പാനിഷ് താരം ഡേവിഡ് വിയ്യ സിറ്റിയുടെ ഗോള് നേട്ടം വര്‍ദിപ്പിച്ചു. കളി തീരാന് സെക്കന്‍ഡുകള് ബാക്കി നില്‍ക്കെ അഗ്യൂറോ ഒരിക്കല് കൂടി സ്വാന്‍സീയുടെ വല കുലുക്കി ഗോള് പട്ടിക പൂര്‍ത്തിയാക്കി.


ചക്കരയുമ്മ: സാറെ സാറെ സാമ്പാറെ...\nസാറെ സാറെ സാമ്പാറെ...\nകെ.എം മാണിയോട് മന്ത്രി തോമസ് ഐസക് നിയമസഭയില് നിന്ന് ഇറങ്ങിപ്പോടാന്ന് പറഞ്ഞെന്നും പറഞ്ഞില്ലെന്നും. നാട്ടാരെക്കൊണ്ടെല്ലാം എന്തു പാടു പെട്ടാ സാറേന്ന് വിളിപ്പിക്കുന്നേന്ന് മന്ത്രിക്കറിയില്ലല്ലോ? അതു വിട്ടുകളയാം.\nഈ സാറെ വിളിപ്പിക്കലിനു പിന്നിലൊരു കഥയുണ്ടു പോലും. എന്റെയൊരു സുഹൃത്താ ഈ വിവരം തന്നത്. അവനോട് കടപ്പെടാപ്പാട്.\nകാലാ കാലങ്ങളായി പാലാക്കാര്‍ക്ക് കൊടുത്തും വാങ്ങിയും മന്ത്രിയായും അല്ലാതെയും കഴിയുന്ന കാലം. ഇന്നും വല്യ വ്യത്യാസമില്ല. നേതാക്കളെ കാണാന് രാവിലെ മുതല് കാണാറുള്ള നീണ്ട പതിവു ക്യൂ മാണിച്ചട്ടന്റെ വീട്ടിലും. വെള്ള ഖദറിട്ട് മീശ കറപ്പിച്ച് നേതാവ് ഇറങ്ങിവരുന്നു. ആവശ്യക്കാരനെ കാണുന്നതും കെ.എം മാണി വിനീതനാകുന്നു. എന്നിട്ട് തോളില് തലോടി ''കുഞ്ഞു മാണിസാറിനോടു പറ എന്താ വേണ്ടേ? എന്തു പറഞ്ഞാലും മാണിസാറ് ചെയ്തു തരും. മാണിസാറ് അതിനല്ലെ ഇവിടെ നിങ്ങടെ നേതാവായിരിക്കുന്നെ. മാണിസാറുള്ളപ്പം..... മാണിസാറ്..... മാണിസാറ്.... മാണിസാറ്... മാണിസാറ്... ''\nകാര്യം പറഞ്ഞു കഴിഞ്ഞ് പോകാനിറങ്ങുമ്പം അപേക്ഷയുമായി ചെന്നവന് എന്നാ മാണിസാറെ ... മാണിസാറെ ... എന്ന നിലയാകും. അങ്ങനെ മാണി സാറ് എല്ലാര്‍ക്കും മാണിസാറായി.\nഎന്തിനാ അധികം? പറഞ്ഞു പറഞ്ഞ് മകന് ജോസ് മാണി വരെ ഇപ്പം മാണിസാറെ ഞാന് ഉറങ്ങാമ്പോകുവാ എന്നു പറഞ്ഞിട്ടാണത്രെ രാത്രിയില് ഉറങ്ങാന് പോകുന്നത് എന്നു പോലും.\nposted by ചക്കരയുമ്മ @ 4:05 AM\nAt 7:49 AM, വര്‍ണ്ണമേഘങ്ങള് said...\nനാലക്ഷരം പഠിച്ച് നാലാള് ശരി വെക്കുന്ന ജോലിയും സമ്പാദിച്ചിട്ടായിരുന്നേല് സാറേ വിളി പോകട്ടെന്നു വെക്കാമായിരുന്നു.\nഇതൊരു മാതിരി മാക്രിയെ മജിസ്ട്രേട്ടാക്കിയ മാതിരി.\nകാര്യം കാണാന് ... എന്നല്ലേ..\nതച്ചിന് വിളിക്കട്ടെ സാറേ .. ന്ന്.\nAt 8:20 AM, വക്കാരിമഷ്‌ടാ said...\nപണ്ട് കോളേജ് ഇലക്ഷന് കാലത്ത് കേയെസ്സീയെംകാര്‍ക്കെതിരെ യെസ്സെഫൈക്കാര് വിളിച്ച മുദ്രാവാക്യം ഓര്‍മ്മ വരുന്നു-\nപാലാമാണീ %$#^*& മാണീ\n(ആദിത്യാ, ക്ഷമി, ഇത് മാണി സ്പെസിഫിക്കാണേ).\nAt 1:46 PM, Kuttyedathi said...\nപാവം മാണി സാറ്. മോനെ ഇപ്പം എം പി ആക്കി കളയാമെന്നു ചുമ്മാ ദിവാസ്വപ്നം കണ്ടു. അതു നടക്കാത്തപ്പോ, എങ്ങനെയെങ്കിലും ലവനെ ഒരു രാജ്യസഭാംഗമായി കണ്ടിട്ടു കണ്ണടയ്ക്കാന് പറ്റണേന്നു പ്രാര്‍ത്ഥിച്ചു. ഇക്കുറിയും കാങ്ങ്രസ്സുകാരു കാലു വാരി. പഷേ, മാണി സാറല്ലേ ? അങ്ങനെ തോറ്റു കൊടുക്കുന്ന എനമൊന്നുമല്ല. ചാവണതിനു മുന്‍പ് എങ്ങനേം ഓസ് കെ മാണിയെ യെന്തരെങ്കിലുമൊന്നാക്കിയിട്ടേ അങ്ങേരു സമയമാം രഥത്തില് സ്വര്‍ഗയാത്ര (അതോ നരകയാത്രയോ ) ചെയ്യുള്ളൂ.\nചക്കരയുമ്മയ്ക്കു വൈകിയ സ്വാഗതം. ഇതെന്തൊരു പേര് ? ചക്കരയുമ്മേ, എന്നൊക്കെയൊരാളെ എങ്ങനെ വിളിക്കും ?\nAt 2:38 PM, evuraan said...\nലൈബീരിയന് സ്വേച്ഛാധിപതി ചാള്‍സ് ടെയ്‌ലറിന്റെ ഭരണകാലത്ത്, എതിരാളികളെയും വിമര്‍ശകരെയും കൊന്നൊടുക്കിയെങ്കിലും, തിരഞ്ഞെടുപ്പില് പൊതുജനങ്ങള്‍ക്ക് മന്ത്രിക്കാന് ഒരുക്കിയ ഒരു മോട്ടോയുണ്ടായിരുന്നു:\n"You killed my pa, you killed my ma, I'll vote for you."\nഏതാണ്ടതേ അസുഖത്തിന്റെ ഒരു ചെറിയ രൂപമാണിത്തരം നമ്പരുകളും.\nഭവ്യമായ ചെല്ലപ്പേരുകള് ചോദിച്ചു വാങ്ങുന്നവരെ ലോകം പുച്ഛിക്കട്ടെ.\nരാഷ്ട്രീയത്തൊഴിലാളികള് മാത്രമല്ല, ഇത്തരം ചെല്ലപ്പേരുകള് സമ്പാദിക്കാന് പണിപ്പെടുന്നവര് എല്ലായിടത്തുമുണ്ട്.\nസ്വന്തം കാര്യം പോലും ത്രിദീയ പുരുഷനില് (അതോ ഫോര്‍ത്ത് പേഴ്സണോ?) സം‌സാരിക്കുകയും എഴുതുകയും ചെയ്യുന്നവരെക്കാണുമ്പോള് കലിയിളകുന്നതും ഇതേ അസുഖത്തിന്റെ മറ്റൊരു വശമെന്നതും കൊണ്ടുമാണ്.\nഇല്ലാത്ത പ്രാമാണിത്വം (അതോ പ്രമാണിത്തമോ?, അറിയില്ല..) , ചോദിച്ചു വാങ്ങുന്ന അവസ്ഥ.\nAt 11:34 PM, ഷാജുദീന് said...\nകെ.എം.മാണിയെ കോട്ടയത്ത് ഒരു പത്രസമ്മേളനത്തില് ഒരു പയ്യന് റിപ്പോര്‍ട്ടര് മിസ്റ്റര് മാണി എന്നു വിളിച്ചു. മാണിയാണോ പരാതിപ്പെട്ടതെന്നറിയില്ല, ആരോ ആ പത്രത്തിന്റെ മേലാവില് വിളിച്ചു പറഞ്ഞു. ശേഷം, ചീഫ് എഡിറ്റര് ആ റിപ്പോര്‍ട്ടറെ നന്നായി ചീത്ത വിളിച്ചു.5വര്‍ഷമേ ആയിട്ടുള്ളു സംഭവം നടന്നിട്ട്.\nAt 7:51 AM, Kuttyedathi said...\nചക്കരയുമ്മേ, കമന്റുകളൊന്നും പിന്മൊഴി യില് വരുന്നില്ലല്ലോ. ബ്ലോഗുലകത്തിലെ കമന്റുകള് എല്ലാം ഒരുമിച്ചു വായിക്കാനൊരിടമാണത്. അവിടെ കാണുന്ന കമന്റുകളില് നിന്നാണു കൂടുതല് ആളുകള് പുതിയ പോസ്റ്റിന് പറ്റിയൊക്കെ അറിയുക.\nthanimalayalam.org എടുക്കുക. അവിടെ settings for blogger.com users എന്നൊരു ലിങ്ക് ഉണ്ട്. അതില് പറഞ്ഞിരിക്കുന്നതു പോലെയൊക്കെ സെറ്റിങ്ങ്സ് ചെയ്യൂ. :) നാലാളറിയട്ടെന്നെ, ചക്കരയുമ്മയുടെ ബ്ലോഗിനെ പറ്റി. :)\nAt 11:10 AM, കല്യാണി said...\nഇതു വായിച്ചപ്പോഴാണ് മാതൃഭൂമിയിലെ പഴയ പത്രപ്രവര്‍ത്തകന് ശ്രീ പി. രാജന് പറഞ്ഞ ഒരു കഥയോര്‍ത്തത്. മാണിയുടെ മരണ വീടുകളിലെ പ്രകടനം പാലാക്കാര്‍ക്ക് ഒരു തമാശയാണ്. മുന് മധ്യപ്രദേശ് ഗവര്‍ണര് പ്രൊഫസര് കെ.എം. ചാണ്ടിയുടെ അമ്മയുടെ ശവസംസ്കാര വേള. വാവിട്ടു കരയുന്ന കെ.എം. മാണിയെ കണ്ട് പ്രൊഫ. ചാണ്ടി ചോദിച്ചത്രേ: പ്രായം ചെന്നു മരിച്ച എന്റെ അമ്മയെകുറിച്ക് എനിക്കില്ലാത്ത സങ്കടം നിനക്കെന്തിനാടാ പീറ മാണീ?\nഇതു കേട്ട കഥയെങ്കില് പിന്നീടൊരിക്കല് നേതാവിന്റെ കരച്ചില് പ്രകടനം നേരിട്ടു കാണാനും അവസരമുണ്ടായി. പാലാ പട്ടണത്തിലൂടെ\nകടന്നു പോയ ഒരു വിലാപ യാത്രയില് പാലായുടെ പ്രിയ മാണി കണ്ണീരൊപ്പി നടന്നു പോകുന്നത് വഴിവക്കില് നിന്ന് കണ്‍നിറയെ കണ്ടു.\nപാലാക്കാരുടെ മാണി സാറിന്റെ മറ്റൊരു മുഖം കണ്ടത് പ്രസ്സ് ക്ലബ്ബിലെ ജേര്‍ണലിസം ക്ലാസ്സിലായിരുന്നു. 'ഉദാരവത്‌കരണത്തെക്കുറിച്ച് കെ.എം.മാണി ക്ലാസ്സെടുക്കുന്നു' ഡയറക്ടര് വന്നു പറഞ്ഞപ്പോള് 'ഓ, ഇനി ഈ വിഷയത്തെക്കുറിച്ച് ഇങ്ങേരു പറയുന്നതു കൂടി കേള്‍ക്കാത്ത കുറവേ ഉള്ളു,' എന്ന് പിറുപിറുത്ത് മുന് വരിയില് തന്നെയിരുന്നെങ്ങനെ ഉറങ്ങും എന്ന വിഷമത്തിലിരുന്ന എന്നെ അദ്ഭുതപ്പെടുത്തി കളഞ്ഞു രണ്ടു മണിക്കൂര് നീണ്ട ആ വാക്‌ധോരണി!\nഅത്യന്തം ആത്മാര്‍ത്ഥയോടെ, ഒരു ചെറിയ പോയിന്റ് പോലും വിടാതെ സമഗ്രമായി പഠിച്ച് എഴുതി തയ്യാറാക്കി അവതരിപ്പിച്ച അന്നത്തെ പ്രഭാഷണം ആ വിഷയത്തില് ഞാനന്നു വരെ കണ്ടും കേട്ടും വായിച്ചും അറിഞ്ഞതില് ഏറ്റവും മികച്ചതായിരുന്നു. കള്ളക്കരച്ചിലുകാരന്റെ പ്രതിച്ഛായയോടെ മനസ്സില് വിലസിയിരുന്ന ആളിന്റെ അധ്യാപക വേഷത്തോട് ആദരവു തോന്നി. രാഷ്ടീയക്കാരനായിരുന്നില്ലെങ്കില് കെ.എം.മാണി കുട്ടികള്‍ക്ക് പ്രിയപ്പെട്ട ഒരു അധ്യാപകനായേനെ, തീര്‍ച്ച!\nAt 2:17 AM, വക്കാരിമഷ്‌ടാ said...\nഇവരില് പലരും ഇന്നത്തെ രീതിയിലുള്ള രാഷ്ട്രീയക്കാരായിരുന്നില്ലെങ്കില് നല്ല അദ്ധ്യാപകരോ മറ്റോ ആയിരുന്നേനേ. ടി. എം. ജേക്കബ്ബിനെപ്പറ്റി പറഞ്ഞു കേട്ടതും അങ്ങിനെയാണ്. ഒരു വിഷയം നിയമസഭയില് നല്ലപോലെ പഠിച്ച് മനസ്സിലാക്കിയതിനു ശേഷമാണത്രേ ജേക്കബ്ബ് അവതരിപ്പിക്കുന്നത്.\nമാണിസാറിന് എല്ലാവരുടേയും പേര് നല്ല വശമാണ്. ഒരു കല്ല്യാണത്തിനൊക്കെ വന്നാല് എതിരേ വരുന്നവനോട് ആദ്യം ചോദിച്ചു മനസ്സിലാക്കും, ആ മൂലയ്ക്ക് നില്‍ക്കുന്ന അമ്മാവന്റെ പേര്. എന്നിട്ട് പോയി ഒരൊറ്റ കെട്ടിപ്പിടുത്തമാ “പിള്ളേച്ചാ, എത്ര നാളായി കണ്ടിട്ട്.......” എന്നൊക്കെ പറഞ്ഞ്. അത്‌ഭുത പരതന്ത്രനായ പിള്ളേച്ചന്റെ അടുത്ത വോട്ട് തീര്‍ച്ചയായും മാണിസാറിന്. പിള്ളേച്ചന്റെ മാത്രമല്ല, കുടുംബത്തിന്റെ മൊത്തം വോട്ട്. അതുകൊണ്ടല്ലേ സ്വല്‍പം വിയര്‍ത്തിട്ടാണെങ്കിലും ഇപ്രാവശ്യവും ദേഹം പാലായില്‍നിന്നും കരകയറിയത്. മതികെട്ടാന് മുഴുവന് വെളുത്താലെന്താ...\nAt 2:35 AM, ദേവന് said...\nപ്രായത്തില് ഇളയവരോട് മാണിസ്സാറെന്നും മൂത്തവരോട് കുഞ്ഞുമാണി എന്നും സ്വയം വിശേഷിപ്പിച്ച് സംസാരിച്ചിരുന്ന ചേട്ടായിയിക്ക് ഒരിക്കല് ഒരടി പറ്റി.\nഎന്റെ ഒരു പരിചയക്കാരന് പറഞ്ഞ കഥയാണേ. പത്രമാപ്പീസില് അദ്ദേഹത്തിന്റെ ക്യാബിനില് കേസരി ബാലകൃഷ്ണപിള്ളയുടെ ഒരുചിത്രം ചില്ലിട്ട് വച്ചിട്ടുണ്ട്. പത്രാധിപനെ സന്ദര്‍ശിച്ച വേളയില് വഴിയില് കണ്ടവരെയെല്ലാം വണങ്ങി വണങ്ങി മാണിസ്സാര് ഇയാളുടെ മുറിയിലും ഒന്നു കയറി.\nകേസരിയുടെ പടം കണ്ടിട്ട് മാണിക്ക് നല്ല പരിചയം പോലെ എന്നാല് അതാരാണെന്നു കൂടെയുള്ളവറൊറ്റ് ചോദിക്കാനും പറ്റുന്നില്ല , ചുറ്റും ആളല്ലേ. മാണിസ്സാറുണ്ടോ തോല്‍ക്കുന്നു.\n"അയ്യോടാ കുഞ്ഞേ എന്നതാ നിന്റെ പേര്?"\n".... ജേക്കബ് എന്നാ മാണിസ്സാറേ."\n(കേസരിയുടെ ഫോട്ടോയില് ചൂണ്ടിയിട്ട്)\n"അപ്പച്ചനും ഞാനും വലിയ അടുപ്പമായിരുന്നു കേട്ടോ, ഇപ്പോ പിന്നെ തിരക്കൊക്കെയായിട്ട് അതിയാന് മരിച്ചത് അറിഞ്ഞില്ലാരുന്നു കേട്ടോ. സാരമില്ല, നല്ലവരെ ദൈവം വേഗം വിളിക്കത്തില്ലിയോ, മോനും അപ്പനെ പോലെ മിടുക്കനാവണം"\nപാവം പത്രന് തലകറങ്ങി കസേരയില് വീണു.\nAt 6:16 AM, ikkaas|ഇക്കാസ് said...\nകെ.എം മാണിയെ സാറെന്നു വിളിക്കുന്നതില് എന്താ തെറ്റ്? ഒരിക്കലെങ്കിലും സാര് വിളി കേട്ട് സുഖിച്ചിട്ടില്ലാത്ത ആരുണ്ട് നമ്മളില്? കമന്റ് പറയുന്നതിനു മുന്‍പു ചിന്തിക്കുക.\nഅറിയാതെ പോകുമോ നീ


News desk Channeliam May 15, 2018\nഷിപ്പിംഗ് കണ്ടെയ്‌നറുകളില് ഒരു സ്റ്റാര്‍ട്ടപ്പ് വില്ലേജ് ഒരുക്കിയിരിക്കുകയാണ് നെതര്‍ലന്റ്‌സിലെ ആര്‍ക്കിടെക്ട് ജൂലിയസ് തമീനിയോ. സയന്‍സ് റിസര്‍ച്ചുകള്‍ക്കും ഇന്നവേഷനുകള്‍ക്കും പേരുകേട്ട നെതര്‍ലാന്റ്‌സിലെ ആംസ്റ്റര്‍ഡാം സയന്‍സ് പാര്‍ക്കിലാണ് ഈ പ്രകൃതിസൗഹൃദ സ്റ്റാര്‍ട്ടപ്പ് വില്ലേജ്. തുടക്കക്കാരായ സംരംഭകര്‍ക്ക് കുറഞ്ഞ നിരക്കില് താല്‍ക്കാലിക ഓഫീസ് സ്‌പെയ്‌സ് നല്‍കുന്നതിന് പുറമേ അവരെ ഇക്കോസിസ്റ്റത്തിന്റെ ഭാഗമാക്കി സപ്പോര്‍ട്ട് ചെയ്യുക കൂടിയാണ് ഇതിലൂടെ ലക്ഷ്യമിടുന്നത്. കണ്ടെയ്‌നറുകള് പലരീതിയില് പ്ലെയ്‌സ് ചെയ്താണ് മനോഹരമായ സ്‌പെയ്‌സ് ഒരുക്കിയത്.\nടെക്‌നോളജിയും ഇന്നവേഷനും സ്റ്റാര്‍ട്ടപ്പുകളുമായും ബന്ധപ്പെട്ട ഇവന്റുകളും വര്‍ക്ക്‌ഷോപ്പുകളുമായി സജീവമാണ് ഇവിടം. ഇന്നവേഷന് ലാബ്, കോ വര്‍ക്കിംഗ് സ്‌പെയ്‌സ്, വെഞ്ച്വര് സ്റ്റുഡിയോ തുടങ്ങി ഒരു സ്റ്റാര്‍ട്ടപ്പ് ഇക്കോസിസ്റ്റത്തിന്റെ മുഴുവന് ചേരുവകളും ഉള്‍പ്പെടുത്തിയാണ് കണ്ടെയ്‌നര് വില്ലേജ് ഒരുക്കിയിരിക്കുന്നത്. ബൂട്ട് ക്യാമ്പുകള്‍ക്കും ഹാക്കത്തോണുകള്‍ക്കും പോലും ഇവിടം വേദിയാകാറുണ്ട്. എയ്‌സ് (ACE) വെഞ്ച്വര് ലാബിന്റെ ഭാഗമായിട്ടാണ് സ്റ്റാര്‍ട്ടപ്പ് വില്ലേജ് പ്രവര്‍ത്തിക്കുന്നത്.\nഓപ്പണ് എയര് ഇവന്റുകള്‍ക്കും ഇന്‍ഹൗസ് മീറ്റിംഗുകള്‍ക്കും ഇടമൊരുക്കിയിട്ടുളള സ്റ്റാര്‍ട്ടപ്പ് വില്ലേജില് എന്റര്‍ടെയ്ന്‍മെന്റിന് കോഫീ ബാറും വൂഡന് വോക്ക് വേയും സജ്ജീകരിച്ചിട്ടുണ്ട്. പ്രകൃതിയില് നിന്നുളള വെളിച്ചവും കാറ്റുമൊക്കെ പരമാവധി പ്രയോജനപ്പെടുത്തി സംരംഭകരെ കൂടുതല് ഊര്‍ജ്ജസ്വലരാക്കി മാറ്റുന്ന രീതിയിലാണ് കണ്ടെയ്‌നര് സ്‌പെയ്‌സിന്റെ നിര്‍മാണം.6മീറ്ററും 12 മീറ്ററും നീളമുളള കണ്ടെയ്നറുകളാണ് ഉപയോഗിച്ചിരിക്കുന്നത്. ഒരേ സമയം 150 പേര്‍ക്കുളള വര്‍ക്കിംഗ് സ്‌പെയ്‌സാണ് ഈ കണ്ടെയ്‌നര് സ്റ്റാര്‍ട്ടപ്പ് വില്ലേജില് സജ്ജീകരിച്ചിരിക്കുന്നത്.


Emalayalee.com - ബോട്ടോക്‌സ് ചികിത്സ: കേരളത്തിലും വ്യാപകം, പാര്‍ശ്വഫലം സൂക്ഷിക്കുക\nബോട്ടോക്‌സ് ചികിത്സ: കേരളത്തിലും വ്യാപകം, പാര്‍ശ്വഫലം സൂക്ഷിക്കുക\nമുഖ സൗന്ദര്യം കൂട്ടുന്ന ബോട്ടോക്‌സ് ചികിത്സ കേരളത്തിലും വ്യാപകം. ഒരു കുത്തിവെപ്പിലൂടെ പുതിയമുഖം സ്വന്തമാക്കാമെന്നതാണ് ചികിത്സയുടെ സവിശേഷത. കുത്തിവെപ്പിലൂടെ പേശികളില് മാറ്റംവരുന്നതിനാലാണ് മുഖഭാവം മാറുന്നത്.\nമുഖത്തെ ചുളിവുകള് മായ്ക്കാനും സൗന്ദര്യംകൂട്ടാനും ബോട്ടോക്‌സ് ചികിത്സയ്‌ക്കെത്തുന്നവരുടെ എണ്ണം ഏറിയിട്ടുണ്ട്. രാഷ്ട്രീയക്കാരും വന്‍കിട ബിസിനസുകാരും സിനിമാതാരങ്ങളുമാണ് ചികിത്സയ്‌ക്കെത്തുന്നവരില് ഏറെയും. സംസ്ഥാനത്ത് ആയിരത്തോളം ബ്യൂട്ടിക്ലിനിക്കുകളില് ബോട്ടോക്‌സ് കുത്തിവെപ്പിന് സൗകര്യമുണ്ട്. ചില ആശുപത്രികളിലും ഇത് ചെയ്യുന്നുണ്ട്. പേരുകേട്ട\n'ബോട്ടുലിനം ടോക്‌സിന്' എന്ന വിഷവസ്തുവില്‍നിന്ന് സംസ്കരിച്ചെടുക്കുന്നതാണ് ബോട്ടോക്‌സ് കുത്തിവെപ്പിന് ഉപയോഗിക്കുന്ന മിശ്രിതം. ഇത് കുത്തിവെക്കുന്നതോടെ ചുളിവുണ്ടാക്കുന്ന മുറുക്കമുള്ള പേശികള്‍ക്ക് താത്കാലികമായി അയവുണ്ടാകും. ഇത് ചുളിവുകളെ മറയ്ക്കും. ചുളിവുകളുടെ എണ്ണമനുസരിച്ചാണ് കുത്തിവെക്കാനുള്ള ബോട്ടോക്‌സ് യൂണിറ്റിന്റെ അളവ് നിശ്ചയിക്കുന്നത്. ചുളിവുകള് അധികമുള്ളവര്‍ക്ക് 50 യൂണിറ്റ് ബോട്ടോക്‌സ് വരെ കുത്തിവെക്കേണ്ടിവരും. ഇതിന് 15,000 രൂപവരെ ചെലവാകും. ഒരിക്കല് കുത്തിവെച്ചാല് ആറുമുതല് എട്ടുമാസംവരെയേ ഫലംകിട്ടൂ.


ചൂകർ മേരെ മൻ കോ.. കിഷോർ കുമാർ ഓർമകൾ\nBy എന്റർടെയിൻമെന്റ് ഡെസ്ക് • 04/08/2019 at 11:08AM\nകിഷോർ കുമാറിന്റെ ഓർമദിനത്തിൽ ഏഷ്യാവിൽ മലയാളത്തിന് വേണ്ടി ഗായിക സ്നിജ ദിലീഷ് ഒരുക്കുന്ന ട്രിബ്യൂട്ട് വിഡിയോ കാണാം\nരാജേഷ് ഖന്നയും ഷമ്മി കപൂറും ധർമേന്ദ്രയും അമിതാഭ് ബച്ചനുമല്ലാം കിഷോറിന്റെ അനശ്വരഗാനങ്ങൾക്ക് ചുണ്ടു ചലിപ്പിച്ചു. അങ്ങനെ എത്രയെത്ര അനശ്വരഗാനങ്ങൾ. ഗായകൻ, നടൻ എന്നിവ കൂടാതെ ഗാനരചയിതാവ്, സം‌ഗീത‌സം‌വിധായകൻ, നിർമ്മാതാവ്, സം‌വിധായകൻ, തിരക്കഥാകൃത്ത് എന്നീ നിലകളിലും അദ്ദേഹം വ്യക്തിമുദ്ര പതിപ്പിച്ചിട്ടുണ്ട്. ഇന്ത്യൻ സിനിമയിൽ ശാസ്ത്രീയസംഗീതം അഭ്യസിച്ചിട്ടില്ലാത്ത അപൂർവം ചില പിന്നണിഗായകരിൽ ഒരാളാണ് കിഷോർ കുമാർ. ത‌ന്റെ ആലാപന ജീവിതത്തിന്റെ ഉയരങ്ങളിൽ നിൽക്കുന്ന സമയത്തായിരുന്നു, 1987ൽ ഹൃദയാഘാതം മൂലം അദ്ദേഹത്തിന്റെ മരണം.\nകിഷോർ കുമാറിന്റെ ഓർമദിനത്തിൽ ഏഷ്യാവിൽ മലയാളത്തിന് വേണ്ടി ഗായിക സ്നിജ ദിലീഷ് ഒരുക്കുന്ന ട്രിബ്യൂട്ട് വിഡിയോ കാണാം.


ജില്ലാ മാർച്ചും ധർണ്ണയും – 26-05-2022 – Kerala NGO Union\nജില്ലാ മാർച്ചും ധർണ്ണയും – 26-05-2022\nനഗരത്തെ ചെങ്കടലാക്കി ജീവനക്കാരുടെ ഉജ്ജ്വല മാർച്ചും ധർണ്ണയും\nവിവിധ ആവശ്യങ്ങൾ ഉന്നയിച്ച് കേരള എൻ.ജി.ഒ. യൂണിയൻ നേതൃത്വത്തിൽ സംസ്ഥാന സർക്കാർ ജീവനക്കാർ ജില്ലാ കേന്ദ്രമായ സിവിൽ സ്റ്റേഷന് മുന്നിൽ നടത്തിയ ധർണ്ണയ്‌ക്ക് മുന്നോടിയായി സംഘടിപ്പിച്ച മാർച്ച് നഗരത്തെ ചെങ്കടലാക്കി. കേന്ദ്രസർക്കാരിന്റെ ജനവിരുദ്ധ നയങ്ങൾ തിരുത്തുക, കേരള സർക്കാരിന്റെ ജനപക്ഷ ബദൽ ഉയർത്തിപ്പിടിക്കുക, പി.എഫ്.ആർ.ഡി.എ. നിയമം പിൻവലിക്കുക, നിർവ്വചിക്കപ്പെട്ട ആനുകൂല്യങ്ങൾ ഉറപ്പാക്കുന്ന പെൻഷൻ പദ്ധതി പുന:സ്ഥാപിക്കുക, പങ്കാളിത്ത പെൻഷൻ പുന:പരിശോധനാ സമിതി റിപ്പോർട്ടിന്മേൽ തുടർ നടപടികൾ സ്വീകരിക്കുക, ജനോന്മുഖ സിവിൽ സർവ്വീസിനായി അണിനിരക്കുക, കേന്ദ്ര – സംസ്ഥാന സാമ്പത്തിക ബന്ധങ്ങൾ പുന:സംഘടിപ്പിക്കുക, വർഗ്ഗീയതയെ ചെറുക്കുക തുടങ്ങിയ മുദ്രാവാക്യങ്ങൾ ഉയർത്തിയാണ് മാർച്ചും ധർണ്ണയും സംഘടിപ്പിച്ചത്.\nപെട്രോളിയം ഉൽപന്നങ്ങളുടെ വില വർദ്ധിപ്പിക്കുന്നതടക്കമുള്ള കേന്ദ്രസർക്കാർ നടപടികൾ മൂലം രാജ്യത്തുണ്ടായിട്ടുള്ള വിലക്കയറ്റവും പണപ്പെരുപ്പവും ജനജീവിതം ദുരിതപൂർണ്ണമാക്കിത്തീർത്തിരിക്കുകയാണ്. പൊതുസ്വത്തുക്കൾ ഒന്നൊന്നായി വിറ്റഴിക്കുന്ന കേന്ദ്രസർക്കാരിന്റെ ആഗോളവത്കരണ നവലിബറൽ നയങ്ങളുടെ ഭാഗമായി രാജ്യത്തെ സ്ഥിരവും സുരക്ഷിതവും നിർവ്വചിക്കപ്പെട്ട വേതനം ഉറപ്പുവരുത്തുന്നതുമായ സർക്കാർ, പൊതുമേഖലകളിലെ തൊഴിലവസരങ്ങൾ ഇല്ലാതാകുന്നു. കേന്ദ്രസർക്കാർ, പൊതുമേഖലാ സ്ഥാപനങ്ങളിലായി 11.93 ലക്ഷം ഒഴിവുകൾ നികത്തപ്പെടാതെ കിടക്കുന്നു.\nഇതിൽ നിന്നും വ്യത്യസ്തമായി, എല്ലാ മേഖലകളിലും സർക്കാർ ഇടപെടൽ വർദ്ധിപ്പിക്കുന്ന നയമാണ് സംസ്ഥാന സർക്കാർ സ്വീകരിക്കുന്നത്. ഇതിന്റെ ഭാഗമായി കഴിഞ്ഞ ആറ് വർഷത്തിനുള്ളിൽ വിവിധ വകുപ്പുകളിലായി നാൽപതിനായിരത്തിലധികം പുതിയ തസ്തികകൾ സൃഷ്ടിക്കുകയും പി.എസ്.സി. വഴി 1,72,000 ലധികം നിയമനങ്ങൾ നടത്തുകയും ചെയ്തു. ജി.എസ്.റ്റി. വിഹിതം യഥാസമയം നൽകാതെയും പതിനഞ്ചാം ധനകാര്യ കമ്മീഷൻ ശുപാർശ പ്രകാരം വിഹിതം വെട്ടിക്കുറച്ചും കേരളത്തെ സാമ്പത്തികമായി ഞെരുക്കുന്നതിനാണ് കേന്ദ്രസർക്കാർ ശ്രമം. ജി.എസ്.റ്റി. നഷ്ടപരിഹാരം നീട്ടണമെന്ന ആവശ്യം അംഗീകരിക്കാത്ത കേന്ദ്രസമീപനവും പ്രതിഷേധാർഹമാണ്.\nകാര്യക്ഷമവും സമയബന്ധിതവുമായി സർക്കാർ ഓഫീസുകളിൽ നിന്നും സേവനങ്ങൾ ലഭ്യമാക്കി ജനോന്മുഖ സിവിൽ സർവ്വീസ് കെട്ടിപ്പടുക്കുന്നതിന് എല്ലാ ജീവനക്കാരും പ്രതിജ്ഞാബദ്ധരാകണം. എല്ലാ സേവന മേഖലയിൽ നിന്നും സർക്കാരുകൾ പിന്മാറുക എന്ന നയത്തിന്റെ ഭാഗമായി നടപ്പിലാക്കപ്പെട്ട പി.എഫ്.ആർ.ഡി.എ. നിയമം പിൻവലിക്കുന്നതിന് കേന്ദ്രസർക്കാർ തയ്യാറാകുന്നില്ല. യു.ഡി.എഫ്. സർക്കാർ കേരളത്തിൽ നടപ്പാക്കിയ പങ്കാളിത്ത പെൻഷൻ പദ്ധതി പുന:പരിശോധിക്കുന്നതിനായി ഇടതുപക്ഷ ജനാധിപത്യമുന്നണി സർക്കാർ നിയോഗിച്ച സമിതിയുടെ റിപ്പോർട്ടിന്മേൽ സംഘടനകളുമായി ചർച്ച ചെയ്‌ത് തുടർ നടപടികൾ സ്വീകരിക്കണം.\nഇത്തരം ആവശ്യങ്ങൾ ഉന്നയിച്ച് കൊല്ലം താലൂക്ക് ഓഫീസിന് മുന്നിൽ നിന്നും ആരംഭിച്ച മാർച്ചിലും തുടർന്ന് നടന്ന ധർണ്ണയിലും ആയിരക്കണക്കിന് ജീവനക്കാർ പങ്കെടുത്തു. ധർണ്ണ യൂണിയൻ സംസ്ഥാന സെക്രട്ടറി വി.കെ. ഷീജ ഉദ്ഘാടനം ചെയ്‌തു. യൂണിയൻ സംസ്ഥാന കമ്മിറ്റി അംഗങ്ങളായ സി.എസ്. ശ്രീകുമാർ, സി. ഗാഥ എന്നിവർ സംസാരിച്ചു. യൂണിയൻ ജില്ലാ പ്രസിഡന്റ് ബി. പ്രശോഭദാസിന്റെ അദ്ധ്യക്ഷതയിൽ ചേർന്ന യോഗത്തിന് ജില്ലാ സെക്രട്ടറി വി.ആർ. അജു സ്വാഗതവും ജില്ലാ ജോയിന്റ് സെക്രട്ടറി ജെ. രതീഷ് കുമാർ നന്ദിയും പറഞ്ഞു.


വിടവാങ്ങല് മത്സരത്തില് നെഹ്‌റയുടെ അഭ്യാസം; കോഹ്‌ലി ഞെട്ടി, ആരാധകര്‍ക്ക് അതിശയം - ദൃശ്യങ്ങള് വൈറലാകുന്നു | Webdunia Malayalam\nവിരമിക്കാനൊരുങ്ങുന്ന നെഹ്‌റയ്‌ക്കെതിരെ ആഞ്ഞടിച്ച് മുന് ഇന്ത്യന് താരം രംഗത്ത്\nആശിഷ് നെഹ്‌റ വിരമിക്കാനൊരുങ്ങുന്നതായി റിപ്പോര്‍ട്ട്; പ്രതികരിക്കാതെ താരം\nവിടവാങ്ങല് ട്വന്റി-20 മത്സരത്തില് ആശിഷ് നെഹ്റ ആരാധകരെയും ക്യാപ്‌റ്റന് വിരാട് കോഹ്‌ലിയേയും ഞെട്ടിച്ചു എന്നു പറയുന്നതില് തെറ്റില്ല. പ്രിയതാരത്തിന്റെ കളി ജീവിതത്തിനു വിരാമമിടുന്ന ദൃശ്യങ്ങൾ കാണാന് ആരാധകര് എത്തിയപ്പോഴാണ് നെഹ്‌റ ഫീല്‍ഡില് ചില മാന്ത്രിക നിമിഷങ്ങള് തീര്‍ത്തത്.\nന്യൂസിലന്‍ഡ് ബാറ്റ്‌സ്‌മാന് ബൌണ്ടറി ലക്ഷ്യമാക്കി എടുത്ത ഷോട്ട് തടഞ്ഞ നെഹ്‌റയുടെ പ്രകടനമാണ് ഫീല്‍ഡിലെ ‘പുലി’യെന്നറിയപ്പെടുന്ന കോഹ്‌ലിയെപ്പോലും അത്ഭുതപ്പെടുത്തിയത്. പന്ത് തടഞ്ഞ ശേഷം എടുക്കാന് കുനിയാന് മടിച്ച നെഹ്‌റ ഒരു അഭ്യാസിയെപ്പോലെ കാലുകൊണ്ട് തട്ടി പന്ത് കൈയില് എടുക്കുന്ന ദൃശ്യങ്ങളാണ് എല്ലാവരെയും ഞെട്ടിച്ചത്.\nനെഹ്‌റയുടെ മാസ്‌മരിക പ്രകടനം കണ്ട കോഹ്‌ലി അതിശയത്തോടെ ചിരിക്കുകയും അദ്ദേഹത്തെ അഭിനന്ദിക്കുകയും ചെയ്‌തു. എന്നാല്, തന്റെ പഴയ ശൈലിയോടെ കൈയിലെടുത്ത പന്ത് പിച്ചിലേക്ക് എറിഞ്ഞുകൊടുത്ത ശേഷം ചിരിയോടെ തൽസ്ഥാനത്തേക്ക് മടങ്ങുകയും ചെയ്‌തു നെഹ്‌റ.\nനെഹ്‌റയുടെ പ്രകടനം സമൂഹമാധ്യമങ്ങളില് ഇപ്പോള് വൈറലായിരിക്കുകയാണ്.\nAshish Nehra Excitement Fielding\nIndia New Zealand Twenty20\nകോഹ്‌ലിക്കു മുമ്പില് സകല കണക്കുകളും തകര്‍ന്നു വീഴുന്നു; വിന്‍ഡീസ് ഇതിഹാസത്തെ പിന്നിലാക്കാന് വിരാട് ഒരുങ്ങുന്നു\nറെക്കോര്‍ഡുകള് തകര്‍ത്ത് മുന്നേറുന്ന ഇന്ത്യന് ക്യാപ്‌റ്റന് വിരാട് കോഹ്‌ലി വെസ്‌റ്റ് ...\nഇന്ത്യയുടെ ചരിത്രവിജയത്തില് കൂടുതല് സന്തോഷിക്കുന്നത് പാക്കിസ്ഥാന്; ഇതാണ് അതിന്റെ കാരണം !\nന്യൂസീലന്‍ഡിനെതിരായ ആദ്യ ട്വന്‍റി20യില് തകര്‍പ്പന് ജയമാണ് ടീം ഇന്ത്യ സ്വന്തമാക്കിയത്. ...\nനടന്നത് കടുത്ത ആഭിചാരകര്‍മ്മം; പാകിസ്ഥാനെ പരാജയപ്പെടുത്താന് മന്ത്രവാദം നടത്തിയെന്ന് ദിനേഷ് ചാന്‍ഡിമല്!\nപാകിസ്ഥാനെതിരായ ടെസ്‌റ്റ് പരമ്പര സ്വന്തമാക്കിയത് മന്ത്രവാദികളുടെ അകമഴിഞ്ഞ സഹായം ...\nധോണിക്ക് വിരമിക്കാന് സമയമായി ?; തുറന്നു പറഞ്ഞ് ഇന്ത്യയുടെ വന്‍മതില് !\nക്രിക്കറ്റ് ലോകത്തെ പ്രധാന ചര്‍ച്ചാ വിഷയമാണ് മുന് ഇന്ത്യന് നായകന് എം.എസ് ധോണിയുടെ ...


വിവിധ ഭാഷകൾ സംസാരിക്കുകയും വ്യത്യസ്തമായ ആചാരങ്ങളും അനുഷ്ഠാനങ്ങളും വച്ചു പുലർത്തുന്നവരാണ് ഭാരതീയർ. വിവിധ ദൈവങ്ങളെ ആരാധിക്കുന്നവരുമാണ് നമ്മൾ. എങ്കിലും ഭാരത ജനതയുടെ ഐക്യം പണ്ടു മുതൽക്കേ ആത്മീയതയിൽ അധിഷ്ഠിതമാണന്നും അദ്ദേഹം ഓർമിപ്പിച്ചു.\nപ്രജാപിതാ ബ്രഹ്മകുമാരീസ് രാജയോഗ മന്ദിരം കൊല്ലം ബ്രാഞ്ചിന്‍റെ വിശ്വജ്യോതി ഭവനത്തിന്‍റെ ഉദ്ഘാടനം സോപാനം ഓഡിറ്റോറിയത്തിൽ നിർവഹിച്ച് പ്രസംഗിക്കുകയായിരുന്നു ഗവർണർ. ആത്മീയ മൂല്യങ്ങൾ ആഗോളതലത്തിൽ പ്രചരിപ്പിക്കുന്നതിൽ ബ്രഹ്മകുമാരീസ് നടത്തുന്ന പ്രവർത്തനങ്ങൾ പ്രശംസ അർഹിക്കുന്നതാണ്.\nഇന്ത്യയെ അറിവിന്‍റെ കേന്ദ്രമാക്കാൻ ഇവിടെ ആത്മീയ പ്രവർത്തനങ്ങൾക്ക് കഴിയും. അത്രയ്ക്ക് പ്രശംസനീയ പ്രവർത്തനമാണ് ഇവരുടെ സന്യാസി സമൂഹം ചെയ്യുന്നത്. ലോകത്തിന് ആകമാനം വെളിച്ചം പകരുന്ന പ്രസ്ഥാനമായി ബ്രഹ്മകുമാരീസ് വളരട്ടെയെന്നും ഗവർണർ ആശംസിച്ചു.\nപൗരത്വ നിയമത്തിനെതിരെ യോജിച്ച പോരാട്ടം വേണം: മുഖ്യമന്ത്രി


സല്‍മാന് ഖാന് പ്രതിയായ മാന് വേട്ടയാടല് കേസ്; ജോധ്‌പൂര് കോടതി ഇന്ന് വിധി പറയും | Reporter Live\nസല്‍മാന് ഖാന് പ്രതിയായ മാന് വേട്ടയാടല് കേസ്; ജോധ്‌പൂര് കോടതി ഇന്ന് വിധി പറയും\nBy Web Desk\tApril 5, 2018 7:52 am A+ A-\nജോധ്‌പൂര്: ബോളിവുഡ് നടൻ സല്‍മാന് ഖാന് പ്രതിയായ കൃഷ്‌ണമാന് വേട്ടയാടല് കേസില് ജോധ്‌പൂര് കോടതി ഇന്ന് വിധി പറയും. 1998 ല് രജിസ്റ്റര് ചെയ്‌ത കേസില് സിനിമാ താരങ്ങളായ സെയ്‌ഫ് അലി ഖാന്, തബു, സൊനാലി ബിന്ദ്ര, നീലം എന്നിവരും സല്‍മാന്റെ സഹായികളായ ദുഷ്യന്ത് സിങ്, ദിനേഷ് ഗൗരേയും പ്രതികളാണ്.\n‘ഹം സാത്ത് സാത്ത് ഹേ’ എന്ന ഹിന്ദി സിനിമയുടെ ഷൂട്ടിംഗിനിടെ ജോധ്‌പൂരിലെ ഗ്രാമത്തില് വച്ച് രണ്ട് കൃഷ്‌ണ മാനുകളെ സല്‍മാന് ഖാന് വെടിവെച്ച് കൊലപ്പെടുത്തി എന്നാണ് കേസ്. സംഭവം നടക്കുന്ന സമയത്ത് സല്‍മാനൊപ്പം വാഹനത്തില് ഉണ്ടായിരുന്നവരാണ് കൂട്ടു പ്രതികള്. വന്യജീവി സംരക്ഷണ നിയമത്തിലെ 51 , ഇന്ത്യന് ശിക്ഷ നിയമം 149 വകുപ്പുകള് പ്രകാരമുള്ള കേസില് കഴിഞ്ഞ മാസം 28 നാണ് വിചാരണ കോടതിയില് വാദം പൂര്‍ത്തിയായത്.\nApr 5, 2018 7:52 am\nസല്‍മാന് ഖാന്റെ ഭാര്യയാണെന്ന് അവകാശവാദം; യുവതി ഫ്ലാറ്റില് അതിക്രമിച്ച് കയറാന് ശ്രമിച്ചു\nകൂട്ട ബലാത്സംഗം ചെയ്യുമെന്ന് ഭീഷണി; സല്‍മാന്‍ഖാന്റെ ബോഡീഗാഡിനെതിരെ യുവതി രംഗത്ത്\nആലിംഗനത്തിലെ ആത്മാര്‍ത്ഥത; സല്‍മാന് ഖാന്റെ മാന്യമായ കെട്ടിപ്പിടുത്തം ഏറ്റെടുത്ത് ആരാധകര്\n“യുദ്ധപ്രഖ്യാപനം നടത്തുന്നവരോട് അതിര്‍ത്തിയില് പോയി യുദ്ധം ചെയ്യാന് പറയു, മുട്ട്കൂട്ടിയിടിക്കുമ്പോള് കാര്യങ്ങള് ചര്‍ച്ച…\nഭായ്ജാന് ശേഷം സല്‍മാന് ഖാന്റെ കബീര് ഖാന് ചിത്രം “ട്യൂബ്‌ലൈറ്റിന്റെ” ആദ്യ ടീസര്…


പ്രശസ്ത സംവിധായകൻ ഐ.വി. ശശി അന്തരിച്ചു… – DN News\nHome/News/Kerala/പ്രശസ്ത സംവിധായകൻ ഐ.വി. ശശി അന്തരിച്ചു…\nപ്രശസ്ത സംവിധായകൻ ഐ.വി.ശശി അന്തരിച്ചു. മലയാളത്തിനു പുറമേ തമിഴ്, ഹിന്ദി ഭാഷകളിലായി നൂറ്റൻപതിലേറെ ചിത്രങ്ങൾ സംവിധാനം ചെയ്തു. ദേശീയ പുരസ്കാര ജേതാവായ ഇദ്ദേഹത്തെ സംസ്ഥാന സർക്കാർ ജെ.സി.ഡാനിയേൽ പുരസ്കാരം നൽകി ആദരിച്ചിട്ടുണ്ട്. 1968ൽ എ.വി.രാജിന്റെ കളിയല്ല കല്യാണം എന്ന സിനിമയിൽ കലാസംവിധായകനായാണ് ഐ.വി.ശശിയുടെ തുടക്കം. 1982 ൽ ആരൂഡത്തിന് ദേശീയോദ്ഗ്രഥനത്തിുള്ള ദേശീയ അവാർഡ് നേടി.രണ്ടു തവണ മികച്ച സംവിധായകനുള്ള സംസ്ഥാന അവാർഡ്, ഒരു തവണ മികച്ച രണ്ടാമത്തെ ചിത്രത്തിനുള്ള അവാർഡ്, ഒരു തവണ മികച്ച രണ്ടാമത്തെ ചിത്രത്തിനുള്ള അവാർഡ്, ഒരു തവണ ജനപ്രീതി നേടിയ ചിത്രത്തിനുള്ള അവാർഡ് എന്നിവ സ്വന്തമാക്കി.\n2014-ലെ ജെ.സി. ഡാനിയേല് പുരസ്‌കാരം, ലൈഫ് ടൈം അച്ചീവ്മെന്റ് അവാര്‍ഡ് – 2013 ഏപ്രില് 19-ന് കോഴിക്കോട് വച്ച് നടന്ന ഉത്സവ് 2013 പരിപാടിയില് കമലഹാസനും, മോഹന്‍ലാലും, മമ്മൂട്ടിയും ചേര്‍ന്ന് ഐ.വി. ശശിയ്ക്ക് ലൈഫ് ടൈം അച്ചീവ്മെന്റ് അവാര്‍ഡ് നല്‍കി ആദരിച്ചു. 2015-ല് ഫിലിം ഫെയറിന്റെ ലൈഫ് ടൈം അച്ചീവ്മെന്റ് പുരസ്‌കാരം നേടിയിട്ടുണ്ട്. ഭാര്യ നടി സീമ. അനു, അനി എന്നിവരാണ് മക്കള്.\nകോഴിക്കോട് വെസ്റ്റ്ഹില് സ്വദേശിയായ ഐ.വി.ശശി മദ്രാസ് സ്‌കൂള് ഓഫ് ആര്‍ട്സില് നിന്ന് ചിത്രകലത്തില് ഡിപ്ലോമ നേടിയശേഷമാണ് സിനിമയിലെത്തിയത്. കുറച്ചു നാളുകളായി സിനിമാ രംഗത്തുനിന്നും മാറി നില്‍ക്കുകയായിരുന്നു. കുവൈറ്റ് യുദ്ധത്തിന്റെ പശ്ചാത്തലത്തില് ഒരു ബഹുഭാഷാ ചിത്രത്തിന്റെ ഒരുക്കങ്ങള്‍ക്കിടെയാണ് അദ്ദേഹത്തിന്റെ മരണം.


ആറ്റിങ്ങലിന് സമീപം കെ.എസ്.ആര്.ടി.സി ബസ് മറിഞ്ഞ് 30 പേര്‍ക്ക് പരുക്ക്\n29 June, 2016 01:17:25 PM\nകൊല്ലം: ആറ്റിങ്ങലിന് സമീപം നാവായിക്കുളത്ത് കെ.എസ്.ആര്.ടി.സി സൂപ്പര്‍ഫാസ്റ്റ് ബസ് മറിഞ്ഞ് 30 പേര്‍ക്ക് പരുക്കേറ്റു. ഇതില് അഞ്ചു പേരുടെ നില ഗുരുതരമാണ്. ബുധനാഴ്ച രാവിലെ ഒന്പതോടെയായിരുന്നു അപകടം. എതിര്‍ദിശയില് വന്ന ലോറി ബസില് തട്ടിയതിനെ തുടര്‍ന്ന് നിയന്ത്രണംവിട്ട് റോഡരുകിലെ കുഴിയിലേിക്ക് മറിയുകയായിരുന്നു. ബസ് അമിതവേഗതയിലായിരുന്നുവെന്നും റിപ്പോര്‍ട്ടുണ്ട്.\nഗുരുതരമായി പരുക്കേറ്റവരെ തിരുവനന്തപുരം മെഡിക്കല് കോളജിലും മറ്റുള്ളവരെ കൊല്ലത്തെ സ്വകാര്യ ആശുപത്രികളിലും പ്രവേശിപ്പിച്ചു. കൊല്ലത്തുനിന്നും തിരുവനന്തപുരത്തേക്ക് പോവുകയായിരുന്ന ബസാണ് അപകടത്തില്‍പെട്ടത്. ഓടിക്കൂടിയ നാട്ടുകാരും പോലീസും ചേര്‍ന്ന് ബസ് വെട്ടിപ്പൊളിച്ചാണ് യാത്രക്കാരെ പുറത്തെടുത്തത്.


https://www.ahlu-ssunna.com/: സർവ്വമത സത്യവാദത്തിന്റെ കാണാപുറങ്ങൾ\nഅദ്ദേഹം പറയുന്നത് കാണുക: "ഇലാഹി വിശേഷണമായ, സൗന്ദര്യത്തോടുള്ള സ്നേഹം ഇതിൽപെടും; അല്ലാഹു സുന്ദരനും അവൻ സൗന്ദര്യത്തെ ഇഷ്ടപ്പെടുന്നവനുമാണ്" എന്നത് ഹദീസിൽ സ്ഥിരപ്പെട്ടതാണ്. സുന്ദരൻ എന്ന പ്രയോഗത്തിന്റെ താൽപര്യം നാം അവനെ ഇഷ്ടപ്പെടണമെന്നാണ്. അത് രണ്ട് വിധമാണ്. ഒന്ന്; സമ്പൂർണതയുടെ സൗന്ദര്യം. (ജമാലുൽ കമാൽ) യുക്തിഭദ്രതയോടുള്ള ഇഷ്ടമാണത്. അപ്പോൾ അവനോടുള്ള സ്നേഹം എല്ലാ വസ്തുക്കളിലും കണ്ടെത്തുവാൻ കഴിയണം. പ്രപഞ്ചത്തിലെ എല്ലാം യുക്തിഭദ്രമായ നിർമിതികളാണ് അവ യുക്തമാനായ (ഹകീം) അല്ലാഹുവിന്റെ നിർമിതികളാണ്. ഈ ഉന്നതമായ ആരാധനയുടെ അവസ്ഥയിൽ എത്തിച്ചേരാൻ കഴിയാത്തവന്, പരിമിതമായ സൗന്ദര്യബോധം മാത്രമാണുള്ളത് അഥവാ അത് ലക്ഷ്യാധിഷ്ഠിതമാണ്. "നീ അല്ലാഹുവിനെ കാണുന്നത് പോലെ ആരാധിക്കുക" എന്നത് കൊണ്ട് അർത്ഥമാക്കുന്നത് ഇതാണ്. ഈ അവസ്ഥയിൽ പരിമിതമായ ഇലാഹി സൗന്ദര്യത്തെ മാത്രമേ അവന് ഗ്രഹിക്കാൻ കഴിയൂ എന്നത് കൊണ്ടാണ് 'പോലെ' എന്ന പദംകൊണ്ട് അതിനെ പ്രകാശിപ്പിക്കാൻ കാരണം. അതിനാൽ 'പോലെ' എന്ന പദം കൊണ്ട് ഇത്തരക്കാരുടെ സ്നേഹ പ്രകടനത്തെ (ഇബാദത്ത്) പരിമിതപ്പെടുത്തി. ചിലർക്ക് ഖിബ്‌ലയെ മുൻനിർത്തി മാത്രമേ ദൈവികസ്നേഹം പ്രകടിപ്പിക്കാൻ (ആരാധനക്ക്) കഴിയൂ. അവർ അവന്റെ സൗന്ദര്യ ആസ്വാദനത്തെ ഇത്തരം ഉപാധികളിലൂടെ പ്രകാശിപ്പിക്കുന്നു. അവരെ പോലുള്ളവർക്ക് ഇലാഹി സ്നേഹത്തിന്റെ പ്രകാശനത്തിന് അത് മതി, ഓരോരുത്തരുടെയും കഴിവനുസരിച്ചാണ് അവർക്ക് നിയമങ്ങൾ അനുശാസിച്ചിട്ടുള്ളത്. ഒരാളോടും അവരുടെ കഴിവിൽ പെട്ടതല്ലാതെ, കീർത്തിക്കുകയില്ല. (അൽഫുതൂഹാതുൽ മകിയ്യ 2/345). എല്ലാറ്റിലും അല്ലാഹുവിന്റെ സ്നേഹം കണ്ടെത്തുന്നവനെയും ഖിബ്‌ലയിലേക്ക് മാത്രം തിരിഞ്ഞു പ്രാർത്ഥിക്കുന്ന പരിമിതികളില്ലാതെ എല്ലാറ്റിനെയും ആരാധിക്കുന്നവൻ അല്ലാഹുവിനെ അറിഞ്ഞ ജ്ഞാനികളിൽ (ആരിഫ്) ഉന്നതസ്ഥാനീയരാണെന്ന് സമർത്ഥിക്കുകയാണ് ഈ വരികളിലൂടെ ഇബ്നു അറബി ചെയ്യുന്നത്.\nമുഴുവൻ വസ്തുക്കളെയും ആരാധിക്കാതെ, തന്റെ ആരാധന ഇലാഹിൽ മാത്രം പരിമിതപ്പെടുത്തുന്നവനും തന്റെ ആരാധനാ വിഗ്രഹങ്ങൾ, സ്തൂപങ്ങൾ, ബിംബങ്ങൾ തുടങ്ങി എല്ലാ ആരാധനാമൂർത്തികൾക്കും സമർപ്പിക്കാതെ ഖിബ്‌ലയുടെ ദിശയിലേക്ക് തിരിഞ്ഞു മാത്രം നിർവ്വഹിക്കുന്നവൻ പരിമിതിക്കകത്തുനിന്ന് ഇലാഹി സൗന്ദര്യത്തെ (ഇബാദത്ത്) നുകരുന്നവരാണ്. സ്നേഹേസ്വാദനത്തിന്റെ താഴ്ന്ന അവസ്ഥയിലുള്ളവരായാണ് അവരെ ഇബ്നു അറബി വിലയിരുത്തുന്നത്. അവർ ധിഷണയും ഗ്രാഹ്യശേഷിയും കുറഞ്ഞവരുമാണ്. ജ്ഞാനവും യാഥാർത്ഥ്യ ബോധവുമില്ലാത്ത സന്ദേഹവാദികളുമാണവർ!. എന്നാൽ തങ്ങളുടെ പരിമിതമായ യുക്തിബോധത്തിനുള്ളിൽ നിന്ന് ചിന്തിക്കുന്നവരായതു കൊണ്ട് അവരുടെ ചെയ്തികളിൽ അവർ വിട്ടുവീഴ്ചകൾക്കർഹരാണ്. ഏത് ഒരു സാധകനും അല്ലാഹുവിനെയല്ലാതെ ഒന്നിനെയും ആരാധിക്കുന്നില്ല അവൻ ഏതു രൂപത്തിലും പ്രത്യക്ഷപ്പെടും. (തജല്ലിഅൻ ഇലാഹി). ഈ യാഥാർത്ഥ്യം അറിഞ്ഞവനാണ് ആത്മജ്ഞാനി അഥവാ അൽ ആരിഫ് ബില്ലാ! ഇത് ഗ്രഹിക്കാത്ത പരിമിത ഗ്രാഹ്യശേഷിയുള്ളവർ, അജ്ഞതയുടെ തിരശ്ശീലക്കു പിന്നിൽ കഴിയുന്ന സാധാരണക്കാരനാണ്.\nഅല്ലാഹുവിനെ മാത്രമേ ആരാധിക്കാവൂ എന്ന് നിന്റെ റബ്ബ് വിധിച്ചിരിക്കുന്നു എന്ന സൂക്തത്തിന്റെ വ്യാഖ്യാനമായി അദ്ദേഹം പറയുന്നത് കാണുക: "ലോകം മുഴുവനും ഇഷ്ടജനങ്ങളും ഇഷ്ടഭാജനങ്ങളുമാണ്. അതെല്ലാം അവനിലേക്ക് എത്തുന്നതാണ്. അവനല്ലാതെ ആരും ആരാധിക്കപ്പെട്ടിട്ടില്ല. അവന് ദിവ്യത്വം കൽപിക്കാതെ ഒരാളും ഒന്നിനെയും ആരാധിച്ചിട്ടില്ല. അല്ലാത്തപക്ഷം അതൊരിക്കലും ആരാധിക്കപ്പെടുകയില്ല." (അൽഫുതൂഹാതുൽ മക്കിയ്യ 2/326). തന്റെ വാദത്തിന്റെ രത്നച്ചുരുക്കം അദ്ദേഹം മറ്റൊരിടത്ത് പറയുന്നത് ഇങ്ങനെയാണ്: നേർമാർഗത്തിൽ (സ്വിറാത്തുൽ മുസ്തഖീം) അല്ലാത്ത ഒരാളും ലോകത്തിലില്ല. (ഫുസൂസുൽ ഹികം 2/158)\nആരാധ്യർ വ്യത്യസ്തമാണെങ്കിലും ആരാധ്യൻ ഒന്നു തന്നെയാണ്. മതങ്ങൾ വ്യത്യസ്തമാണെങ്കിലും വിശ്വാസം ഒന്നു തന്നെയാണ് എന്ന സിദ്ധാന്തത്തിന്റെ അടിസ്ഥാനത്തിൽ ഏത് മതമനുസരിച്ചും അഥവാ എല്ലാ മതമനുസരിച്ചും ജീവിക്കാവുന്നതാണ്. മനുഷ്യൻ തന്റെ മതവിശ്വാസം ഒന്നിൽ പരിമിതപ്പെടുത്തുന്നത് ശരിയല്ല, മറിച്ച് അവയെല്ലാം സ്വീകരിക്കുക എന്നതാണ് ശരിയായ വഴി. അതാണ് തൗഹീദിന്റെ യാഥാർത്ഥ്യം അല്ലാത്ത വഴിയാണ് ശിർക്ക്!?\nഇബ്നു അറബി പറയുന്നു: “എന്റെ മനസ്സ് എല്ലാ രൂപവും സ്വീകരിക്കുവാൻ ഒരുക്കമാണ്. മാൻപേടുകളുടെ മേച്ചിൽപുറവും പാതിരിമാരുടെ സന്യാസിമഠങ്ങളും, വിഗ്രഹാരാധനാലയങ്ങളും ത്വവാഫ് ചെയ്യുന്നവന്റെ കഅ്ബയും തൗറാത്തിന്റെ ഫലകങ്ങളും ഖുർആനിന്റെ ഏടുകളും, അത് ഉൾവഹിക്കും. സ്നേഹത്തിന്റെ വാഹനവ്യൂഹം എങ്ങോട്ടു തിരിഞ്ഞാലും അതിന്റെ മതമാണ് എന്റെ മതം. സ്നേഹമാണെന്റെ മതം, സ്നേഹമാണെന്റെ വിശ്വാസം” (തർജുമാനുൽ അശ്‌വാഖ് 43).\nതന്റെ മനസ്സിന് കരണീയമായി തോന്നുന്നതാണ് ഓരോരുത്തരുടെയും വിശ്വാസം. അങ്ങനെ തോന്നുന്ന വിശ്വാസം പിൻപറ്റിയ വൻ ശരിയായ ദിശയിലാണ്, ഏക ധർമ്മത്തിൽ മാത്രം തന്റെ വിശ്വാസത്തെ പരിമിതപ്പെടുത്തുന്നവൻ ജാഗ്രതൈ. വിവേചനം കൂടാതെ സകല ധർമ്മങ്ങളും മതവിശ്വാസങ്ങളും സ്വീകരിക്കുന്നതിൽ ധാരാളം നന്മയുണ്ട്. കാരണം, അല്ലാഹുവിനെ ആരാധിക്കുക എന്നത് ഏതെങ്കിലും ഒരു മതവിശ്വാസത്തിൽ മാത്രം അധിഷ്ഠിതമല്ല എന്നാണ് ഇബ്നു അറബി സിദ്ധാന്തിക്കുന്നത്.\n"നിങ്ങൾ എവിടേക്ക് തിരിഞ്ഞ് നിന്ന് പ്രാർത്ഥിച്ചാലും അവിടെ അല്ലാഹുവിന്റെ മുഖം ഉണ്ടായിരിക്കും." (അൽബഖറ 115) എന്ന സൂക്തം തന്റെ സർവ്വമത സത്യവാദത്തിന് തെളിവായി ഇയാൾ അവതരിപ്പിക്കുന്നത് കാണാം. എല്ലാ വിശ്വാസ ദർശനങ്ങളുടെയും സൂക്ഷ്മ തന്മാത്രകൾ മനസ്സിൽ സൂക്ഷിക്കാനാണ് അദ്ദേഹം ആവശ്യപ്പെടുന്നത്. മനുഷ്യരെ രണ്ട് വിഭാഗമായി തരംതിരിച്ച് ഒരു വിഭാഗം സ്വർഗാവകാശികളും മറ്റൊരു വിഭാഗം നരകാവകാശികളുമാണെന്ന് അല്ലാഹുവിന്റെ നിശ്ചയത്തെ അദ്ദേഹം മറികടക്കുന്നത് കാണാം. നരകത്തിലെ ശിക്ഷ (അദാബ്) പീഡനം എന്ന അർത്ഥത്തിലല്ല. കുളിർമ എന്ന അർത്ഥത്തിലുള്ള ‘അദൂബ്’ എന്ന ക്രിയാധാതുവിൽ നിന്നുള്ളതാണ് നരകത്തിലെ ‘അദാബി’ന്റെ താൽപര്യമെന്നാണ് തന്റെ സമർത്ഥനം. (അൽഫുതുഹാത് 2/362).\nനരകവാസികൾ നരകത്തിലെ അനുഗ്രഹങ്ങൾ ആസ്വദിക്കുന്നവരാണ്, ശിക്ഷാകാലം കഴിഞ്ഞാൽ നരകവാസികൾക്ക് നരകാഗ്നി തണുപ്പും ശാന്തിയുമായി മാറും. മൻസൂർ അൽ ഹല്ലാജ്, ജലാലുദ്ധീൻ റൂമി, ഇബ്നുൽ ഫാരിസ്, ഇബ്നു സബ്ഈൻ, അഫീഫ് തലീംസാനി, അബുദുൽ കരീം ജീലി തുടങ്ങിയ പല സൂഫികളും ഈ വഴിയേ സഞ്ചരിച്ചവരാണ്. ലേഖന വിസ്താരം ഭയന്ന് അതിന്റെ വിശദാംശങ്ങൾ ഇവിടെ പ്രതിപാദിക്കുന്നില്ല.\nപ്രവാചക ദൗത്യകാലത്ത് തന്നെ മുസ്ലിംകളെ ഇസ്ലാമിൽ നിന്ന് അടർത്തി മാറ്റുവാനുള്ള പല ശ്രമങ്ങളും നടന്നതായി കാണുവാൻ സാധിക്കും. വിശുദ്ധ ഖുർആൻ പറയുന്നത് കാണുക. "സത്യം ബോധ്യപ്പെട്ടതിനു ശേഷം അസൂയ കാരണം സത്യവിശ്വാസം സ്വീകരിച്ചതിനു ശേഷം നിങ്ങളെ സത്യനിഷേധത്തിലേക്ക് തിരിച്ചു കൊണ്ടുപോകാൻ സാധിച്ചിരുന്നുവെങ്കിൽ എന്ന് വേദക്കാരിൽ പെട്ട പലരും കൊതിക്കുന്നുണ്ട്." (അൽബഖറ 109). ഇത്തരത്തിൽ വിശ്വാസികളെ സന്മാർഗത്തിൽ നിന്ന് വ്യതിചലിപ്പിക്കുവാനുള്ള ശ്രമങ്ങളെ കുറിച്ചുള്ള ബഹുദൈവ വിശ്വാസികളുടെ ശ്രമങ്ങളെക്കുറിച്ച് ഖുർആൻ പലയിടത്തും പ്രതിപാദിക്കുന്നത് കാണാം.\nമുസ്ലിം ലോകത്ത് പാശ്ചാത്യ അധിനിവേശ ശക്തികൾ പിടിമുറുക്കിയ ശേഷമാണ് സർവ്വമത സത്യവാദ ചിന്തകൾ വ്യാപകമായി പ്രചരിച്ചത്. മുസ്ലിംകൾക്കിടയിൽ തങ്ങളുടെ ആദർശത്തെ കുറിച്ച് ആശയക്കുഴപ്പങ്ങൾ സൃഷ്ടിക്കുക, ഇസ്ലാമിക അധ്യാപനങ്ങളിൽ അവിശ്വാസം ജനിപ്പിക്കുക. അതിനെ സംശയത്തോടെ വീക്ഷിക്കുന്ന വിശ്വാസം നഷ്ടപ്പെട്ട തലമുറകളെ സൃഷ്ടിക്കുക എന്നതെല്ലാമാണ് ഇതിന്റെ പിന്നിലുള്ള അജണ്ടകൾ. ഇസ്ലാമിക സഹോദര്യം എന്നതിന് പകരം മാനവിക സാഹോദര്യം എന്ന ആശയം പ്രചരിക്കുന്നതോടെ ബഹുദൈവ വിശ്വാസങ്ങളെയും ദൈവനിഷേധ ചിന്തകളെയും നിരാകരിക്കാൻ കൂട്ടാക്കാത്ത പുതിയ ലിബറൽ വിശ്വാസിസമൂഹം രൂപപ്പെടുന്നതാണ്.\nഎല്ലാ പ്രവാചകന്മാരും ഒരേ ആദർശവുമായി അഥവാ തൗഹീദിന്റെ സംസ്ഥാപനവുമായി നിയോഗിക്കപ്പെട്ടവരാണ്. അവരുടെ നിയമവ്യവസ്ഥകളിൽ (ശരീഅത്ത്) മാത്രമാണ് വൈവിധ്യമുണ്ടായിരുന്നത്. തൗഹീദ്, രിസാലത്ത്, ആഖിറത്ത് എന്നീ മൂന്ന് അടിസ്ഥാന ആശയത്തിലേക്കായിരുന്നു അവരെല്ലാം പ്രബോധനം ചെയ്തത്. ‘വ്യത്യസ്ത മാതാപിതാക്കൾക്ക് ജനിച്ച സഹോദരങ്ങളാണ് ഞങ്ങൾ പ്രവാചകന്മാർ’ എന്ന നബിവചനത്തിന്റെ വിവക്ഷ ഇതാണ്. ഇതിനെ വിശുദ്ധ ഖുർആൻ നിങ്ങളുടെ പിതാവായ ഇബ്രാഹീമിന്റെ ആദർശം എന്നാണ് പരിചയപ്പെടുത്തുന്നത്.\nയഹൂദികളും ക്രൈസ്തവരും ഇബ്രാഹീം നബിയുടെ പാത (മില്ലത്ത്) സ്വീകരിച്ചവരാണെന്ന അവകാശവാദത്തെ ഖുർആൻ നിരാകരിക്കുന്നത് കാണാം. അല്ലാഹു പറയുന്നു. ഇബ്രാഹീം, ഇസ്മായിൽ, ഇസ്ഹാഖ്, യഅ്ഖൂബ് അവരുടെ സന്താനപരമ്പരകൾ എന്നിവർ യഹൂദികളും ക്രൈസ്തവരുമാണെന്നാണോ നിങ്ങൾ പറയുന്നത്. (അൽബഖറ 140). തൗറാത്തും ഇഞ്ചീലും ഇബ്രാഹീമിന്(അ) ശേഷമാണ് അവതരിച്ചിരിക്കുന്നത് എന്നിരിക്കെ നിങ്ങൾ ഇബ്രാഹീം നബിയുടെ പേരിൽ തർക്കിക്കുന്നത് എന്തിനാണെന്നാണ് ഖുർആൻ ചോദിക്കുന്നത്. ഇബ്രാഹീം യഹൂദിയോ ക്രൈസ്തവനോ ആയിരുന്നില്ല. പ്രത്യുത ബഹുദൈവാരാധകനല്ലാത്ത, ശുദ്ധ മുസ്ലിമായിരുന്നു എന്ന് തുടർന്ന് പറയുന്നത് കാണാം.\nജൂതരും ക്രൈസ്തവരുമായാൽ സന്മാർഗത്തിലാകുമെന്ന അവരുടെ അവകാശവാദത്തെ ഖുർആൻ തള്ളിക്കളയുന്നത് കാണാം. ഇബ്രാഹീം നബിയുടെയും വംശപരമ്പരയുടെയും കലർപ്പില്ലാത്ത പാത സ്വീകരിക്കുക എന്നാണ് ഖുർആൻ ആഹ്വാനം ചെയ്യുന്നത്?\nഎല്ലാ പ്രവാചകന്മാരുടെ മാർഗവും ഇസ്ലാമാണെന്ന് പൊതുവായി വിവക്ഷിക്കാം, തൗറാത്തിന്റെയും ഇഞ്ചീലിന്റെയും വക്താക്കൾ അതിനെ ഭേദഗതി വരുത്തുന്നതിന് മുമ്പ് മുസ്ലിംകളായിരുന്നു. ഈസാ നബിയുടെ നിയോഗത്തോടെ അദ്ദേഹത്തിൽ വിശ്വസിച്ച യഹൂദികൾ ഇബ്രാഹീമി മാർഗത്തിലുള്ള ശരിയായ മുസ്ലിംകളാണ്. നബി(സ്വ)യുടെ നിയോഗത്തോടെ തന്റെ ആദർശത്തെ പിന്തുടർന്ന ക്രൈസ്തവരും മുസ്ലിംകൾ തന്നെ. "തീർച്ചയായും ഇബ്രാഹീമിനോട് ഏറ്റവും അടുപ്പമുള്ളവർ അദ്ദേഹത്തെ പിന്തുടർന്നവരും ഈ പ്രവാചകനും (മുഹമ്മദ് നബി) അദ്ദേഹത്തെ വിശ്വാസിച്ചവരുമാണ്" എന്ന ഖുർആൻ വചനം ഈ ആശയത്തെയാണ് സൂചിപ്പിക്കുന്നത്.\nയഹൂദികളും ക്രൈസ്തവരും ഇസ്ലാമിന്റെ അടിസ്ഥാന പ്രമാണങ്ങളിൽ നിന്ന് വ്യതിചലിച്ചതിന്റെ ഉദാഹരണങ്ങൾ ഖുർആൻ നിരത്തുന്നത് കാണാം.\nഉസൈർ ദൈവപുത്രനാണെന്ന് യഹൂദികൾ പറഞ്ഞു. (അത്തൗബ 30)\nമർയമിന്റെ പുത്രൻ യേശു അല്ലാഹുവാണെന്നു പറഞ്ഞ ക്രൈസ്തവർ സത്യനിഷേധികളത്രെ. (അൽമാഇദ 73)\nനബി(സ)യുടെ രിസാലത്ത് അംഗീകരിക്കാതെ തന്റെ ശരീഅത്ത് അനുധാവനം ചെയ്യാതെ, തന്റെ ശരീഅത്ത് അതിന് മുമ്പുള്ളതിനെ ദുർബലപ്പെടുത്തിയിരിക്കുന്നുവെന്ന് അംഗീകരിക്കാത്ത കാലത്തോളം പൂർവ്വവേദക്കാർ വിശ്വാസികളായിത്തീരുകയില്ല.\nഇസ്ലാം അല്ലാത്തവയെ ദീനായി സ്വീകരിക്കുന്നപക്ഷം അത് അവനിൽ നിന്ന് സ്വീകരിക്കുകയില്ല. പരലോകത്ത് അവൻ പരാജിതരിൽ പെട്ടവനാണ്. (ആലുഇംറാൻ 85). സർവ്വമത സത്യവാദത്തിന്റെ പൊള്ളത്തരങ്ങൾ ഇതിൽ നിന്നും വളരെ വ്യക്തമാണ്. തൗഹീദ് മുഖമുദ്രയാക്കിയ ഇസ്ലാമും ബഹുൈദവ വീക്ഷണങ്ങൾ വെച്ചു പുലർത്തുന്ന ആദർശങ്ങളും തമ്മിൽ യോജിപ്പിക്കാനുള്ള ശ്രമങ്ങൾ ആരുടെ ഭാഗത്തു നിന്നുണ്ടായാലും അത് ഇസ്ലാമിക പ്രമാണങ്ങൾക്ക് നിരക്കാത്തതാണ്. തോറയും ബൈബിളും ഖുർആനും ഒറ്റ പുസ്തകമായി അടിച്ചിറക്കിയും ഒരേ കാമ്പസിൽ മസ്ജിദും ചർച്ചും സിനഗോഗും നിർമ്മിച്ചും മതാന്തര സംവാദങ്ങൾ എന്ന പേരിൽ ഇതര മതവിശ്വാസികളുടെ ആചാരങ്ങൾ വാരിപ്പുണർന്നും നടത്തുന്ന സർവ്വമത സമീകരണ ശ്രമങ്ങൾ മധ്യ പൗരസ്ത്യ ദേശങ്ങളിലടക്കം കൊഴുത്തു കൊണ്ടിരിക്കുകയാണ്.\nപതിനെട്ടും പത്തൊമ്പതും നൂറ്റാണ്ടുകളിൽ പാശ്ചാത്യർ മുസ്ലിംകളെ സർവ്വമത സത്യവാദത്തിലേക്ക് നയിക്കാൻ ബാബിയ, ബഹാഇയ തുടങ്ങിയ പുതിയ മതങ്ങൾ തന്നെ സൃഷ്ടിച്ചു. ഇറാനിലെ ശീഈ വേരുകളുള്ള മൗലാനമാരെയാണ് അവർ ഇതിന് തെരഞ്ഞെടുത്തത്. സൂഫിസത്തിന്റെ മറവിൽ ഇസ്ലാമിക സമൂഹത്തിൽ സർവ്വമത സത്യവാദചിന്ത പ്രചരിപ്പിച്ച ഇബ്നു അറബി, ഹല്ലാജ്, ജലാലുദ്ദീൻ റൂമി എന്നിവരുടെ ചിന്തകളിലും കടുത്ത ശീഈ സ്വാധീനം ദർശിക്കാനാവും. കേരളത്തിൽ പുതുതായി അവതരിച്ച ശ്രീനാരായണീയ ഖുർആൻ വ്യാഖ്യാന ഗ്രന്ഥ കർത്താവും കേരളത്തിലേക്ക് ശീഈ ചിന്തകൾ ഇറക്കുമതി ചെയ്യുന്ന ഏജന്റുമാരിൽ പ്രധാനിയാണെന്ന കാര്യം നമ്മിൽ എത്ര പേർക്കറിയാം?\nPosted by Abdul Azeez Vengara at November 28, 2021


ഇര - athma online\nTHE ARTERIASEQUEL 24കഥകൾ\nകാഴ്ചയ്ക്ക് അസ്വാഭാവികത തെല്ലുമില്ലാത്ത നിർദോഷമായ ദേഹോപദ്രവങ്ങളിലൂടെയായിരുന്നു മാത്യൂസ് നിരഞ്ജനക്കുമേൽ അധീശത്വം സ്ഥാപിച്ചത്. ആദ്യമാദ്യം അശ്രദ്ധമായി അതവഗണിച്ച നിരഞ്ജന, പിന്നെ പിന്നെ നവലിബറൽ കാലത്തെ ബഹുഭൂരിപക്ഷം ഇരകൾക്കും സംഭവിക്കുന്നതുപോലെ കരുത്തന്റെ കൈയേറ്റങ്ങൾക്ക് വിധേയമാക്കപ്പെട്ട് ആ ജീവിതാവസ്ഥയിലേക്ക് സ്വയം പരുവപ്പെടുകയായിരുന്നു. കോയമ്പത്തൂർ ശ്രീനാരായണഗുരു കോളേജിലെ എം.ബി.എ. കാലം മുതൽ തൃശ്ശൂർ കുടുംബകോടതിയിലെ ഉദ്വേഗം കനംകെട്ടിനിൽക്കുന്ന കഴിഞ്ഞ നിമിഷത്തിലെ നിശബ്ദത വരെ വേട്ടക്കാരന്റെ സഹജമായ കൂസലില്ലായ്‌മ മാത്യൂസിന്റെ മുഖത്ത് മാറ്റമില്ലാതെ അവൾ കാണുന്നുണ്ട്. കരിങ്കല്ലിന്റെ മുറുക്കമുള്ള മുഖത്ത് പേശികൾ വിറച്ച് തുളുമ്പുന്നതും നിരഞ്ജന കണ്ടു. കരണ ഞരമ്പുകൾ വലിഞ്ഞു പൊട്ടാറായിരിക്കുന്നു. ഇരുചെന്നികളിലൂടെയും ഒലിച്ചിറങ്ങുന്ന വിയർപ്പിൻ ചാലുകൾ. കോടതിമുറിയിൽ കറങ്ങിത്തിരിഞ്ഞ് അവളുടെ നോട്ടം പിന്നെയും മാത്യൂസിന്റെ മുഖത്ത് ചെന്നുനിന്നു. വന്യമായ ശാന്തത പതിവുപോലെ. ചിരിയില്ല, കൈനഖം കടിക്കുന്ന ശീലമുണ്ടായിരുന്നു അയാൾക്ക്, കാൽനഖം വെട്ടാൻ മിക്കവാറും മറന്നിട്ടുണ്ടാകുമെന്നും അവൾ ഓർത്തു. ജനം നിറഞ്ഞ കോടതിമുറിയിൽ ഡാഡിക്കും ഋഷിക്കുമിടയിൽ അവൾ പതുങ്ങിയിരുന്നു. “നീരൂ… നീയങ്ങോട്ടു നോക്കണ്ട..” പ്രായത്തിൽ ഇളയവനായ ഋഷി ശരിക്കും ഗാർഡിയനാണിപ്പോൾ. “അവന്റെ നോട്ടം കണ്ടില്ലേ… സാവേജ്…” ശിവദാസൻ നായർ പല്ലിറുമ്മി.\n“ഡാഡീ..” ഋഷി വിളിച്ചു. മാത്യൂസിനെ അവനും ശരിക്കറിയാം.\nഒരു ഫാമിലി കേസ് നടത്താൻ അമേരിക്കയിൽനിന്ന് നാട്ടിൽ വരേണ്ടി വന്നതിന്റെ ജാള്യമായിരുന്നു ഇരുവരുടെയും മുഖത്ത്. കോടതി മുറിയിലേയും തിങ്ങിനിറഞ്ഞ മനസ്സുകളിലേയും ഉയർന്നു താഴുന്ന താപമർദങ്ങൾ ശിവദാസൻ നായരും മക്കളും നെഞ്ചിടിപ്പോടെ അനുഭവിച്ചു. പക്ഷേ, മാത്യൂസ് നിർവികാരനായിരുന്നു. വേട്ടക്കാരൻ ഉണർന്നിരിക്കേണ്ടവനാണല്ലോ. കാടിന്റെ ഓരോ അനക്കത്തിനും കാതോർത്ത് അവൻ ജാഗരൂകനായിരിക്കും. ശാന്തമായുള്ള ഓരോ കാത്തിരിപ്പിന്റെയും അവസാനത്തിൽ മൂരിനിവരുന്ന വേട്ടക്കാരന്റെ കൈയിൽ ഓരോ ജീവനും കൂടിയുണ്ടാകും, ഇരയുടെ ജീവൻ…! സഹോദരിയുടെ അഫയറിനെക്കുറിച്ച് അറിഞ്ഞപ്പോഴേ ഏതൊരു ന്യൂ ജനറേഷൻ ബി.ടെക്കുകാരൻ ആങ്ങളയും ചെയ്യുന്നതുപോലെ ഫ്രണ്ട്‌സ് വഴിക്കാണ് ഋഷികേശും കാര്യങ്ങൾ നീക്കിയത്. “ആർ യൂ മാഡ്….!” സിസ്റ്ററെ വല്ല തീവ്രവാദികൾക്കും കെട്ടിച്ചു കൊടുക്കുന്നതാ ഇതിലും ബെറ്റർ…” ഒല്ലൂർ അങ്ങാടിയിൽ ടെക്‌സ്റ്റയിൽസ് നടത്തുന്ന പന്തല്ലൂർക്കാരൻ സണ്ണിക്കുട്ടിയുടെ മകൻ ജോയൽ ഞെട്ടി നിൽക്കുകയായിരുന്നു. സെൻട്രൽ സിലബസ് സഹപാഠികളുടെ സഹജമായ വേവലാതിയോടെ അവൻ പറഞ്ഞു, ”അളിയാ…ഈ കാരികുളം, കന്നാറ്റുപാടം എന്നൊക്കെപ്പറഞ്ഞാ എന്താ സ്ഥലംന്നാ വിചാരം…കാടാണ്. തനി കാട്… ജോൺ തുടർന്നു; പിള്ളത്തോട് ആട്ടുപാലം കടന്നു വേണം ആ പ്രദേശത്തേക്ക് കടക്കാൻ… ബൈക്ക് പോലും പോകില്ല… ഒക്കെ കുടിയേറ്റ ടീമുകളാ… നീ സിസ്റ്ററെ കാര്യം പറഞ്ഞ് മനസ്സിലാക്ക്….!” പക്ഷേ, നീരു സമ്മതിച്ചില്ല. “ഐ ഡോൺ വാൺഡ് ടു ഹിയർ എനി തിങ്.. അവൾ ഉറപ്പിച്ചു പറഞ്ഞു. യൂ നോ… ഹൗ മച്ച് ഹീ കെയേർസ് മീ..?” ഡാഡിയും മമ്മിയും ഋഷിയും അവിടെ നിശബ്ദരായി. തുടർന്നുള്ള അന്വേഷണത്തിൽ റബ്ബർ എസ്റ്റേറ്റിലെ പാഡിയിൽ തുടങ്ങുന്ന മാത്യൂസിന്റെ ചരിത്രം വെളിവായി. തേയില തോട്ടത്തിൽ കളപറിച്ചിരുന്ന അപ്പച്ചനും അമ്മച്ചിയും. കമ്പനി കളനാശിനി പ്രയോഗം തുടങ്ങിയതോടെ ഉള്ള പണിയും ഇല്ലാതായി. കളനാശിനി പ്രയോഗം വിഷപ്രയോഗമാണെന്നറിഞ്ഞ് നാട്ടുകാർ സമരത്തിനിറങ്ങിയപ്പോൾ അപ്പച്ചൻ അവരോടൊപ്പം കൂടി. റബ്ബറും കപ്പയും പച്ചക്കറി കൃഷിയുമായി ജീവിച്ച അപ്പച്ചൻ വാറ്റും പലിശക്കുകൊടുക്കലും തുടങ്ങിയതോടെ സർക്കാരിന്റേയും പോലീസിന്റേയും കോടതിയുടേയും വിലയറിഞ്ഞു. ആ തിരിച്ചറിവ് മകന് ഉയർന്ന വിദ്യാഭ്യാസം നൽകണമെന്ന ചിന്തയിൽ എത്തി. പാരലൽ കോളേജിൽ പ്രീഡിഗ്രി പഠിപ്പ് കഴിഞ്ഞ് സെവൻസും നായാട്ടുമായി നടന്ന മാത്യൂസ് പഠിക്കാനും മിടുക്കനായിരുന്നു. കാശിനും സൗകര്യങ്ങൾക്കും കൂടെ ‘നിലയും വിലയും’ ഉണ്ടാകാൻ വല്യ പഠിപ്പ് അത്യാവശ്യമാണെന്ന ചിന്ത പൈലി മകനുമായി പങ്കുവെച്ചു.\n‘നെലേം വെലേം…’ മാത്യൂസ് പുച്ഛിച്ചു.\n‘ഇങ്ങനെ കാടുകേറി നടന്നാ മത്യോടാ… ബിസിനസ്സ്‌കാർക്ക് പറ്റ്യ പഠിപ്പൊക്കെ ഇപ്പോണ്ട് ത്രെ…!’\n“ഈ കാട്ടുമുക്കീ കെടന്ന് നീ നശിക്കരുത്…” വേലുപ്പാടം പള്ളിയിലെ തോമസച്ചനാണ് അങ്ങനെ പറഞ്ഞത്. അച്ചന്റെ കത്തുമായി മാത്യൂസ് പോൾ കോയമ്പത്തൂരിന് വണ്ടി കയറി. അച്ചന്റെ പരിചയം വഴി എം.ബി.എ. യ്ക്ക് അഡ്മിഷൻ. ഡൊണേഷൻ കാര്യത്തിൽ ഇളവു നൽകേണ്ട കാര്യമില്ലെന്ന് ശുപാർശക്കത്തിൽ പ്രത്യേകം പറഞ്ഞിരുന്നു. ആദ്യദിവസം തന്നെ മാത്യൂസ് തനിനിറം കാട്ടി. കുർത്തയും മുണ്ടുമായി കോളേജിൽ എത്തിയ ഒന്നാം വർഷക്കാരനെ സീനിയേഴ്സിന് ഇഷ്ടപ്പെട്ടില്ല. “നീയെന്താണ്ടാ കഥാപ്രസംഗത്തിന് വന്നതാണോ…?\n“നിറച്ച് കാശൊക്കെയൊണ്ടല്ലോ” മാത്യൂസ് മിണ്ടിയില്ല.\n“നിന്റെ അപ്പനെന്താണ്ടാ പണി…?”\n“യെന്ത് കൃഷ്യാ ണ്ടാ…?” ചോദ്യാവലി പതിയെ അശ്ലീല ചുവയുള്ള തമാശകളിലേക്കും പരിഹാസത്തിലേക്കും നീണ്ടു. പ്രൊഫഷണൽ വിദ്യാഭ്യാസത്തിന്റെ അൾട്രാ മോഡേൺ ശീലങ്ങൾ മാത്യൂസിന് പൊരുത്തപ്പെടാനാവാത്തതായിരുന്നു. മാത്യൂസ് പോളിന്റെയുള്ളിലെ മാത്തുക്കുട്ടി പുറത്തുവന്നു. ബൈക്കിൽ മസിലും പെരുപ്പിച്ചിരുന്ന സീനിയർ ചേട്ടൻ മൂക്കിൽനിന്ന് ചോരയൊലിച്ച് നിലത്തു വീണു.\nപിന്നെ കൊണ്ടും കൊടുത്തും ആറുമാസം. കൂട്ടംകൂടി ദേഹത്ത് കൈവെച്ച സീനിയേഴ്‌സിനെ ഓരോരുത്തരെയായി മാത്യൂസ് വേട്ടയാടിപ്പിടിച്ച് ആശുപത്രി വാസത്തിനയച്ചു. സഹപാഠികൾ സീനിയേഴ്സിനു മുന്നിൽ നരകയാതന അനുഭവിക്കുമ്പോൾ മാത്യൂസ് മാത്രം വേറിട്ടുനിന്നു. വെൽക്കം പാർട്ടി കഴിഞ്ഞ് ജൂനിയറും സീനിയറും കൂട്ടുകാരായപ്പോൾ മാത്യൂസ് ക്യാമ്പസിൽ ഒറ്റപ്പെട്ടു. നിറഞ്ഞ മദ്യപ്പാത്രങ്ങളുടെ മധ്യസ്ഥതയിൽ കൊണ്ടവനും കൊടുത്തവനും കെട്ടിമറിയുന്നത് മാത്യൂസിന് സഹിക്കാവുന്നതിനും അപ്പുറത്തായിരുന്നു. “നാണം കെട്ട വർഗ്ഗം..”അവൻ ആരോടും കൂടിയില്ല. അവനെ ആരും കൂട്ടിയുമില്ല. ഇരയും വേട്ടക്കാരനും വട്ടമിട്ടിരുന്ന് കള്ളുകുടിക്കുന്ന സംസ്കാരം മനസ്സിലാക്കാനാവാതെ മാത്യൂസ് പോൾ സഹപാഠികൾക്കിടയിൽ അപരിഷ്‌കൃതനായി. അവനറിയാതെ കോളേജ് മുഴുവൻ അവനെ ‘കാടൻ മത്തായി’ എന്നു വിളിച്ചു. അതിൽ സീനിയറും ജൂനിയറും ആണും പെണ്ണും എല്ലാമുണ്ടായിരുന്നു. കൈത്തണ്ടയിലും നെഞ്ചിലും അലയടിച്ചു നിൽക്കുന്ന രോമക്കാടും പാൻമസാലയുടെ രൂക്ഷഗന്ധവും പേറി മാത്യൂസ് കടന്നു വരുമ്പോൾ “ഇത്തിരി മനുഷ്യപ്പറ്റുകൂടി ഉണ്ടായിരുന്നെങ്കിൽ സെറ്റാണ്..” ക്യാമ്പസൊന്നാകെ നെടുവീർപ്പിടും.\nവേട്ടക്കാരന് ഹൃദയ ബന്ധങ്ങൾ അന്യമായിരിക്കുമല്ലാേ, ദയവും സഹാനുഭൂതിയും ഇല്ലാത്തവൻ. എന്നിട്ടും ഇരക്ക് അഭയം നൽകുന്ന അതേ നിർവികാരതയോടെ അവൻ നിരഞ്ജനയോട് പറഞ്ഞു; “പോയി വാർഡന് കംപ്ലയ്ന്റ് കൊടുക്ക്…” കനിവും കാരുണ്യവുമില്ലാത്ത ശബ്ദം. ഒത്തുതീർപ്പുകൾക്ക് അതിൽ യാതൊരു സാധ്യതയുമില്ലായിരുന്നു. പുതിയ ബാച്ച് ജോയിൻ ചെയ്ത് മൂന്നാം ദിവസമാണ് മാത്യൂസ് അവളെ കാണുന്നത്. പാതിരാത്രി സമയത്ത് സീനിയർ പെണ്ണുങ്ങൾ ഹോസ്റ്റലിൽ നിന്നിറക്കി വിട്ടതാണ്. അമേരിക്കൻ മലയാളി. വന്നുപെട്ടത് മാത്യൂസിനു മുന്നിൽ. “എവിടെ പെലാടാൻ പോയതാ ടീ..?” ചോദ്യത്തിന്റെ അർത്ഥം അന്നും ഇന്നും നിരഞ്ജനക്ക് പിടികിട്ടിയിട്ടില്ല. പക്ഷേ, അവൾ കാര്യം പറഞ്ഞു. രാത്രി വേഷത്തിൽ ചെമ്പൻ മുടി നെറുകയിൽ കെട്ടിവെച്ച് യൂക്കാലിക്കാടിനപ്പുറത്തെ ബാസ്‌കറ്റ്ബോൾ ഗ്രൗണ്ടിലെ ബെല്ലടിച്ച് തിരിച്ചു വരാനായിരുന്നു ചേച്ചിമാരുടെ നിർദേശം. ഇൻഡോർ സ്റ്റേഡിയത്തിനും ഹോസ്റ്റലിനുമിടയിൽ യൂക്കാലിക്കാടാണ്. ആനയും പുലിയുമൊന്നുമില്ലെങ്കിലും പാമ്പും കീരിയുമൊക്കെ കാണും. കുരങ്ങൻമാരുടെ കിലുകിലുപ്പ് മുഴങ്ങിക്കേൾക്കാം. പേടിച്ചു വിറച്ചാണ് നിരഞ്ജനയുടെ നിൽപ്പ്. വിയർത്തൊട്ടിയ രാത്രി വസ്ത്രത്തിനുള്ളിൽ അടിയുടുപ്പുകൾ തെളിഞ്ഞു കാണുന്നു. ഒക്കെ പൂവെച്ച് തുന്നിയത്. വിശപ്പില്ലാതിരിക്കുമ്പോൾ വേട്ടയാടുന്നത് വനനിയമങ്ങൾക്ക് വിരുദ്ധമാണ്. ‘കൊറേ സീനിയർമാര് വന്നേക്കുന്നു…’ മാത്യൂസ് ബലം പ്രയോഗിച്ച് അവളുടെ ചെവിയിൽ തിരുകിയിരുന്ന ചെമ്പരത്തിപ്പൂക്കൾ എടുത്തുമാറ്റി. അതവിടെയിരുന്നിരുന്ന കാര്യം അവളറിഞ്ഞത് അപ്പോൾ മാത്രമായിരുന്നു.\nവാർഡനെ മുറിയിൽ പൂട്ടിയിരിക്കുകയാണ്. പ്രിൻസിപ്പാൾ നേരിട്ട് വന്ന് വാൺ ചെയ്ത് പോയശേഷമായിരുന്നു സീനിയർ പെണ്ണുങ്ങളുടെ കലാപരിപാടികൾ. മാത്യൂസ് അവളുടെ കൈയിൽ പിടിച്ചു. നേരെ ഹോസ്റ്റലിലേക്ക് നടന്നു. മുൻവശത്തെ ഗ്രില്ലിൽ പിടിച്ചൊന്നു കുലുക്കി. ഹോസ്റ്റലിലെ വിളക്കുകൾ ഒന്നൊന്നായി തെളിഞ്ഞു. എങ്ങും നിശബ്ദത.’ആരൂല്യടീ ഇവ്ടെ….” ആദ്യത്തെ മുഴക്കത്തിൽ തന്നെ നീരു കാതുപൊത്തി. “തിന്നിട്ട് എല്ലിന്റെടേ കേറ്യ അവരാതികളേ.. മാത്യൂസാണ് ഡീ ഇത്… ദീ പെണ്ണിനെ ഇനി വല്ലതും ചെയ്താല്ണ്ടല്ലോ. അങ്ങട്ട് കേറിവരും ഞാൻ… നീയൊക്കെ കൊണ്ടു നടക്കണ മണകൊണാഞ്ചൻമാരല്ല പറയണ്തെന്നറിയാലോ….!”\nഅയാളെന്തിനിങ്ങനെ ചെയ്തെന്ന് നിരഞ്ജനക്കോ ഹോസ്റ്റലിലുള്ളവർക്കോ മനസ്സിലായില്ല. പക്ഷേ, പെൺപിള്ളേർ മുറിയിൽ പൂട്ടിയിട്ടിട്ടും പിണങ്ങാത്ത വാർഡൻ നിരഞ്ജനയെ സഹതാപത്തോടെ നോക്കി, “നല്ല ബെസ്റ്റ് കമ്പനി” എന്ന് പരിതപിക്കുന്നുണ്ടായിരുന്നു. പിന്നെ ഒരാഴ്ച തിരഞ്ഞു നടന്ന ശേഷമാണ് ക്യാന്റീനിൽ മൂലയ്ക്ക് ഒറ്റക്കിരുന്ന മാത്യൂസിനെ നിരഞ്ജന കണ്ടുപിടിച്ചത്.\nഅടുത്ത കണ്ടുമുട്ടലിൽ അവൻ വേട്ടക്കാരന്റെ കഥപറഞ്ഞു. വികാരരഹിതമായ ക്യാന്റീൻ ഭക്ഷണത്തിന്റെ കാര്യം പറഞ്ഞു പറഞ്ഞ് എത്തിയത് കാരികുളത്തിനപ്പുറം ചിമ്മനി മലയിലെ നായാട്ടുകഥകളിലായിരുന്നു. ‘വിറകുതോടിനപ്പുറം ആനപ്പോര്. പട്ടാപ്പകൽ ആനകൾ പോർവിളി നടത്തുന്ന തനിക്കാട്. ഇരട്ടക്കുഴൽ തോക്കും ഒരു ചാക്ക് വെടിക്കോപ്പുമായി മൂന്നു പേർ…വേട്ടക്കാർ…കഞ്ചാവ് കൃഷിക്ക് കാവൽ കിടന്ന പരിചയ സമ്പത്തുമായി മാത്തുക്കുട്ടിയും കൂട്ടുകാരും.’\n“ഓ.. ഗോഡ്, മരിജ്വാന… അത് കൃഷി ചെയ്യുന്നത് ഇല്ലീഗൽ അല്ലേ….?”\n“അപ്പോ വേട്ടക്കു പോകുന്നത് ലീഗലാണോ…..?”\nമകൾക്ക് നാട്ടിൽ നിന്നൊരു ബന്ധം കണ്ടെത്തുന്നതിനും ജന്മനാട്ടിൽ സെറ്റിൽ ചെയ്യുന്നതിനും മുന്നോടിയായി മക്കളെ നാട്ടിൽ വിദ്യാഭ്യാസത്തിനയച്ച ശിവദാസൻ നായരും ഭാര്യയും മകൾ പുതിയ ജീവിതകാഴ്ചകളിൽ അഭിരമിച്ചു തുടങ്ങിയത് അറിഞ്ഞതേയില്ല.\nബാംഗ്ലൂരിൽ ബി.ടെകും ബൈക്ക് റേസുമായി അടിച്ചുപൊളിച്ചു നടന്ന ഋഷികേശും കാര്യങ്ങളറിയുന്നത് വൈകിയായിരുന്നു. “എനിക്കും വേട്ടക്കു പോണം…” നീരുവിന്റെ ആവശ്യം കേട്ട മാത്യൂസ് പതിവില്ലാതെ ചിരിക്കുകയാണ് ചെയ്തത്. അവളും അത് ശ്രദ്ധിച്ചു. മാത്യൂസ്…. വേട്ടക്കാരൻ അഥവാ ചിരിക്കാത്തവൻ… ബന്ധങ്ങളുടേയും പ്രണയത്തിന്റേയും അതിരുകൾ അവനെ ബാധിക്കുന്നേയില്ലെന്ന് അവൾ ചിന്തിക്കാറുണ്ട്. വെള്ളാനിക്കോട് നിന്ന് കള്ളായിക്കപ്പുറം ആനച്ചാൽ…. ഈറ്റക്കൂമ്പ് തിന്നാൻ ആനക്കൂട്ടമിറങ്ങുന്ന ഭാഗം. അതിലെ വേണം കാട്ടിലേക്ക് കടക്കാൻ. ആദ്യദിവസം ടെന്റ് കെട്ടി ഒരാൾ കാവൽ കിടക്കും. രണ്ടുപേർ കാട് കയറും. മരത്തിലും പാറയിലും അടയാളം വെട്ടിയായിരിക്കും പോക്ക്. വെയിലാറും മുൻപ് പോയവർ തിരിച്ചെത്തും. കിട്ടിയ ഇറച്ചി ഉപ്പും മഞ്ഞളും പുരട്ടി പാറപ്പുറത്തിട്ട് ഉണക്കും. തുടക്കത്തിലേ നല്ല കരിമന്തിയൊക്കെ വന്നു കയ്യീപ്പെട്ടാ പിന്നെ ഏഴു ദിവസത്തെ വേട്ട പൊരിക്കും.\n“കരിമന്തി….?” നീരുവിന് മനസ്സിലായില്ല.\n“കരിങ്കൊരങ്ങ്…” മാത്യൂസ് പറഞ്ഞു. അതിനെയൊരെണ്ണത്തെ കിട്ടിയാ, ആദ്യം നെയ്യ് മാറ്റിയെടുക്കണം…. പിന്നെ എറച്ചി വേറെയാക്കും. നെയ്യ് തെളപ്പിച്ച് കുടിച്ചാ പിന്നെ വയറ് സിമന്റിട്ട പോലെയാകും. എത്ര ദിവസം വേണമെങ്കിലും അങ്ങനെ നിക്കും.”\nകാൽമടമ്പിലെ മുറിവുണങ്ങിയ വടുകാണിച്ച് മാത്യൂസ് പറഞ്ഞു; “ചുരുട്ട മണ്ഡലി തന്ന പണിയാ..” നിരഞ്ജന ശരിക്കും ഞെട്ടി..!\n“കാട്ടിൽവെച്ച് പാമ്പ് കടിക്യേ… ന്നിട്ട് എന്ത് ചെയ്തു….?”\n“എന്ത് ചെയ്യാൻ…”മാത്യൂസ് ഭാവഭേദം കൂടാതെ പ്ലേറ്റിൽ പിച്ചിയിട്ട പൊറോട്ടയിൽ മുട്ടച്ചാറ് തൂവിയൊഴിച്ചു.\nഒരു നായാട്ടു കഴിഞ്ഞുള്ള തിരിച്ചിറക്കത്തിൽ ചിമ്മനിയിൽ നിന്ന് പീച്ചി വഴി കാട്ടുപാതയിലൂടെ ആലത്തൂരിൽ ചെന്നിറങ്ങുമ്പോഴായിരുന്നു അത്. മുതുക്കൻ ചേരുമരം നിൽക്കുന്ന മുലപ്പാറ വെട്ടിയൊഴിഞ്ഞ് മരത്തിൽ അടയാളം വെട്ടിയപ്പോൾ വേരിൽ പതിഞ്ഞു കിടന്ന മണ്ഡലി മാത്യുവിന്റെ കാൽമടമ്പിൽ കടിച്ചു തൂങ്ങി. അടയാളം വെട്ടിയ മടവാളുകൊണ്ട് തോണ്ടിയെടുത്തപ്പോൾ തന്നെ പാമ്പ് രണ്ട് കഷണമായി. പിന്നെ, തോക്കിൽ നിറയ്ക്കാൻവെച്ച വെടിമരുന്നിൽ നിന്നല്പം മുറിവായിലിട്ടു. പിന്നെ, ഒരു തീപ്പെട്ടിയിലെ മരുന്നപ്പാടെ മുറിവായിൽ നിറച്ച് തീ കൊടുത്തു. ബൂം… ഒറ്റ ആളൽ… തീപ്പെട്ടിയുടെ മരുന്നും വെടിമരുന്നും പാമ്പിൻ വിഷവും ചേർന്ന് ഒരു നീലനാളം പുറത്തേക്ക് ചീറ്റി….!\n“യ്യോ..എനിക്ക് കേക്കണ്ട…”നീരുവിന്റെ ഞെട്ടലും വെപ്രാളവും കണ്ട് മാത്യൂസ് കുറേ ചിരിച്ചു. അതോടെ വേട്ടക്കു പോയേ തീരൂ എന്നായി അവളുടെ തീരുമാനം. പഠനഭാരം പിൻകഴുത്തിലും കൺപോളകളിലും കയറ്റി വെച്ച് നടക്കുന്ന സെൻട്രൽ സിലബസ് സഹപാഠികൾക്കിടയിൽ പഠിപ്പിൻ്റെ ടെൻഷനേയില്ലാത്ത അമേരിക്കൻ പെൺകുട്ടി മാത്യൂസിനും അത്ഭുതമായിരുന്നു. പക്ഷേ, അവളുടെ കണ്ണുകളിൽ തെളിഞ്ഞു നിന്ന ഭയം… ആരോ പിൻതുടരുന്നുവെന്ന ആശങ്ക, ശരിക്കും പറഞ്ഞാൽ ഇരയുടെ ഭാവം…അതാണ് അവനെ ആകർഷിച്ചത്. ക്യാമ്പസിനകത്തെ ആരും കടക്കാത്ത യൂക്കാലിക്കാട്ടിൽ നീരുവിനോടൊപ്പം വേട്ടക്കുപോകാൻ അവനെ പ്രേരിപ്പിച്ചത് അവളുടെ മുഖത്തുണ്ടായിരുന്ന അതേ ഭയഭാവമായിരുന്നു. അവനുറപ്പുണ്ടായിരുന്നു ആ വേട്ട അവസാനിക്കുന്നത് വേട്ടക്കാരൻ തന്നെ ഇരയായി പരിണമിക്കുന്ന സ്ഥിതി വിശേഷത്തിലായിരിക്കുമെന്ന്. കോയമ്പത്തൂർ ശ്രീനാരായണഗുരു കോളേജിനെ ചുറ്റിവളഞ്ഞുനിന്ന യൂക്കാലിക്കാട്ടിലെ നായാട്ടിനൊടുവിൽ മൂരി നിവർന്ന വേട്ടക്കാരന്റെ കൈയിൽ ഇരയുടെ ജീവനായിരുന്നില്ല. പകരം ജീവിതമായിരുന്നു. കിലോമീറ്ററുകൾക്കപ്പുറം തൃശ്ശൂർ ജില്ലയിലെ മരത്താക്കര ഗ്രാമത്തെ പിളർന്ന നാഷണൽ ഹൈവേയോട് ചേർന്ന് അന്യ സംസ്ഥാന തൊഴിലാളികൾ ദിവസ വാടകക്കു താമസിക്കുന്ന കുടിയൻ ദേവരാജന്റെ കുടുസുമുറികളിലൊന്നിലായിരുന്നു ആ വേട്ടയുടെ പരിസമാപ്തി. മുറിയുടെ അലുമിനിയം ഷീറ്റ് മേഞ്ഞ മേൽക്കൂരയും അരമതിലും എരണ്ടക്കാട്ടം വീണ് വെളുത്തു കിടന്നിരുന്നു. ഇടുങ്ങിയ മുറ്റത്ത് ഹൈഹീലും നൈൽ പോളിഷുമിട്ട തുടുത്ത പാദം വെക്കുമ്പോൾ നീരു ചെറുതായൊന്നു വിളറി.\n“എന്തോ ബാഡ് സ്മെൽ…”\n“അത് എരണ്ടക്കാട്ടത്തിന്റ്യാ…” മാത്യൂസിന് കുലുക്കമില്ല.\nചെത്തിതേക്കാത്ത ചുമരിന്റെ പഴുതുകളിൽ നട്ടുച്ചക്ക് ചിതലും കോട്ടെരുമയും കശപിശകൂടുന്നുണ്ടായിരുന്നു.\n“നമ്മളിവിട്യാണോ താമസിക്കുന്നത്….?” നീരു ചോദിച്ചു.\n“ഇങ്ങോട്ട് കേറി നിന്നോ…എരണ്ടക്കാട്ടം വീണ് കുമ്മായം അടിച്ച പോല്യാവും…”\n“ഛീ….”ഓക്കാനം നീരുവിന്റെ അണ്ണാക്കിൽ മുട്ടി നിന്നു.\nകൈയിൽ തടഞ്ഞ പുൽപ്പായ സിമന്റിട്ട പരുത്ത നിലത്ത് നീട്ടി വിരിച്ച് മാത്യൂസ് കിടന്നു; “എപ്പതൊടങ്ങ്യ പാച്ച്ലാ..” അയാൾ പിറുപിറുത്തു. ഒപ്പം പഠിക്കുന്ന അമേരിക്കക്കാരിയെ രജിസ്റ്റർ കല്യാണം കഴിച്ചെന്ന് മാത്യൂസ് പറഞ്ഞപ്പോൾ പൈലി ശാന്തനായി നിന്നു കേട്ടു. പിന്നെ പറഞ്ഞു; “അല്ലേലും നിന്നെക്കൊണ്ടൊന്നും ഉപകാരത്തിനുണ്ടാവുമെന്നു കരുത്യല്ല വളർത്തീതും പഠിപ്പിച്ചതും, എന്നായാലും അവൾടെ പിന്നാലെ പോവാൻ ഉള്ളതല്ലേ… ന്നാ.. ങ്ങന്യാവട്ടെ…” ശാന്തത നിരാകരണത്തിന് മൂർച്ച കൂട്ടും. അപ്പൻ ചിരിക്യാഞ്ഞതെന്തെന്നേ മാത്യൂസ് ചിന്തിച്ചുള്ളൂ. പക്ഷേ അവനും വിട്ടുകൊടുത്തില്ല.\n“അതിന് ഇവ്ടെ കേറ്റി പൊറുപ്പിക്കുന്നു വിചാരിച്ചിട്ട് വന്നതൊന്ന്വല്ല….ഒന്നു പറയേണ്ട കടമേണ്ടല്ലോ….!\n“കടമ….!” പൈലി മിനുത്ത പാറക്കല്ലുകൾ എഴുന്നു നിന്ന മുറ്റത്തേക്ക് നീട്ടിത്തുപ്പി.\n“വാ….” മാത്യൂസ് നീരുവിനെ വിളിച്ചു. നേരെ ദേവരാജന്റെ ലൈൻമുറിയിലേക്ക്. അത് നേരത്തേ നിശ്ചയിച്ചു വെച്ചിരുന്നു മാത്യൂസ്. ഒരു നിര സിമന്റ് കട്ട ചുമരിന്റെ അകലത്തിൽ പതിനാല് മുറികൾ.ബംഗാളികളും ഒറീസക്കാരുമാണ് ഏറെയും. മുകളിൽ നീർക്കാക്കയും എരണ്ടയും കൂട്ടത്തോടെ രാപ്പാർക്കുന്ന കൂറ്റൻ മദിരാശി മരം, ഏതാണ്ട് വെളുത്തു കഴിഞ്ഞ ഇലകളും പേറി വിരിഞ്ഞു പന്തലിച്ചു നിൽക്കുന്നു. ദേവരാജൻ വൈകീട്ടെത്തും. വാടക വാങ്ങും. അപ്പോൾ കാശു കൊടുക്കുന്നവർക്ക് രാത്രി അവിടെ ഉറങ്ങാം. പതിവുകാർക്ക് ആഴ്ചപ്പിരിവുമുണ്ട്. രാത്രി എട്ടുമുതൽ ദേവരാജൻ കുടി തുടങ്ങും. അത് പാതിരാത്രി വരെ നീളും. പിന്നെ രാവിലെ ഏഴരക്കുതന്നെ ബീവറേജിന്റെ മുന്നിലെ ആദ്യത്തെ കാത്തിരിപ്പുകാരനായി എത്തും. മിക്കവാറും 9.35നു തന്നെ അടുത്ത റൗണ്ടും തുടങ്ങും. മലയാളം കേട്ടും പറഞ്ഞും പഠിച്ച അന്യസംസ്ഥാന തൊഴിലാളികളാണ് കുടിയൻ രാജൻ എന്നു വിളിച്ചു തുടങ്ങിയത്.\nമാത്യൂസ് വേട്ടക്കുപോകുമ്പോൾ കശുമാങ്ങയും നറുനീണ്ടിയുമിട്ട് വാറ്റുന്ന ചാരായം ഉണ്ടാക്കിക്കൊടുത്തിരുന്നത് രാജനായിരുന്നു.\nലൈൻ മുറി ബിസിനസ് തുടങ്ങിയ ശേഷം ദേവരാജൻ വാറ്റ് അത്രയും വേണ്ടപ്പെട്ടവർക്ക് മാത്രമാക്കി ചുരുക്കി. പള്ളിവേട്ട കഴിഞ്ഞ് വനദ്രവ്യങ്ങളും വെടിയിറച്ചിയുമായി വരുന്ന മാത്യൂസ് ഈ വേണ്ടപ്പെട്ടവരിൽ പ്രധാനിയായിരുന്നു. കിടുകിടുക്കുന്ന വീഞ്ഞപ്പലക വാതിൽ അവൾ ചാരിയതും മാത്യൂസ് കിടന്നകിടപ്പിൽ കാൽ മടമ്പിൽ തട്ടി അവളെ പായിൽ വീഴ്‌ത്തി. ഇടതുകൈകൊണ്ട് മൂക്ക് അമർത്തിയടച്ചായിരുന്നു അവളുടെ കിടപ്പ്. പ്ലാസ്റ്റിക് പായുടെ നൂലിഴകൾ നൂണ്ട് കോട്ടെരുമയും മൂട്ടയും നീരുവിനുമേൽ സ്വൈര വിഹാരം ചെയ്തു. കൂടെ മാത്യൂസും. ഒരു പുത്തൻ ആവാസ വ്യവസ്ഥയിൽ അപരിചിതമായ ജീവജാലങ്ങളാൽ ചുറ്റപ്പെട്ട് ഒരാദിമ മനുഷ്യനും സ്ത്രീയും വന്യതയോടെ ലൈംഗികപ്രക്രിയയിൽ ഏർപ്പെടുന്നുവെന്ന് ചിന്തിച്ച് നീരു കിടന്നു. അമേരിക്കൻ ട്രിപ്പിൾ എക്സ് പോൺ വീഡിയോകളിലും യൂട്യൂബ് ക്ലിപ്പുകളിലും മാത്രം അവൾ കണ്ടിട്ടുള്ള കാടൻ പ്രയോഗങ്ങളുടെ പാരമ്യത്തിൽ നിൽക്കുമ്പോഴാണ് രാജപാതയോട് ചേർന്ന് ഒരു കൂറ്റൻ കാറ് ഇരമ്പിയാർന്നെത്തിയത്. “മത്തായിയേ…. നിന്നെ അന്വേഷിക്കണ്…” ദേവരാജൻ കിണുങ്ങി നിന്നു വിളിച്ചു. പതിവ് സമയത്തിനും ഏറെ മുൻപേ രാജൻ ലൈൻ മുറിക്ക് മുന്നിലെത്തിയിരുന്നു.നാഗരികതയെ ചവുട്ടിക്കുടഞ്ഞെത്തുന്ന വയനാട്ടുകുലവന്റെ രൗദ്രഭാവവുമായി മാത്യൂസ് നീരുവിൽ നിന്നു മുഖം വലിച്ചൂരി. ലുങ്കി വാരിക്കെട്ടി മാത്യൂസ് പുറത്തിറങ്ങുമ്പോൾ മുറ്റത്ത് ശിവദാസൻ നായർ. കൂടെ മൂക്കുപൊത്തിക്കൊണ്ട് ഋഷിയും തൊട്ടുപിന്നിൽ പോലീസും. “ന്റെ …മോളെവിടെടാ… നായിന്റെ മോനേ…” അമേരിക്കൻ വ്യവസായിയുടെ സ്‌ഥാനത്ത് വള്ളുവനാടൻ നായർ പിതാവ് പുറത്തു വന്നു. ദേഹത്ത് അള്ളിപ്പിടിച്ചിരുന്ന ചോരകുടിയൻമാരെ പതിയെ വേർപ്പെടുത്തിയാണ് നീരു വന്നത്. “അവൾടെ കോലം കണ്ടോ….?” ശിവദാസൻ നായരിപ്പൊ കരയുമെന്ന് മാത്യൂസിന് തോന്നി. അയാളെ ഗൗനിക്കാതെ മാത്യൂസ് പോലീസുകാരോട് പറഞ്ഞു. ”പ്രായപൂർത്തിയായ പെണ്ണാ…ഞാൻ പിടിച്ചോണ്ടുപോന്നതാണോന്ന് സാറു തന്നെ ചോദിക്ക്….” പോലീസുകാർ നിസ്സഹായത അറിയിച്ചു. അരമതിലിനിപ്പുറത്തെ പത്തു മിനിറ്റ് രഹസ്യ ചർച്ചക്കു ശേഷം പോലീസ് ജീപ്പ് നിരങ്ങിയകന്നു. മതിലിനപ്പുറത്തു നിന്നു കൊണ്ടു തന്നെ ശിവദാസൻ നായർ പറഞ്ഞു. ”ഞങ്ങൾ നാളെ ഉച്ചവരെ അശോക ഇന്നിൽ ഉണ്ടാകും.അതു കഴിഞ്ഞാ പിന്നെ എനിക്കൊരു മകൻ മാത്രമേ കാണൂ….നിനക്ക് തീരുമാനിക്കാം…”മാത്യൂസിന്റെ ചുണ്ടിൻ തലയ്ക്കൽ ഒരു പുച്ഛച്ചിരി വിരിഞ്ഞു. വാതിൽ കൊളുത്തു വീണ നിമിഷത്തിൽ തന്നെ മാത്യൂസ് അവളെ പിന്നിലൂടെ ചുറ്റിയെടുത്തു. പിന്നെ പായിൽ മുൻനെറ്റി കൊണ്ടു കുത്തി, നടു മേൽപ്പോട്ടുയർത്തി. “ഛെ…വിടൂ എന്നെ….” നീരു ആദ്യമായി ശബ്‌ദിച്ചു. പരിണാമത്തിനു മുൻപ് മനുഷ്യൻ മൃഗം തന്നെയായിരുന്നുവെന്ന് ആ നിമിഷം അവൾ ഉറപ്പിച്ചു. വെളുത്ത ദേഹത്താകെ ക്ഷുദ്രജീവികളുടെ ദംശനം ചുവന്ന തിണർപ്പുകളായി തലയുയർത്തി തുടങ്ങിയിരുന്നു. പലകയിളകിക്കിടന്ന വാതിലിനപ്പുറം ഉത്തരേന്ത്യൻ ഭാഷകളിലുള്ള അടക്കിച്ചിരികൾ നീരു കേട്ടു. പക്ഷേ, മാത്യൂസ് അതൊന്നും ശ്രദ്ധിച്ചില്ല. വാതിലിന്റെ പഴുതുകളിലൂടെ മഞ്ഞും പുകയും അരിച്ചെത്തി തുടങ്ങിയതോടെ നീരുവിന്റെ നെഞ്ചിൽ ഒരു പ്രാവിൻ കുറുകൽ പിറന്നു. അതും മാത്യൂസ് അറിഞ്ഞില്ല. ഇടുങ്ങിയ മുറ്റത്ത് കൂട്ടിയ അടുപ്പിൽ അന്യസംസ്ഥാനക്കാരുടെ പാചകമേള നടക്കുന്നുണ്ട്.\n“നിയ്ക്ക് വയ്യ…മാത്യു….” നീരു കേണു.\n“ന്നാ….വേണ്ട…” മാത്യൂസ് അവളെ ബലം പ്രയോഗിച്ച് ഉയർത്തി ഇരുത്തി.\nഇരുട്ടും തണുപ്പും പക്ഷിക്കാഷ്ഠത്തിന്റെ നാറ്റവും കൊണ്ട് ചുറ്റപ്പെട്ട് വെറും പായിൽ നൂൽബന്ധമില്ലാതെ ഒരു പെണ്ണ്. കാലുമടക്കി, ഉപ്പൂറ്റിയിൽ ചന്തിയമർത്തി അവൾ ഇരുന്നു. ഇരയെ റിലാക്‌സ് ചെയ്യാൻ അനുവദിച്ചാൽ രക്ഷപ്പെടാൻ അവസരം നൽകുന്നതിനു തുല്യമാണെന്ന് നായാട്ടുകാർ പറയും. പക്ഷേ, ആശ്വാസത്തിന്റെ നിമിഷങ്ങളിലേക്ക് കൂടുതൽ ക്രൗര്യത്തോടെ തിരിച്ചുവരുന്ന വേട്ടക്കാരനായിരുന്നു മാത്യൂസ്. കാൽമുട്ടിലൂന്നിയിരുന്ന കൈകൾകൊണ്ട് തിളക്കം മായാത്ത മുടി ഹെയർ ബാന്റിൽ കുടുക്കിയിട്ട നിമിഷം ഇരുട്ടിൽ എവിടെയോ നിന്ന് വേട്ടക്കാരൻ ചീറിവീണു. കനത്ത കൈകൾ, കുനിഞ്ഞിരുന്ന അവളുടെ താടിയെല്ല് ബലമായി എടുത്ത് മലർത്തി. മിനുത്ത മുടിക്കെട്ട് അയാളുടെ ഇടതു കൈപ്പിടിയിൽ പുളഞ്ഞമർന്നു. പൗരുഷത്തിന്റെ വന്യമായ ഹുംഗാരം അവളുടെ അന്നപദത്തിലേക്കണപൊട്ടി. “ബാസ്റ്റാർഡ്… ലീവ് മീ….” അവൾ അലറി. ലൈൻ മുറികളിൽ ഭീകരമായ നിശബ്ദത.\n“പ്ഫാ… ചെള്ക്കേ..” അടുത്ത നിമിഷം അവന്റെ ഇടത്തേ കൈകൊണ്ടുള്ള അടിയേറ്റ് അവൾ പായിൽ ചുരുണ്ടു വീണു. വാതിലിൽ ഇടി ആവർത്തിച്ചപ്പോഴാണ് ശിവദാസൻ നായർ മുറിതുറന്നത്. ഒരു നിമിഷം വിശ്വാസം വരാതെ അയാൾ നീരുവിനെ നോക്കിനിന്നു. അവളുടെ പിറകെ പാഞ്ഞുവന്ന ഹോട്ടൽ ജീവനക്കാരെ അയാൾ കണ്ണുയർത്തി തടഞ്ഞു. “കേറി വാ…” ഋഷിയാണ് പറഞ്ഞത്. ചുമലിലെ ഒറ്റ വള്ളിയിൽ തൂങ്ങിക്കിടന്ന നേർത്ത മുട്ടറ്റം വരെയുള്ള ഉടുപ്പായിരുന്നു അവളുടെ വേഷം. വൈദേശിക ലക്ഷണങ്ങൾ തീർത്തും കൈമോശം വന്നിട്ടില്ലാത്തത് അവളുടെ ഭാഗ്യമെന്ന് ശിവദാസൻ നായർ ചിന്തിച്ചു. അവളുടെ ഇളം മഞ്ഞ നിറം കലർന്ന ദേഹത്ത് ചുവന്ന തിണർപ്പുകൾ വിതറിക്കിടക്കുന്നത് ഋഷി ശ്രദ്ധിക്കാത്തവണ്ണം ശ്രദ്ധിച്ചിരുന്നു. “അവൻ നിന്നെ അടിച്ചോ…..” ഋഷിയുടെ ശബ്ദത്തിൽ മുൻപില്ലാത്ത ദൃഢത. “റാസ്ക്കൽ….” അവളുടെ വലതു കവിളിൽ പതിഞ്ഞു കിടന്ന വിരലടയാളങ്ങൾ നോക്കി ശിവദാസൻ നായർ പിറുപിറുത്തു. “ഇവനൊക്കെ മനുഷ്യനാണോ…. വല്ലവനും കഷ്ടപ്പെട്ട് വളർത്തുന്ന പെൺകുട്ടികളുടെ ലൈഫ് സ്‌പോയിൽ ആക്കാൻ….”\n“കാടൻ മത്തായി….” ലൈൻമുറിയുടെ തറയിൽ അടികൊണ്ടു വീണുള്ള കിടപ്പിലാണ് അവൾ ആദ്യമായി അങ്ങനെ വിളിച്ചത്. വായിലും മൂക്കിലും കോട്ടെരുമകൾ കയറിയിറങ്ങുന്നതറിഞ്ഞിട്ടും അനങ്ങാനാവാതെ അവൾ കിടന്നു. ആ സമയത്തുണ്ട് പുറത്ത് കുടിയൻ രാജന്റെ വിളി;\n“മത്തായിയേ… ഫുഡ് വേണ്ടേ” മദ്യം മനുഷ്യ ശബ്ദത്തിന് സ്നേഹവായ്‌പും പ്രദാനം ചെയ്യുമെന്ന് അതേ കിടപ്പിൽ നീരു ഓർത്തു.\n“എല്ലും കൊള്ളീം….നിന്റെ ഫേവറീറ്റല്ലേ….?” ദേവരാജൻ ചോദിച്ചു.\n“ഫേവറീറ്റ്… മാത്യു മുരണ്ടു; വെശന്ന്ട്ട് മന്ഷ്യന്റെ വയറ് കത്താണ്…”\nഇരുട്ടിനെ വകഞ്ഞു മാറ്റിവന്ന മാത്യുവിന്റെ കൈകൾ ആ പഴയ കാസ്റോൾ തേടിപ്പിടിച്ചു. പാത്രം അകത്തേക്കു തള്ളിയ അതേ പഴുതിലൂടെ കത്തിച്ച മെഴുകുതിരിയും ദേവരാജൻ മുറിയിലേക്ക് നീക്കിവെച്ചു. മങ്ങിയ മഞ്ഞനിറം പരന്നു. മണിക്കൂറുകൾക്കു ശേഷം അവർ പരസ്പരം കണ്ടു. ഇരുട്ടിൽ ഒപ്പമുണ്ടായിരുന്നത് മാത്യൂസ് തന്നെയാണെന്ന് വിശ്വാസം വരാതെ അവൾ മങ്ങിയ കാഴ്ച്ച തുടച്ചെടുത്ത് വീണ്ടും നോക്കി. പ്രാകൃതമായ ചില നിലപാടുകൾ വേട്ടക്കാരന് സ്ഥായിയായിട്ടുണ്ടെന്ന് ആ സമയം നീരു ഓർത്തു. അവനെ അലോസരപ്പെടുത്തുന്നത് വിശപ്പും രതിയും മാത്രമായിരിക്കും. സഹജമായ ഘ്രാണ ശക്തിയാൽ അതിനുള്ള സാധ്യതകൾ മണത്തുപിടിക്കുന്നതും അത് അവസരങ്ങളാക്കി മാറ്റുന്നതും ഇതുവരെ തെല്ലൊരു കുസൃതിയോടെ അവൾ ആസ്വദിക്കുകയും ചെയ്തിരുന്നു. പക്ഷേ, ഇപ്പോൾ…?! വെളിച്ചം വീണതോടെ മുറിയിൽ വിഹരിച്ചിരുന്ന ജന്തുജാലങ്ങൾ ഒളിയിടങ്ങളിലേക്കുൾവലിഞ്ഞു. കുഴമ്പ് പരുവത്തിൽ ഒന്നിച്ച് വേവിച്ച കപ്പയും പോത്തിന്റെ നെഞ്ചടിയും, മാത്യുവിന്റെ കൈവിരലുകൾ പാത്രത്തിലേക്കാഴ്ന്നു. വിരലിടകളിലൂടെ ഒലിച്ചിറങ്ങിയ കൊഴുത്ത ഭക്ഷണത്തിൽ നാരെഴുന്നുനിന്ന കപ്പയും തനിനാടൻ മസാല മണത്തിൽ ഏറി നിന്ന വെളുത്തുള്ളിയും ചേർന്നൊരുക്കിയ അന്തരീക്ഷത്തിൽ മനംപുരട്ടി പായിൽ മുഖമൊളിപ്പിക്കാനാവാതെ നീരു കിടന്നു. അടുത്ത വെളിവിൽ സഡൻ ബ്രേക്കിട്ടുനിന്ന ഹൈവേ പെട്രോളിങ്ങ് വാഹനത്തിന്റെ ചുവപ്പും നീലയും കലർന്ന ബീക്കൺ ലൈറ്റിൽ അവൾ കണ്ണുചിമ്മി നിൽക്കുകയായിരുന്നു. പോലീസുകാർ തന്നെയാണ് ടൗണിലെ മുന്തിയ ഹോട്ടലായ അശോക ഇന്നിൽ അവളെ എത്തിച്ചത്. പിന്നെ മാത്യൂസിനെ കണ്ടിട്ടേയില്ല. യാതൊരു വിവരവും അറിഞ്ഞിരുന്നില്ലെന്നു പറഞ്ഞാൽ ആരും വിശ്വസിക്കില്ല. അത്രക്ക് ശൂന്യതയായിരുന്നു അവർക്കിടയിൽ. ശിവദാസൻ നായർക്കും മകനും ഏറെ പ്രതീക്ഷ നൽകുന്ന വിധം കനത്ത നിശബ്ദത തുടർന്നുള്ള ദിവസങ്ങളിലും മാത്യൂസും നിരഞ്ജനയും മെനഞ്ഞെടുത്തിരുന്നു. കുറേ കാണാതിരിക്കുമ്പോൾ പരസ്പരം മിണ്ടാതിരിക്കുമ്പോൾ എല്ലാം എല്ലാവരും മറക്കും എന്ന പഴമൊഴി ശിവദാസൻ നായരും വിശ്വസിച്ചിരുന്നു. ആശയവിനിമയമില്ലാത്ത മനസ്സുകൾക്കിടയിൽ കനത്ത കരിങ്കൽക്കെട്ടു പോലെ അന്യതാബോധം ഉറഞ്ഞു കൂടുമെന്നത് നിരഞ്ജന തിരിച്ചറിഞ്ഞിരുന്നു. പക്ഷേ, എന്തോ കോടതി മുറിയിൽ അവൾ മാത്യൂസിന്റെ നോട്ടം തിരഞ്ഞു. ഇരയെ നേരിട്ടു നോക്കാതെ മരങ്ങളും ചെടികളും പാറക്കെട്ടുകളും മറപറ്റി അവനും കോടതിമുറിയുടെ ആൾത്തിരക്കിൽ ഒളിച്ചും പാത്തും നിന്നു. “നീയങ്ങോട്ടു നോക്കണ്ട…” ഋഷിയുടെ ചുണ്ടനക്കം നീരുവിനെ നിയന്ത്രിക്കുന്നുണ്ടെന്ന് മാത്യൂസിനു മനസ്സിലായിരുന്നു. “എല്ലാവരും എല്ലാറ്റിനും ഓ. കെ. യാണല്ലോ…?” മാത്യൂസിന്റേയും നിരഞ്ജനയുടേയും ഭാഗം കേട്ട കോടതി ആദ്യം പറഞ്ഞത് അങ്ങനെയാണ്. പിന്നെ, “എന്നാലും ഫോർമാലിറ്റി തെറ്റിക്കണ്ട. കൗൺസിലിങ്ങ് കൂടി നടക്കട്ടെ, എന്നിട്ടാകാം…” എന്ന് തീർപ്പും പറഞ്ഞു. കൗൺസിലിങ്ങ് റൂമിനുമുന്നിൽ കാത്തുനിൽക്കുമ്പോൾ കോടതി മുറിയും വരാന്തയും നിറയെ നരിച്ചീറുകൾ പാഞ്ഞു പറക്കുന്ന യൂക്കാലി കാടുപോലെയാണ് നിരഞ്ജനക്കു തോന്നിയത്. കാടിന്റെ പേടിപ്പെടുത്തുന്ന കലപിലക്കമാണെങ്ങും. പരിചിതമല്ലാത്ത ഭാഷ, തിരിച്ചറിയാനാകാത്ത ശബ്ദങ്ങൾ…. വേട്ടക്കാരൻ അടുത്തു വന്നു. ഒരു ഇലയനക്കം പോലുമുണ്ടാക്കാതെ അവൻ നീരുവിന്റെ അടുത്തെത്തി. “കായാമ്പൂവ്വത്ത് കാട്ടുനായ് കൂട്ടമിറങ്ങീന്ന്….” യാതൊരു ഭാവഭേദമോ മുഖവുരയോ കൂടാതെ മാത്യൂസ് പറഞ്ഞു.\n“അതെവിടെയാ….?” യാന്ത്രികമായിരുന്നു നീരുവിന്റെ ചോദ്യം. “ചിമ്മിനി ഡാമിനപ്പുറം, ചങ്ങാടത്തിൽ പോണം അങ്ങോട്ട്. ഫോറസ്റ്റുകാർക്കൊന്നുമറിയില്യ….. ഞങ്ങള് വേണം കാട് കേറ്റിക്കൊടുക്കാൻ….”\n“പുലീം സിംഹോമൊന്ന്വല്ലല്ലോ… കാട്ടുനായല്ലേ….?” നീരു ചോദിച്ചു.\nവേട്ടക്കാരൻ ഉണർന്നു. വാചാലനായി. “ഏറ്റോം ഡേഞ്ചറാണ് കാട്ടുനായ്ക്കൾ, കൂട്ടമായേ ഇറങ്ങൂ…. കാട്ടുപോത്തും മാനുമൊക്കെ അവറ്റേടെ കയ്യീപ്പെട്ടാ പത്തു മിനിറ്റിൽ എല്ലും കൊമ്പും മാത്രേ ബാക്കീണ്ടാവൂ…”\n“ങാ….ഹാ….?” നീരു സംശയം മറച്ചു വെച്ചില്ല.\n“കൂട്ടംകൂടി അവറ്റ ഇരയുടെ പിന്നാലെയെത്തും….പിന്നെ ഒറ്റതിരിച്ച് അവരുടെ ട്രാപ്പിലാക്കും. ഈ തക്കത്തിന് കൂട്ടത്തിൽ നിന്നൊരുത്തൻ ഇരയുടെ നേരെ കുതിക്കും. അതേ വേഗത്തിൽ തിരിച്ച് കൂട്ടുകാർക്കിടയിലേക്കെത്തുമ്പോൾ അവന്റെ വായിൽ ഒരു വായ നിറയെ മാംസവുമുണ്ടാകും. ഇരയുടെ മാംസം. പിന്നെ കൂട്ടത്തിലെ ഓരോരുത്തരായി ഊഴംവെച്ച് ഇരയെ ആക്രമിക്കും. മാനോ മ്ലാവോ കാട്ടുപോത്തോ എന്തായാലും പത്തു പതിനഞ്ച് മിനിറ്റിൽ എല്ലിൻകൂടായി മാറും…”\n“റിയലീ….?” നിരഞ്ജന അദ്‌ഭുതപ്പെട്ടു.\n“ഒറ്റയാനെവരെ അവൻമാര് വെറുതെ വിടില്ല….”\n“അൺബിലീവബ്ൾ….” നിരഞ്ജന മാത്യൂസിനെത്തന്നെ നോക്കി.\nകൗൺസിലർ ഡോർ തള്ളി അകത്തു കടന്നു. വാതിലിനിരുവശത്തുമായി നിന്ന മാത്യൂസിനേയും നിരഞ്ജനയേയും അവർ മാറിമാറി നോക്കി. അമ്പതോടടുത്ത കുറിയ കണ്ണടക്കാരി.\n“ഉം…എന്താ പരിപാടി…?” സൗമ്യത തീരെയില്ലാത്ത ശബ്ദം. അതിൽ നേരിയ പിണക്കം വ്യക്തമാണ്.\n“ഒന്നുമില്ല…. മാത്യൂസ് കണ്ണിറുക്കി. കൗൺസിലർക്ക് കാര്യങ്ങൾ വ്യക്തമായില്ല. കായാമ്പൂവത്ത് കാട്ടുനായ്കൂട്ടമിറങ്ങീട്ടുണ്ട്… പോവാണ്ടുപറ്റില്ല…!”\n“ഇയാളെന്തൊക്കെയാ ഈ പറയുന്നേ….?”കൗൺസിലർ മുഴുവനാക്കും മുൻപേ മാത്യു പറഞ്ഞു; പോവാണ്ടു പറ്റില്യ….ഗാർഡ്മാര് കാത്ത് നിക്ക്ണ് ണ്ടാവും..എനിക്ക് എല്ലാം ഓ.കെ. യാണ്….നിങ്ങള് പറയുന്നപോലെ, തീരുമാനിച്ചോ…” മാത്യു പുറത്തേക്ക് നടന്നു.\n“അവൻ കടക്കാനുള്ള പരിപാട്യാ…” ശിവദാസൻ നായർ പിറുപിറുത്തു.\nഅന്തം വിട്ടിരുന്ന കൗൺസിലറേയും ജുഡീഷ്യൽ സെപ്പറേഷൻ നേരിട്ട് കാണാൻ കുറച്ചു മാറി കാത്തുനിന്ന ശിവദാസൻ നായരേയും ഋഷിയേയും അങ്കലാപ്പിലാക്കിക്കൊണ്ട് നീരു കൂട്ടിച്ചേർത്തു;”എനിക്കും വേട്ടക്ക് പോണം…”\n“നീരൂ….”ശിവദാസൻ നായർ വിളിച്ചു. അവൾ നിന്നില്ല.\nകൗൺസിലർ കല്ലുപോലെയിരുന്നു. ഉദാരവൽക്കരണ കാലത്ത് ഉപഭോക്താവിന്റെ താല്പര്യങ്ങൾ സൃഷ്ടിച്ചെടുക്കുന്നത് ആഗോള കുത്തകകളാണെന്ന് ചിന്തിക്കാൻ മാത്രം അപ്റ്റുഡേറ്റായിരുന്നു അവർ. ഇരയെ കാണാചരടുകളാൽ നിയന്തിക്കുന്ന ബുദ്ധികേന്ദ്രം എന്ത് സാങ്കേതികതകൊണ്ട് മെനഞ്ഞതായിരിക്കുമെന്നും അവർ തലപുകച്ച് ആലോചിച്ചു. ആ സമയം നീരു, കാലാകാലങ്ങളായി മാറ്റമില്ലാതെ തുടരുന്ന ഇരയുടെ വിവേക രാഹിത്യത്തോടെ കൗൺസിലിങ്ങ് റൂമിന് പുറത്തേക്ക് നടന്നു.”ചിമ്മിനി കാട്ടിൽ വിറകു തോടിനപ്പുറം ആനപ്പോര്… പട്ടാപ്പകൽ കാട്ടാനകൾ പോർവിളി നടത്തുന്ന തനിക്കാട്… കള്ളായിക്കപ്പുറം ആനച്ചാൽ, ഈറ്റക്കൂമ്പ് തിന്നാൻ കാട്ടാനക്കൂട്ടമെത്തുന്നയിടം… ഉപ്പും മഞ്ഞളും പുരട്ടി പാറപ്പുറത്തിട്ടുണക്കിയ വെടിയിറച്ചിയുടെ രുചി, ചേരിന്റെ പക, താണിയുടെ തുണ… എനിക്കെല്ലാം അറിയണം…!” അവൾ പറഞ്ഞുകൊണ്ടേയിരുന്നു.\nElavoor Sreekumar 27th November 2021\tAt\t7:25 pm\nReshma Anuraj 30th November 2021\tAt\t11:36 am\nവളരെ നല്ല കഥ❤\nSreesobh 17th January 2022\tAt\t10:58 pm\nPrevious articleമരത്തിന്റെ അവകാശികൾ\nNext articleകൊളംബസിന്റെ ബന്ധുവിന്റെ ശവക്കല്ലറ തൃശൂരിൽ…


തീരുമാനം പുന:പരിശോധിക്കണം: ആന്റണി | Cong-CPM tie in Kerala would beadisaster: Antony - Malayalam Oneindia\nതീരുമാനം പുന:പരിശോധിക്കണം: ആന്റണി\nതിരുവനന്തപുരം: കരുണാകരന് കോണ്‍ഗ്രസിലേയ്ക്ക് മടങ്ങി വരുകയാണ് വേണ്ടതെന്ന് എ. കെ. ആന്റണി. കരുണാകരന്റെ പുതിയ പാര്‍ട്ടി രൂപീകരണത്തിന് ശേഷം നടത്തിയ വാര്‍ത്താ സമ്മേളനത്തിലാണ് ആന്റണി ഈ അഭിപ്രായം പ്രകടിപ്പിച്ചത്.\nകോണ്‍ഗ്രസ് ഒട്ടേറെ പ്രതിസന്ധികളെ നേരിട്ടതാണ്. ഇപ്പോഴുള്ള പ്രതിസന്ധിയും താല്കാലികം മാത്രമാണ്. ഈ പ്രതിസന്ധിയും തരണം ചെയ്യാനുള്ള കരുത്ത് കോണ്‍ഗ്രസിന് ഉണ്ട്. ഗ്രൂപ്പുകള്‍ക്ക് അതീതമായി പ്രവര്‍ത്തിയ്ക്കുകയാണ് ഇപ്പോള് കോണ്‍ഗ്രസുകാര് ചെയ്യേണ്ട്.\nകേരളത്തിലെ കോണ്‍ഗ്രസിന് പുതിയ നേതൃത്ത്വമാണ് ആവശ്യം. ഇനിയും കെ.പി.സി.സി. അദ്ധ്യക്ഷനാവാന് താനില്ല. ദില്ലിയില് നടക്കുന്നത് കേരളത്തിലും നടക്കുമെന്ന് കരുതാനാവില്ല. കേന്ദ്രത്തില് കോണ്‍ഗ്രസും മാര്‍ക്സിസ്റ് പാര്‍ട്ടിയും തമ്മിലുണ്ടാക്കിയിട്ടുള്ള സഖ്യത്തെക്കുറിച്ച് പരമാര്‍ശിച്ച്കൊണ്ട് ആന്റണി പറഞ്ഞു. കേരളത്തില് സിപിഎം-കോണ്‍ഗ്രസ് സഖ്യം അപ്രായോഗികമാണെന്ന് മുന്‍മുഖ്യമന്ത്രി എ. കെ. ആന്റണി. ഇന്ദിരാഗാന്ധിയുടെ പേരില് പുതിയ പാര്‍ട്ടി പ്രഖ്യാപിച്ചത് ഇന്ദിരയോടുള്ള അനാദരവാണെന്നും ആന്റണി പറഞ്ഞു. കേരളത്തിലും ബംഗാളിലും ത്രിപുരയിലും കോണ്‍ഗ്രസ് - മാര്‍ക്സിസ്റ് സഖ്യമെന്നത് നടക്കാത്ത കാര്യമാണ്.\nതൃശൂരില് കരുണാകരന്റെ പാര്‍ട്ടിയുടെ കണ്‍വെന്‍ഷനില് പങ്കെടുത്തവര് തങ്ങളുടെ തീരുമാനം പുനപരിശോധിക്കണം. ഉര്‍വശീശാപം ഉപകാരമെന്ന പോലെ ഈ അവസരം പാര്‍ട്ടിയെ ശക്തിപ്പെടുത്താന് ഉപയോഗിക്കണം. ഗ്രൂപ്പ് പ്രവര്‍ത്തനം മൂലം സംഘടനാ പ്രവര്‍ത്തനം മന്ദീഭവിച്ചിരിക്കുകയാണ്. കോണ്‍ഗ്രസിന്റെ പോഷകസംഘടനകള് ദുര്‍ബലമാണ്. കോണ്‍ഗ്രസിലേക്ക് കൂടുതല് യുവജനങ്ങള് കടന്നുവരണം.\nഒരുതവണ കോണ്‍ഗ്രസില് നിന്ന് വിട്ട് പുതിയ പാര്‍ട്ടിയുമായി മാര്‍ക്സിസ്റ് പാളയത്തില് പോയവനാണ് താന്. തനിക്ക് 1980ല് ഉണ്ടായ അവസ്ഥ ഇനി ഒരു കോണ്‍ഗ്രസുകാരനും ഉണ്ടാവരുതെന്ന് ആഗ്രഹമുണ്ട്. പാര്‍ട്ടിയ്ക്കുള്ളിലെ പ്രശ്നങ്ങള് പരിഹരിയ്ക്കാവുന്നതേയുള്ളു.\nഉര്‍വശീശാപം ഉപകാരമായെന്ന് പറയുന്നതുപോലെ ഇപ്പോഴത്തെ പിളര്‍പ്പ് സംഘടനയെ ശക്തിപ്പെടുത്താന് ഉപയോഗിക്കണം. കെ.എസ്.യു , യൂത്ത് കോണ്‍ഗ്രസ് എന്നിവയെ സ്വതന്ത്രമായി പ്രവര്‍ത്തിക്കാന് അനുവദിക്കണം. പാര്‍ട്ടിയെ ശക്തിപ്പെടുത്താന് പുതുരക്തത്തെ നേതൃത്വത്തിലേക്ക് കൊണ്ടുവരണം. പഴയതിനൊപ്പം പുതിയ നേതാക്കളും പാര്‍ട്ടി നേതൃസ്ഥാനത്ത് വരണം - ആന്റണി ആവശ്യപ്പെട്ടു.\nസിപിഎം വീണ്ടും കേരളത്തില് അധികാരത്തിലെത്താന് കോണ്‍ഗ്രസുകാര് അവസരം നല്‍കരുതെന്നും ആന്റണി പറഞ്ഞു.


സംസ്ഥാന വ്യാപകമായി പ്രതിപക്ഷ പ്രതിഷേധം: ശബരിക്കും ഷാഫിക്കും പരുക്ക് - Pravasishabdam\nHome News Kerala സംസ്ഥാന വ്യാപകമായി പ്രതിപക്ഷ പ്രതിഷേധം: ശബരിക്കും ഷാഫിക്കും പരുക്ക്\nതിരുവനന്തപുരം∙ മന്ത്രി കെ.ടി.ജലീലിൻറെ രാജി ആവശ്യപ്പെട്ട് തുടർച്ചയായ നാലാം ദിവസവും സംസ്ഥാനത്ത് വ്യാപകപ്രതിഷേധം. പലയിടത്തും മാർച്ചിൽ സംഘർഷവും അക്രമണവും ഉണ്ടായി.\nസെക്രട്ടേറിയറ്റിലേക്ക് നടത്തിയ യൂത്ത് കോൺഗ്രസ് മാർച്ചിന് നേരെ പൊലീസ് ഗ്രനേഡും കണ്ണീർ വാതകവും പ്രയോഗിച്ചു. സംഘർഷം രൂക്ഷമായതോടെ പൊലീസ് ലാത്തി വീശി. കെ.എസ്.ശബരീനാഥൻ, ഷാഫി പറമ്പിൽ എന്നിവർക്കടക്കം ഒട്ടേറെ പ്രവർത്തകർക്ക് പരുക്കേറ്റു. യുവമോർച്ച, മഹിളാ മോർച്ച പ്രതിഷേധത്തിനു നേരേയും പൊലീസ് ലാത്തിവീശി.\nസെക്രട്ടേറിയേറ്റിനു മുൻപിൽ എസ്‍ഡിപിഐ പ്രവർത്തകർ ജലീലിൻറെ കോലം കത്തിച്ചു. യുവമോ‍ർച്ച പാലക്കാട് കലക്ടറേറ്റിലേക്ക് നടത്തിയ മാർച്ച് അക്രമാസക്തമായി. ബലപ്രയോഗത്തിലൂടെയാണ് നേതാക്കളെ പൊലീസ് നീക്കിയത്. നിരവധി പ്രവർത്തകർക്ക് പരുക്ക് പറ്റി. യുവമോർച്ച പ്രവർത്തകർ റോഡ് ഉപരോധിച്ചു.\nകെ.ടി.ജലീൽ രാജിവയ്ക്കണം എന്ന് ആവശ്യപ്പെട്ട് കെ.എസ്.യുവിൻ്റെ നേതൃത്വത്തിൽ കോഴിക്കോട് കളക്ടറേറ്റിലേക്ക് മാർച്ച് നടത്തി. മാർച്ചിനിടെ പ്രവർത്തകർ വയനാട് – കോഴിക്കോട് ദേശീയപാത ഉപരോധിച്ചു. ഇവരെ നീക്കം ചെയ്യാൻ പൊലീസ് ശ്രമിച്ചതിനെ തുടർന്നുണ്ടായ സംഘർഷത്തിൽ കെഎസ്.യു കോഴിക്കോട് ജില്ലാ പ്രസിഡൻ്റ് നിഹാൽ അടക്കം പത്ത് പേർക്ക് പരിക്കേറ്റു.\nവയനാട് കളക്ട്രേറ്റിക്ക് കെഎസ്.യു നടത്തിയ മാർച്ചിൽ പ്രവർത്തകർ ബാരിക്കേഡുകൾ മറിച്ചിടാൻ ശ്രമിച്ചത് തിരക്കിന് ഇടയാക്കി. ബാരിക്കേഡ് മറികടന്നു വന്ന പ്രവർത്തകരെ പൊലീസ് ലാത്തിവീശി ഓടിക്കാൻ ശ്രമിച്ചു. ഇതു സംഘർഷത്തിന് കാരണമായി. പത്തനംതിട്ട കളക്ട്രേറ്റിലേക്കും കെഎസ്യു പ്രവർത്തകർ മാർച്ച് നടത്തി.\nPrevious articleമന്ത്രി കെ ടി ജലീലിന്റെ മൊഴിയെടുത്തത് രണ്ടു ദിവസമെന്ന് സൂചന\nNext articleറംസിയുടെ ആത്മഹത്യ: ലക്ഷ്മിയ്ക്കായി ഉന്നത ഇടപെടലെന്ന് റംസിയുടെ പിതാവ്


FEDERAL LAW | 17 വര്‍ഷത്തിനു ശേഷം ആദ്യമായി യുഎസില് ഫെഡറല് വധശിക്ഷ നടപ്പാക്കി - Malayalivartha.com Widgets Magazine\n15 JULY 2020 06:36 AM IST\nയുഎസില് 17 വര്‍ഷത്തിനു ശേഷം ആദ്യമായി ഫെഡറല് നിയമപ്രകാരം വധശിക്ഷ നടപ്പാക്കി. പല യുഎസ് സംസ്ഥാനങ്ങളിലും അവിടങ്ങളിലെ നിയമപ്രകാരം വധശിക്ഷ നടപ്പാക്കിയിട്ടുണ്ടെങ്കിലും ഫെഡറല് ഭരണകൂടം ഒരാളെ പരമാവധി ശിക്ഷയ്ക്ക് അവസാനം വിധേയനാക്കിയത് 2003-ലാണ്.\nഅര്‍കന്‍സയില് 1996-ല് ഒരു കുടുംബത്തെ കൊലപ്പെടുത്തിയ ഡാനിയേല് ലൂയിസ് ലീ (47) എന്നയാളെയാണ് വിഷം കുത്തിവച്ചു വധിച്ചത്. വെള്ളക്കാരുടെ മാത്രം രാജ്യം യാഥാര്‍ഥ്യമാക്കുക എന്ന ലക്ഷ്യത്തോടെയായിരുന്നു കൊലപാതകം.\nചെവി കോഹി എന്നയാളുടെ നേതൃത്വത്തിലുള്ള ആര്യന് പീപ്പിള്‍സ് റിപ്പബ്ലിക് എന്ന വെള്ളക്കാരുടെ തീവ്രവാദ സംഘടനയിലെ അംഗമായിരുന്ന ലീ, തോക്കു കച്ചവടക്കാരനായ വില്യം മുള്ളര്, ഭാര്യ നാന്‍സി, മകള് സാറ എന്നിവരെയാണ് 1996-ല് കൊലപ്പെടുത്തിയത്. കേസില് കോഹി ജീവപര്യന്തം തടവിനു ശിക്ഷിക്കപ്പെട്ടു.\nഇരകളുടെ കുടുംബത്തിന്റെയും മനുഷ്യാവകാശ പ്രവര്‍ത്തകരുടെയും എതിര്‍പ്പുകളെ അവഗണിച്ചാണ് വധശിക്ഷ നടപ്പാക്കിയത്. കോവിഡ് രോഗബാധയില് രാജ്യം വിറങ്ങലിച്ചു നില്‍ക്കുമ്പോള് തിരക്കിട്ട് ശിക്ഷ നടപ്പാക്കിയത് രാഷ്ട്രീയ നേട്ടമുണ്ടാക്കാനാണെന്നാണ് ആരോപണം. ഇന്‍ഡ്യാനയിലെ ടെറ ഹോട്ടിലെ ഫെഡറല് ജയിലിലാണ് ശിക്ഷ നടപ്പാക്കിയത്.\nസുപ്രീം കോടതിയുടെ നിര്‍ദേശ പ്രകാരമാണ് ലീയുടെ വധശിക്ഷ നടപ്പാക്കിയത്.4ജഡ്ജിമാര് നീക്കത്തെ എതിര്‍ത്തെങ്കിലും5പേര് ശിക്ഷ നടപ്പാക്കല് അംഗീകരിക്കുകയായിരുന്നു.\nസ്വർണ്ണ കള്ളക്കടത്ത് കേസിൽ സർക്കാരിനെ വെട്ടിലാക്കി സ്വപ്നയുടെ ആ നിലപാട് :വീണ്ടും തിരിച്ചടി (5 minutes ago)\nപൈതലിനോട് കണ്ണില്ലാത്ത കൊടും ക്രൂരത; 40 ദിവസം മാത്രം പ്രായമായ പെണ്‍കുഞ്ഞിനെ മാതാപിതാക്കള് കിണറ്റിലെറിഞ്ഞ് കൊന്നു (19 minutes ago)\nപൈലറ്റ് ഇത് മുന്നിൽ കണ്ട് കൊണ്ടായിരിക്കാം ഇങ്ങനെ ലാൻഡ് ചെയ്തത് :ഞെട്ടിക്കുന്ന വെളിപ്പെടുത്തലുമായി സഹപ്രവർത്തകൻ:കാരണം എന്തെന്ന് ബ്ലാക്ക് ബോക്സ് പറയും.. (24 minutes ago)\nപെട്ടിമുടിയിൽ ഇന്നും മൃതദേഹങ്ങൾ കണ്ടെത്തി :തെരച്ചിൽ നടത്താനായി വിദഗ്ദധ പരിശീലനം ലഭിച്ച 27അംഗങ്ങളടങ്ങിയ സ്പെഷ്യൽ ടീം (31 minutes ago)\nഅയോധ്യ രാമക്ഷേത്രത്തിന്റെ ഭൂമിപൂജ തല്‍സമയം കണ്ടത് 16 കോടി പേര്; ദൂരദര്‍ശന്റെ ചരിത്രത്തിലെ ഏറ്റവും അധികം കാഴ്ച്ചകാര്; കൃത്യമായ കണക്ക് ബാര്‍ക്ക് പ്രസിദ്ധീകരിച്ച ശേഷം (36 minutes ago)\nഅപകടമുണ്ടായ സ്ഥലത്ത് മണ്ണ് വീണ്ടും ഇടിഞ്ഞുകൊണ്ടിരിക്കുന്നു; പെട്ടിമുടിയില് രക്ഷാപ്രവര്‍ത്തനം ദുഷ്‌കരം (42 minutes ago)\nഅബദ്ധത്തില് കാറിനുള്ളില് അകപ്പെട്ട മൂന്നു കുട്ടികള് ശ്വാസംകിട്ടാതെ മരിച്ചു.... (57 minutes ago)


പ്രതിഷേധത്തിനിടയില് ഒതുങ്ങി നിന്നവര് - FUTURE KERALA - Future Kerala\nപ്രതിഷേധത്തിനിടയില് ഒതുങ്ങി നിന്നവര്\nകോണ്‍ഗ്രസിന്റെ യുവജനവിഭാഗത്തിനെ പ്രതിഷേധങ്ങള്‍ക്ക് ഒരുക്കുന്നു\nപാര്‍ട്ടി നിര്‍ദേശം പ്രതീകാത്മകം മാത്രമെന്ന് വിമര്‍ശകര്\nരാജ്യത്തിന്റെ പല ഭാഗങ്ങളിലുമുള്ള കാമ്പസുകളില് പൗരത്വഭേദഗതി നിയമത്തിനും പൗരന്മാരുടെ ദേശീയ രജിസ്റ്ററിനും എതിരെ പ്രതിഷേധങ്ങള് ഉയരുകയാണ്. എന്നാല് ദേശീയതലത്തില് ബിജെപിക്കെതിരായി നില്‍ക്കുന്ന നിര്‍ണായകശക്തി എന്നവകാശപ്പെടുന്ന കോണ്‍ഗ്രസ് പാര്‍ട്ടിയുടെ വിദ്യാര്‍ത്ഥിവിഭാഗത്തിന് – നാഷണല് സ്റ്റുഡന്റ് യൂണിയന് ഓഫ് ഇന്ത്യ (എന്‍എസ്യുഐ) -ഈ പ്രതിഷേധത്തിന്റെ നേതൃത്വം ഏറ്റെടുക്കാന് കഴിഞ്ഞിട്ടില്ല. വഴിതെറ്റിയ പ്രതികരണങ്ങളില് സ്വയം ഒതുങ്ങി നില്‍ക്കുന്ന എന്‍എസ്യുഐ ഇടതുപക്ഷത്തെ നേതൃത്വം ഏറ്റെടുക്കുന്നതിന് അനുവദിച്ചു. ഇത് പ്രസ്ഥാനത്തിനേറ്റ തിരിച്ചടിയായിരുന്നു. ഇടതുപക്ഷ പ്രസ്ഥാനങ്ങള് സമരം ഹൈജാക്ക് ചെയ്യുകയും മറ്റ് സംഘടനകള് അപ്രസക്തമാകുകയും ചെയ്തു. വിദ്യാര്‍ത്ഥി സമൂഹത്തിനിടയില് അതിന്റെ സാന്നിധ്യം വീണ്ടും ഉറപ്പിക്കാനുള്ള അവസരമായി ഇടതുപാര്‍ട്ടികള് നിലവിലെ സംഘട്ടനത്തെ കാണുകയാണ്.\nജെഎന്‍യുവില് അടുത്തിടെ നടന്ന അക്രമത്തിനെതിരായ ശബ്ദം കാമ്പസില് മാത്രം ഒതുങ്ങാതെ രാജ്യത്തുടനീളമുള്ള കാമ്പസുകളില് പ്രതിഫലിച്ചിരുന്നു. ജെഎന്‍യുവിലോ ദേശീയ തലസ്ഥാനത്തിന്റെ തെരുവുകളിലോ മാത്രമല്ല, മറ്റ് അക്കാഡമിക് സ്ഥാപനങ്ങളിലും പ്രകടനങ്ങളും പ്രതിഷേധ മാര്‍ച്ചുകളും റാലികളും നടന്നു. ഇടതുപക്ഷ അഫിലിയേറ്റഡ് വിദ്യാര്‍ത്ഥി യൂണിയനുകളാണ് ഇതിന് ചുക്കാന് പിടിച്ചത്. ഇടതുപക്ഷത്തിന്റെ ചുവന്ന പതാക മിക്കവാറും എല്ലായിടത്തും ദൃശ്യമാകുമ്പോള്, എന്‍എസ്യുഐയുടെ ശബ്ദം ദുര്‍ബലമായിരുന്നു എന്നതാണ് വാസ്തവം. ഇടതുപക്ഷ വിദ്യാര്‍ത്ഥി പ്രസ്ഥാനത്തിന്റെ കോട്ട എന്നാണ് ജെഎന്‍യു അറിയപ്പെടുന്നത്. ഇവിടെ ബിജെപിയുടെ യുവജനവിഭാഗം(എബിവിപി) നടത്തിയ ചെറുത്തുനില്‍പ്പാണ് പിന്നീട് അക്രമത്തിലേക്ക് വഴിതെറ്റിവീണത്. ഇടതുപക്ഷ സംഘടനകള് പ്രതിഷേധം ഉയര്‍ത്തിയ എല്ലാ കാമ്പസുകളിലും എബിവിപി പൗരത്വ നിയമ ഭേദഗതിയെ പിന്തുണച്ച് രംഗത്തിറങ്ങിയിരുന്നു. ഇതിനിടയില്, എന്‍എസ്യുഐയും ഇന്ത്യന് യൂത്ത് കോണ്‍ഗ്രസും (ഐവൈസി) ചിത്രത്തില് ഒരിടത്തും ഉണ്ടായിരുന്നില്ല. അവര് പുറത്തുനിന്നുള്ള കാഴ്ചക്കാര് മാത്രമായിരുന്നു.ഇത് മനഃപൂര്‍വമാണോ അതോ കോണ്‍ഗ്രസില് പ്രത്യയശാസ്ത്ര വ്യക്തതയില്ലാത്തതുകൊണ്ടാണോ എന്ന ചോദ്യം ഉയര്‍ന്നുകഴിഞ്ഞു. അതോ പാര്‍ട്ടിയിലെ പൊതുവായ അവസ്ഥ പ്രതിഫലിപ്പിക്കുകയാണോ എന്ന് ചിലര് സംശയിക്കുന്നു. ഇതിനുത്തരം പൊളിറ്റിക്കല് കമന്റേറ്ററും സോണിയയുടെ ജീവചരിത്ര രചയിതാവുമായ റഷീദ് കിദ്വായ് നല്‍കിയിട്ടുണ്ട്. ഇടതുപക്ഷ അഫിലിയേറ്റഡ് വിദ്യാര്‍ത്ഥി യൂണിയനുകളില് നിന്നോ എബിവിപിയില് നിന്നോ വ്യത്യസ്തമായി എന്‍എസ്യുഐയ്ക്കും യൂത്ത് കോണ്‍ഗ്രസിനും പ്രത്യയശാസ്ത്രപരമായ വ്യക്തത ഇല്ല എന്ന് കിദ്വായ് പറയുന്നു. ഒപ്പം കോണ്‍ഗ്രസിന്റെ യുവജന ബ്രിഗേഡിന് പാര്‍ട്ടിയുടെ ഉന്നതരില് നിന്ന് ആശയക്കുഴപ്പമുണ്ടാക്കുന്നതും പരസ്പരവിരുദ്ധവുമായ സിഗ്‌നലുകളാണ് ലഭിച്ചതെന്നും അദ്ദേഹം കൂട്ടിച്ചേര്‍ത്തു.\nഎന്‍എസ്യുഐക്ക് ജെഎന്‍യു സ്റ്റുഡന്റ്സ് യൂണിയനില് (ജെഎന്‍യുയു) പ്രാതിനിധ്യം ഉണ്ടായിരിക്കില്ല, പക്ഷേ ഡെല്‍ഹി യൂണിവേഴ്‌സിറ്റി സ്റ്റുഡന്റ്സ് യൂണിയനില് (ഡിയുസു) സാന്നിധ്യമുണ്ട്. മുന്‍കാലങ്ങളില് പോലും എന്‍എസ്യുഐക്ക് ഡിയു കാമ്പസില് ശക്തമായ സാന്നിധ്യമുണ്ടായിരുന്നുവെങ്കിലും ഇത്തവണ അത് അടയാളപ്പെടുത്തുന്നതില് പരാജയപ്പെട്ടു. സെക്രട്ടറിയുടെ പോസ്റ്റില് മാത്രമാണ് അവര് വിജയിച്ചത്. എന്നാല് ഇടതു യൂണിയനുകളുമായി ഐക്യദാര്‍ഢ്യം പ്രകടിപ്പിക്കുന്നതിനായി എന്‍എസ്യുഐ പ്രതിഷേധ മാര്‍ച്ചില് പങ്കെടുത്തിരുന്നു. ജെഎന്‍യു കാമ്പസിലെ അക്രമത്തിനെതിരെ യൂത്ത്‌കോണ്‍ഗ്രസ് ഈ മാസം ആറിന് ഇന്ത്യാ ഗേറ്റിലേക്ക് പ്രകടനം നടത്തി.എന്‍എസ്യുഐ അതിന്റെ ഭാഗമായിരുന്നു. എന്നാല് രാജ്യത്തെ ഏറ്റവും വലിയ പ്രതിപക്ഷ പാര്‍ട്ടി എന്ന് അവകാശപ്പെടുന്ന കോണ്‍ഗ്രസിന് കേന്ദ്രസര്‍ക്കാരിനെതിരായ സമരം അവരുടേതാക്കാന് കഴിഞ്ഞില്ല. ഇത് രാഷ്ട്രീയതലത്തില് കോണ്‍ഗ്രസിന് ലഭിക്കാമായിരുന്ന മുന്‍തൂക്കമാണ് ഇല്ലാതാക്കിയത്. ഈ പ്രതിഷേധങ്ങള്‍ക്കിടെ കോണ്‍ഗ്രസ് നേതാവ് രാഹുല് ഗാന്ധി രാജ്യത്തില്ലാതിരുന്നതും പാര്‍ട്ടിക്ക് തിരിച്ചടിയായി.എന്‍എസ്യുഐ തിരിച്ചടി നേരിട്ടത് ദേശീയ തലസ്ഥാനത്തു മാത്രമായിരുന്നില്ല. കോണ്‍ഗ്രസ് ഭരിക്കുന്ന സംസ്ഥാനങ്ങളായ മധ്യപ്രദേശ്, ഛത്തീസ്ഗഡ്് അല്ലെങ്കില് രാജസ്ഥാന് എന്നിവിടങ്ങളില് പോലും സമരങ്ങള് നയിക്കുന്നതില് അവര് പരാജയപ്പെട്ടു. ഇവിടെയും അവിടെയും ഒരു ദിവസത്തെ പ്രകടനം എന്നതായി അവരുടെ പ്രതിഷേധം. ജെഎന്‍യുവിലും ഡെല്‍ഹിയിലെ മറ്റ് കാമ്പസുകളിലും ഇടതുപക്ഷ വിദ്യാര്‍ത്ഥി പ്രസ്ഥാനങ്ങളാണ് മുന്‍പന്തിയില് എന്നും എന്‍എസ്യുഐ ഓര്‍ക്കേണ്ടതുണ്ട്.\nഛത്തീസ്ഗഡിലെ കോര്‍ബ മുതല് ജഗദല്‍പൂര് വരെ വിവിധ ജില്ലകളില് പ്രകടനങ്ങളും പ്രതിഷേധങ്ങളും സിപിഎമ്മും എസ്എഫ്‌ഐയും വിവിധ ഘട്ടങ്ങളായി നടത്തി.കേന്ദ്രത്തിന്റെ ജനവിരുദ്ധ നയങ്ങളും ജെഎന്‍യുവിലെ അക്രമങ്ങളും ഇവിടെ വിശദീകരിക്കപ്പെട്ടതായി ഛത്തീസ്ഗഡ് സിപിഎം സംസ്ഥാന സെക്രട്ടറി സഞ്ജയ് പരതെ വ്യക്തമാക്കിയിരുന്നു. സിഎഎ, എന്‍ആര്‍സി എന്നിവക്കെതിരായി ആംഭിച്ച പ്രതിഷേധം ജെഎന്‍യുവിലെ അക്രമത്തിനുശേഷം വ്യാപിച്ചു. അതിന്റെ ആഴം വര്‍ധിച്ചു എന്നുപറയുകയാവും ശരി. ജെഎന്‍യുവിലെ ഫീസ് വര്‍ധനാ പ്രതിഷേധവും ഇതിനോടൊപ്പം ചേര്‍ന്നപ്പോള് ഏറ്റവും വലിയ പാന്-ഇന്ത്യ വിദ്യാര്‍ത്ഥി പ്രക്ഷോഭമായി ഇത് ഉയരുകയായിരുന്നു. ഈ പ്രക്ഷോഭത്തിന് നേതൃത്വം നല്‍കാനുള്ള അവസരം കോണ്‍ഗ്രസില് നിന്ന് ഇടതുപക്ഷം പിടിച്ചെടുത്തു. 1990 ലെ മണ്ഡല് വിരുദ്ധ പ്രക്ഷോഭമായിരുന്നു ഇതിനു മുന്‍പ് നടന്ന പ്രധാന വിദ്യാര്‍ത്ഥി പ്രതിഷേധം. കഴിഞ്ഞ 20 വര്‍ഷത്തിനിടയില്, ഒരു അഖിലേന്ത്യാ വിദ്യാര്‍ത്ഥി സമരം ഇത്രയും വ്യാപകമായി ഉയര്‍ന്നിട്ടില്ല എന്ന് പറയാം. യുപിഎ സര്‍ക്കാരിന്റെ കാലത്ത് 2006 ല് സംവരണ വിരുദ്ധ പ്രക്ഷോഭം അത്ര തീവ്രമായിരുന്നില്ലഎന്നു പറയാം.\nമറ്റ് രാഷ്ട്രീയ പാര്‍ട്ടികളില് നിന്ന് വ്യത്യസ്തമായി, എല്ലായ്‌പ്പോഴും ഇടതുപക്ഷം ജനങ്ങളുടെ ലക്ഷ്യത്തിനായി പോരാടുന്നു എന്ന് പശ്ചിമ ബംഗാളില് നിന്ന് മുന്‍പ് എട്ടുതവണ എംപിയും അഖിലേന്ത്യാ കിസാന് സഭ ജനറല് സെക്രട്ടറിയുമായ ഹന്നന് മൊല്ല പറയുന്നു. സ്വാതന്ത്ര്യസമരകാലത്താണെങ്കിലും അടിയന്തരാവസ്ഥയ്‌ക്കെതിരെയായാലും ജനാധിപത്യത്തിലെ ഏതൊരു പ്രസ്ഥാനത്തിന്റെയും കേന്ദ്രമാണ് വിദ്യാര്‍ത്ഥി പ്രസ്ഥാനം. ഇടതുപക്ഷത്തിന്റെ അടിസ്ഥാന തത്വം സമൂഹത്തിലെ ദരിദ്രരും, നിരാലംബരും, അടിച്ചമര്‍ത്തപ്പെട്ടവരും, ചൂഷണം ചെയ്യപ്പെടുന്നവരുമായ ആളുകള്‍ക്കൊപ്പം നില്‍ക്കുക എന്നതാണ്- ഹന്നന് മൊല്ല കൂട്ടിച്ചേര്‍ത്തു.\nകഴിഞ്ഞ ദിവസം ചേര്‍ന്ന കോണ്‍ഗ്രസ് പ്രവര്‍ത്തക സമിതി ഭരണഘടനയെ പ്രതിരോധിക്കാനുള്ള പോരാട്ടത്തില് യുവാക്കളുമായും വിദ്യാര്‍ത്ഥികളുമായും ഐക്യദാര്‍ഢ്യം പ്രഖ്യാപിച്ചിരുന്നു.കോണ്‍ഗ്രസ് പാര്‍ട്ടിയുടെ ഓരോ പ്രവര്‍ത്തകനും ഇന്ത്യയിലെ യുവാക്കള്‍ക്കും വിദ്യാര്‍ത്ഥികള്‍ക്കുമൊപ്പം പ്രവര്‍ത്തിക്കുമെന്ന് പ്രവര്‍ത്തകസമിതി തീരുമാനിച്ചു. യോഗത്തില് കാമ്പസിലെ വിദ്യാര്‍ത്ഥികളെ അടിച്ചമര്‍ത്തുന്നത് മുതല് നരേന്ദ്ര മോദി സര്‍ക്കാരിന്റെ വികലമായ നയങ്ങള് മൂലമുണ്ടായ സാമ്പത്തിക മാന്ദ്യം വരെയുള്ള വിഷയങ്ങള് ചര്‍ച്ച ചെയ്തിരുന്നു. തുടര്‍ന്ന് അവതരിപ്പിച്ച പാര്‍ട്ടി പ്രമേയത്തിലാണ് പ്രതിഷേധത്തിനൊപ്പം നില്‍ക്കാന് പാര്‍ട്ടി തീരുമാനിച്ചതായി പ്രഖ്യാപിക്കുന്നത്. എന്നാല് ഈ തീരുമാനം ഏറെ വൈകിപ്പോയിരുന്നു. പലസ്ഥലങ്ങളിലും പ്രതിഷേധം കെട്ടടങ്ങിക്കഴിഞ്ഞു. ഇനിഉള്ളതാകട്ടെ പൂര്‍ണമായും ഇടത് സംഘടനകളുടെ പൂര്‍ണനിയന്ത്രണത്തിലുമാണ്. എന്നാല് പാര്‍ട്ടിയുടെ പ്രമേയം യുവജന വിഭാഗത്തിന് വ്യക്തമായ ദിശ നല്‍കുന്നില്ല. അത് പ്രതീകാത്മകമാണ്. കോണ്‍ഗ്രസിന്റെ വിദ്യാര്‍ത്ഥി, യുവജന നേതാക്കള്‍ക്ക് അവര് പിന്തുടരേണ്ട അടുത്ത ഘട്ടത്തെക്കുറിച്ച് ഇപ്പോഴും ഇതില് സൂചനയില്ല എന്നതാണ് വാസ്തവം.\nകാര്‍ഷിക പ്രതിസന്ധിയുടെകാര്യത്തില് 2017 നും 2019 നും ഇടയില് കോണ്‍ഗ്രസ് കൂടുതല് നിര്‍ണായകവും സജീവവുമായിരുന്നു. രാഹുല് ഗാന്ധി പാര്‍ട്ടി പ്രസിഡന്റായിരിക്കുകയും നിയമസഭ, ലോക്‌സഭാ തെരഞ്ഞെടുപ്പുകള്‍ക്കായി കോണ്‍ഗ്രസിന്റെ പ്രചാരണത്തിന് നേതൃത്വം നല്‍കുകയും ചെയ്തു. ബിജെപി ഭരിച്ച മധ്യപ്രദേശ്, ഛത്തീസ്ഗഡ്, രാജസ്ഥാന് എന്നീ സംസ്ഥാനങ്ങളെ ഒറ്റയടിക്ക് വിജയിപ്പിച്ചാണ് അവര് ഈ അധ്വാനത്തിന്റെ ഫലം കൊയ്തത്. കോണ്‍ഗ്രസില് നിന്ന് വ്യത്യസ്തമായി, ബിജെപിയും ഇടതുപക്ഷവും പ്രത്യയശാസ്ത്ര അധിഷ്ഠിത പാര്‍ട്ടികളാണ്. അത് അവരുടെ വിദ്യാര്‍ത്ഥി സംഘടനകളെ ഏത് വിഷയത്തിലും മുന്‍നിരയിലേക്ക് നയിക്കുന്നു. ദേശീയ പാര്‍ട്ടികളായി കോണ്‍ഗ്രസും ബിജെപിയും ആസ്വദിക്കുന്ന സംഘടനാ ശക്തിയും അഖിലേന്ത്യാ കാഴ്ചപ്പാടും എന്നാല് ഇടതുപക്ഷത്തിന് ഇല്ല. രാഷ്ട്രീയ തലത്തില് മുതലാക്കാന് കഴിയില്ലെങ്കിലും വിദ്യാര്‍ത്ഥി പ്രസ്ഥാനത്തെ കൂടുതല് പ്രക്ഷോഭങ്ങളിലേക്ക് ഇടതുപക്ഷം തള്ളിവിടുകയാണ്. പ്രതിപക്ഷത്തിന്റെ സ്വാഭാവിക നേതാവായ കോണ്‍ഗ്രസിന് ഇത് ചെയ്യാന് കഴിയുമായിരുന്നു. എന്നാല് ഈ സുവര്‍ണാവസരം പ്രയോജനപ്പെടുത്തുന്നതില് അവര് പരാജയപ്പെട്ടു. ഇനി കോണ്‍ഗ്രസിന്റെ മുന്നില് പ്രതിഷേധത്തിനൊപ്പം നല്‍ക്കുക എന്നതുമാത്രമാണ് വഴി. അതിന്റെ നേട്ടം അവര്‍ക്ക് ലഭിക്കുകയുമില്ല. അത് ഇടതുപക്ഷത്തോടൊപ്പമായിക്കഴിഞ്ഞു.\nTags:\tCab, Protest against cab


മൂന്നാറിലെ നാല് വ്യാജ പട്ടയങ്ങള് റദ്ദ് ചെയ്തു; ദേവികുളം സബ്കളക്ടര് രേണു രാജിനെ സ്ഥലം മാറ്റി | www.vyganews.com\nമൂന്നാറിലെ നാല് വ്യാജ പട്ടയങ്ങള് റദ്ദ് ചെയ്തു; ദേവികുളം സബ്കളക്ടര് രേണു രാജിനെ സ്ഥലം മാറ്റി\nദേവികുളം അഡീഷണല് തഹസീല്‍ദാറായിരുന്ന രവീന്ദ്രന് 1999 ല് അനുവദിച്ച ഇക്കാനഗറിലെ സര്‍വ്വെ നമ്പര് 912 ല് ഉള്‍പ്പെട്ട നാല് പട്ടയങ്ങള്...\nദേവികുളം അഡീഷണല് തഹസീല്‍ദാറായിരുന്ന രവീന്ദ്രന് 1999 ല് അനുവദിച്ച ഇക്കാനഗറിലെ സര്‍വ്വെ നമ്പര് 912 ല് ഉള്‍പ്പെട്ട നാല് പട്ടയങ്ങള് സെപ്റ്റംബര് 24 ന് ദേവികുളം സബ്് കളക്ടര് രേണു രാജ് റദ്ദ് ചെയ്തു.\nഹൈക്കോടതിയുടെ നിര്‍ദ്ദേശ പ്രകാരം നടത്തി. പരിശോധനകളുടെ അടിസ്ഥാനത്തിലാണ് പട്ടയങ്ങള് റദ്ദു ചെയ്തുകൊണ്ട് സബ്കളക്ടര് രേണു രാജ് ഉത്തരവിട്ടത്.\nമൂന്നാര് ടൗണ് പ് ളാനിങ്ങിനും ഭവന നിര്‍മ്മാണത്തിനുമായി സര്‍ക്കാര് ഏറ്റെടുത്ത ഭൂമിയില് സാമൂഹിക വനവല്‍ക്കരണത്തിനായി നിര്‍ദ്ദേശിക്കപ്പെട്ട സ്ഥലമാണാ മരിയ ദാസ് എന്നയാള് തട്ടിയെടുത്തത്.\nമാത്രമല്ല, പി.എം. മാത്യുവെന്ന സ്വകാര്യ വ്യക്തിയില് നിന്ന് ഏറ്റെടുത്ത ഭൂമി 15 പട്ടയങ്ങളിലായി മരിയാ ദാസ് സ്വന്തമാക്കിയിരുന്നു.\nഇതിനെതിരെ പി.എം. മാത്യുവിന്റെ ബന്ധുക്കള് ഹൈക്കോടതിയില് നല്‍കിയ ഹര്‍ജിയിന്മേല് കോടതിയുടെ നിര്‍ദ്ദേശപ്രകാരം നടത്തിയ അന്വേഷണത്തിലാണ് 15 പട്ടയങ്ങള് ക്രമവിരുദ്ധമായി നേടിയതാണെന്ന് കണ്ടെത്തി.\nഇതിന്റെ അടിസ്ഥാനത്തില് നാല് പട്ടയ നമ്പരുകളിലെ രണ്ടരയേക്കര് ഭൂമി ഏറ്റെടുക്കാന് തഹസീല്‍ദാര്‍ക്ക് സബ് കളക്ടര് നിര്‍ദ്ദേശം നല്‍കിയത്. മാത്രമല്ല, മറ്റ് 11 പട്ടയങ്ങളെ സംബന്ധിച്ച് വിശദമായ പരിശോധന നടത്തി റിപ്പോര്‍ട്ട് നല്‍കാനും ദേവികുളം തഹസില്‍ദാര്‍ക്ക് നിര്‍ദ്ദേശം നല്‍കി.\nപട്ടയങ്ങള് റദ്ദു ചെയ്തുകൊണ്ടുള്ള ഉത്തരവിറക്കിയതിന് തൊട്ടുപിന്നാലെ രേണു രാജിനെ സ്ഥ്‌ലം മാറ്റുകയായിരുന്നു.\nKeywords: Sub Collector, Renu Raj, Devikulam, Cancelled\nwww.vyganews.com: മൂന്നാറിലെ നാല് വ്യാജ പട്ടയങ്ങള് റദ്ദ് ചെയ്തു; ദേവികുളം സബ്കളക്ടര് രേണു രാജിനെ സ്ഥലം മാറ്റി


ഹാസ്യ വിരുന്നു ഒരുക്കി ആസിഫ് അലിയും കൂട്ടരും; കക്ഷി അമ്മിണിപിള്ള റിവ്യൂ വായിക്കാം....! - Cine Media Promotions\nആസിഫ് അലി നായകനാവുന്ന ഏറ്റവും പുതിയ ചിത്രമാണ് കക്ഷി അമ്മിണിപിള്ള. നവാഗതനായ ദിന്‍ജിത്ത് അയ്യത്താന് സംവിധാനം ചെയ്യുന്ന ചിത്രം ഒരു മുഴുനീള കോമഡി ചിത്രമായാണ് ഒരുക്കി ഇരിക്കുന്നത്. ആസിഫ് അലി ആദ്യമായി വക്കിൽ വേഷത്തിൽ വരുന്ന ചിത്രം കൂടിയാണ് കക്ഷി അമ്മിണിപിള്ള. ചിത്രത്തിന്റെ പാട്ടുകളും ട്രെയ്ലറും എല്ലാം നേരത്തെ സമൂഹ മാധ്യമങ്ങളിൽ ഹിറ്റ് ആയിരുന്നു.\nതലശ്ശേരിയിൽ ഒരു വിവാഹ മോചന കേസ് ഏറ്റെടുക്കുന്ന വക്കീലിന്റെ ആകുലതകളും, അതിൽ ഉൾപ്പെടുന്ന ദമ്പതികളുമാണ് ചിത്രത്തിന്റെ ചുരുൾ. എങ്ങനെയെങ്കിലും പയറ്റി തെളിയാന് അവസരത്തിനായി നില്‍ക്കുമ്പോൾ വക്കീല് കൂടിയായ സുഹൃത്ത് ഷംസു വഴി ഒരു പെറ്റി കേസ്സ് പ്രദീപന് ലഭിക്കുന്നത്. അങ്ങനെ ചെറുപ്പക്കാരനായ അമ്മിണിപ്പിള്ളയുടെ വക്കാലത്ത് പ്രദീപ് ഏറ്റേടുക്കുന്നു. വെറും നിസ്സാരമായ ആ കേസ്, പ്രദീപ് തന്റെ താല്പര്യത്തിനായി മറ്റൊരു രൂപഭാവം നല്കി ഒരു വിവാദത്തില് ബോധപൂര്‍വ്വം എത്തിക്കുന്നു. അതോടെ ഈ കേസ്സും പ്രദീപനും ചര്‍ച്ചാവിഷയമാകുന്നു.\nസങ്കീർണമായ വഴിത്തിരിവുകളോ ആഘോഷമോ ഒന്നുമില്ലെങ്കിലും ദാമ്പത്യബന്ധത്തിന്റെ ഊഷ്മളതയുടെ രഹസ്യം അവസാനം ഹൃദ്യമായ രീതിയിൽ ഫലിപിക്കുന്നു. ആസിഫ് അലിയുടെ ഈ വർഷത്തെ മറ്റൊരു ഹിറ്റ് ആയി അമ്മിണിപിള്ള കൂടെയും.


Janmabhumi| വീണ്ടും 98 രൂപയുടെ പ്രീപെയ്ഡ് റീ ചാര്‍ജ്ജ് പ്ലാനുമായി ജിയോ\nവീണ്ടും 98 രൂപയുടെ പ്രീപെയ്ഡ് റീ ചാര്‍ജ്ജ് പ്ലാനുമായി ജിയോ\nവീണ്ടും 98 രൂപയുടെ പ്രീപെയ്ഡ് റീ ചാര്‍ജ്ജ് പ്ലാനുമായി ജിയോ\nMay 31, 2021, 08:49 p.m.\nഒരിയ്ക്കല് നിര്‍ത്തിവെച്ചിരുന്ന 98 രൂപയുടെ പ്രീപെയ്ഡ് റീ ചാര്‍ജ്ജ് പ്ലാനുമായി റിലയന്‍സ് ജിയോ വീണ്ടും. 14 ദിവസത്തെ വാലിഡിറ്റിയാണ് 98 രൂപയുടെ കാര്‍ഡ് നല്‍കുക. നേരത്തെ 129 രൂപയായിരുന്നു ഏറ്റവും ചെറിയ റീചാര്‍ജ്ജ് തുക.\nമുംബൈ: ഒരിയ്ക്കല് നിര്‍ത്തിവെച്ചിരുന്ന 98 രൂപയുടെ പ്രീപെയ്ഡ് റീ ചാര്‍ജ്ജ് പ്ലാനുമായി റിലയന്‍സ് ജിയോ വീണ്ടും.\n14 ദിവസത്തെ വാലിഡിറ്റിയാണ് 98 രൂപയുടെ കാര്‍ഡ് നല്‍കുക. നേരത്തെ 129 രൂപയായിരുന്നു ഏറ്റവും ചെറിയ റീചാര്‍ജ്ജ് തുക.\n98 രൂപയുടെ റീചാര്‍ജ്ജില് 14 ദിവസം ഒന്നര ജിബി വീതം ഉപയോഗിക്കാം. ജിയോ ആപുകളായ ജിയോ ടിവി, ജിയോ സിനിമ, ജിയോ ന്യൂസ് എന്നിവയും ലഭിക്കും. കുറഞ്ഞ തുകയ്ക്ക് റീചാര്‍ജ്ജ് ചെയ്യാന് ആഗ്രഹിക്കുന്നവര്‍ക്ക് ഈ പ്ലാന് അനുഗ്രഹമാകും.


Malayalam News-Intel demos Android smartphones and tablets\nടാബ്‌ലറ്റ്-സ്മാര്‍ട്‌ഫോണ്: ഇന്റല് ‘ഇന്‍സൈഡ്’\nടാബ്‌ലറ്റ്-സ്മാര്‍ട്‌ഫോണ് രംഗത്ത് കിടയറ്റ മത്സരം നടന്നു കൊണ്ടിരിക്കുന്ന സമയമാണിപ്പോള്. ആപ്പിളും സാംസങുമെല്ലാം പുതിയ ഉത്പന്നങ്ങള് പുറത്തിറക്കിയും ടെക്‌നോളജിയുടെ പേരില് കോടതി വരെ കയറിയിറങ്ങിയും പോരടിച്ചു കൊണ്ടിരിക്കുകയാണ്. ഈ ഗോദയിലേക്ക് പുതിയ ഒരാള് കൂടി വരികയാണ്. വരുന്നത് ചില്ലറക്കാരനല്ല; സാക്ഷാല് ഇന്റല് (Intel)തന്നെ!\n2012 ആദ്യത്തോടെ ഇന്റലിന്റെ പ്രൊസസ്സറുകള് ഉപയോഗിച്ചുള്ള ടാബ്‌ലറ്റും സ്മാര്‍ട്‌ഫോണുകളും വിപണിയിലെത്തും. ഇന്റലിന്റെ ഏറ്റവും പുതിയ മൊബൈല് ചിപ്പ് ഉപയോഗിച്ച് ഗൂഗിളിന്റെ ആന്‍ഡ്രോയ്ഡ് പ്ലാറ്റഫ്‌ലോമിലാകും സ്മാര്‍ട്‌ഫോണുകള് വിപണിയിലെത്തുക. ബ്ലൂ-റേ ക്വാളിറ്റിയുള്ള വീഡിയോ ആണ് ഇന്റല് വാഗ്ദാനം ചെയ്യുന്നത്. എട്ട് മെഗാപിക്‌സല് ക്യാമറ മറ്റെല്ലാ സാ്മാര്‍ട്‌ഫോണുകളോടും കിടപിടിക്കുന്നതാകും.\nഐപാഡില് ലഭ്യമായ എല്ലാ സൗകര്യങ്ങളും തങ്ങളുടെ ടാബുകളിലും ഉണ്ടാകുമെന്നും ഇന്റല് വ്യക്തമാക്കിക്കഴിഞ്ഞു. അതൊടെ ആപ്പിളിന്റെ ഐ ഫോണ്, ഐ പാഡ് എന്നിവയ്ക്കു വെല്ലുവിളി ഉയര്‍ത്തുകയാണ് ഇന്റലിന്റെ ലക്ഷ്യം എന്നത് വ്യക്തമാണ്.\nചിപ്പ് നിര്‍മ്മാണ രംഗത്തെ അതികായരാണ് ഇന്റല്. ഇന്റലും കൂടി ടാബ്‌ലറ്റ്-സ്മാര്‍ട് ഫോണ് രംഗത്തേക്ക് കടക്കുന്നതോടെ ഈ മേഖലയിലെ മത്സരം കടുപ്പമേറും എന്നതില് സംശയമില്ല.